
1. [bookmark: _Toc137194947][bookmark: _Ref39666794][bookmark: _Ref39666796][bookmark: _Toc48053171]Bendra informacija 

1.1. Perkančioji organizacija – Lietuvos bankas, juridinio asmens kodas 188607684, adresas Gedimino pr. 6, darbo laikas I–IV  8.00–17.00 val., V  8.00–15.45 val. Perkančioji organizacija yra PVM mokėtoja.
1.2. Sutartį pasirašys perkančioji organizacija. 
1.3. Pirkimas neatliekamas naudojantis centralizuotų pirkimų katalogu, nes pirkimo objektas nėra įtrauktas į CPO katalogą.  
1.4. Pirkimo Komisija nėra sudaroma. 
   1.5. Atliekamas žaliasis pirkimas. Pirkimas vykdomas, vadovaujantis Lietuvos Respublikos aplinkos ministro 2022 m. gruodžio 13 d. įsakymo Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“ 4.4.3.  punktu (-ais). Aplinkos apsaugos kriterijai nustatyti pirkimo sąlygų 7 priede „Sutarties projektas“.
1.6. Bendrosios pirkimo sąlygos yra neatskiriama šių pirkimo sąlygų dalis.
2. [bookmark: _Toc137194948]Pirkimo objektas

2.1.  Perkančioji organizacija numato įsigyti IT saugumo ir projektų valdymo kompetencijų paslaugas. Reikalavimai pirkimo objektui nustatyti specialiųjų pirkimo sąlygų 4 priede „Techninė specifikacija“.
2.2. Pirkimo objektas į dalis neskaidomas. Pirkimo apimtys, reikalavimai ir techninė specifikacija apibrėžti specialiųjų pirkimo sąlygų 4 priede „Techninė specifikacija“ ir 5 priede „Pasiūlymas“.
2.3. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. 
2.4. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. 
3. [bookmark: _Toc137194949]Tiekėjų pašalinimo pagrindai, kvalifikacijos reikalavimai ir reikalaujami kokybės vadybos sistemos ir (arba) aplinkos apsaugos vadybos sistemos standartai 

3.1. Reikalavimai dėl tiekėjo ir subtiekėjų (jeigu taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų pirkimo sąlygų 1 priede „Tiekėjų pašalinimo pagrindai“. 
3.2. Tiekėjams nustatomi kvalifikacijos reikalavimai, ir (arba) reikalavimai dėl kokybės vadybos sistemos ir (arba) aplinkos apsaugos vadybos sistemos standartų laikymosi ir jų atitiktį patvirtinantys dokumentai nurodyti specialiųjų pirkimo sąlygų 2 priede. Tiekėjas, teikdamas pasiūlymą, įsipareigoja, kad sutartį vykdys tik teisę verstis atitinkama veikla turintys asmenys.
4. [bookmark: _Toc137194950]Reikalavimai, susiję su nacionaliniu saugumu 

4.1.Perkančioji organizacija, įvertinusi visus galinčius kelti grėsmę nacionalinio saugumo interesams rizikos veiksnius numato, kad šiame pirkime negali dalyvauti tiekėjai, jų subtiekėjai ir ūkio subjektai, kurių pajėgumais remiamasi, kurie nėra registruoti (jeigu tiekėjas, jų subtiekėjas ar ūkio subjektas, kurio pajėgumais remiamasi, yra fizinis asmuo – nuolat gyvenantis ar turintis pilietybę) Europos Sąjungos valstybėje narėje, Šiaurės Atlanto sutarties organizacijos valstybėje narėje ar trečiojoje šalyje, pasirašiusioje VPĮ 17 straipsnio 4 dalyje nurodytus tarptautinius susitarimus. 
4.2. Perkančioji organizacija laiko, kad pirkimo objektas kelia grėsmę nacionaliniam saugumui, jei jis atitinka VPĮ 37 straipsnio 9 dalies 1 ir (ar) 2 punkte numatytas sąlygas. Tiekėjai kartu su pasiūlymu turi pateikti Viešųjų pirkimų tarnybos nustatytos formos atitikties deklaraciją[footnoteRef:2] (specialiųjų pirkimo sąlygų 3 priedas). Perkančioji organizacija iš ekonomiškai naudingiausią pasiūlymą pateikusio tiekėjo reikalaus pateikti vieną (esant poreikiui – kelis) VPĮ 39 straipsnio 3 dalyje numatytą dokumentą. Perkančioji organizacija bet kuriuo pirkimo procedūros metu turi teisę pareikalauti dalyvių pateikti visus ar dalį dokumentų, nurodytų VPĮ 39 straipsnio 3 dalyje. [2:  https://www.e-tar.lt/portal/lt/legalAct/ac5a5e30878f11ed8df094f359a60216/asr] 

Jeigu prekių gamintojas ar paslaugų teikėjas ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams nurodytas reikalavimas nėra taikomas.
4.3. Perkančioji organizacija laiko, kad tiekėjas turi interesų, galinčių kelti grėsmę nacionaliniam saugumui, jei jis, jo subtiekėjas (-ai) ar ūkio subjektas (-ai), kurių pajėgumais remiamasi, kurie patys ar juos kontroliuojantys asmenys atitinka VPĮ 47 straipsnio 9 dalyje nustatytas sąlygas. Tiekėjas su pasiūlymu turi pateikti Viešųjų pirkimų tarnybos nustatytos formos atitikties deklaraciją[footnoteRef:3] (specialiųjų pirkimo sąlygų 3 priedas). Perkančioji organizacija iš ekonomiškai naudingiausią pasiūlymą pateikusio tiekėjo reikalaus pateikti vieną (esant poreikiui – kelis) VPĮ 51 straipsnio 12 dalyje numatytą dokumentą.  [3:  https://www.e-tar.lt/portal/lt/legalAct/ac5a5e30878f11ed8df094f359a60216/asr
] 

Jeigu tiekėjas, jo subtiekėjas, ūkio subjektai, kurių pajėgumais remiamasi, ar juos kontroliuojantys asmenys yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams nurodytas reikalavimas nėra taikomas.
5. [bookmark: _Toc137194951]Specialieji reikalavimai pasiūlymų rengimui ir pateikimui

5.1. CVP IS pasiūlymo lango eilutėje „Prisegti dokumentus“ pateikiamas tiekėjo pasirašytas pasiūlymas, parengtas pagal specialiųjų pirkimo sąlygų 5 priede pateiktą pasiūlymo formą ir pasiūlymo formoje nurodyti ir kiti, tiekėjo nuomone, būtini dokumentai (jų kopijos).
5.2. Pasiūlymas gali būti pasirašytas fiziniu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:
5.2.1. pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;
5.2.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).
5.3. Pasiūlymas turi būti parengtas lietuvių arba anglų kalbomis. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. 
5.4. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį pasiūlymų pateikimo dieną.
5.5. Bendra pasiūlymo kaina (sąnaudos) su PVM  turi būti nurodoma dviejų skaitmenų po kablelio tikslumu. Šią kainą sudarančios kainos sudedamosios dalys ar įkainiai gali būti išreikšti neribojant skaitmenų po kablelio kiekio. 
5.6. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM. 



[bookmark: _Toc137194952]6. Pasiūlymo galiojimo užtikrinimas

6.1.  Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

7. [bookmark: _Toc15392775][bookmark: _Toc137194953]Pasiūlymų vertinimas


7.1.  Perkančioji organizacija ekonomiškai naudingiausią pasiūlymą išrenka pagal kainos ir kokybės santykį. Duomenys, kuriuos savo pasiūlyme turi pateikti tiekėjas, vertinimo kriterijai ir tvarka, pagal kurią vertinami tiekėjo pateikti duomenys, pateikiama specialiųjų pirkimo sąlygų 5 priede „Pasiūlymų ekonominio naudingumo vertinimo metodika“.
7.2. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje. 
7.3. Perkančioji organizacija atmes tiekėjo pasiūlymą, jeigu kartu su pasiūlymu nebus pateikti šie pirkimo sąlygose reikalaujami pateikti dokumentai: tinkamai užpildytas ir pasirašytas pirkimo sąlygų 5 priedas „Pasiūlymo forma“.
[bookmark: _Ref39425999][bookmark: _Ref39426005][bookmark: _Toc126333937][bookmark: _Toc137194954]8. Sutarties sudarymas

8.1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs, o jei pirkimas skaidomas į dalis – su tiekėjais, kurių pasiūlymai bus pripažinti laimėję. Sutarties sąlygos pateikiamos specialiųjų pirkimo sąlygų 7 priede. 


[bookmark: _Toc137194955]9. Kitos sąlygos 
9.1. Pirkimo sąlygos gali būti paaiškinamos, patikslinamos tiekėjų iniciatyva, jiems kreipiantis į perkančiąją organizaciją tik CVP IS susirašinėjimo priemonėmis. Prašymai paaiškinti pirkimo sąlygas gali būti pateikiami perkančiajai organizacijai CVP IS susirašinėjimo priemonėmis ne vėliau kaip likus 2 darbo dienoms iki pasiūlymų pateikimo termino pabaigos. Tiekėjai turėtų būti aktyvūs ir pateikti klausimus ar paprašyti paaiškinti pirkimo sąlygas iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.
[bookmark: _Hlk143633337]9.2. Nesibaigus pasiūlymų pateikimo terminui, pirkimo organizatorius savo iniciatyva gali paaiškinti (patikslinti) pirkimo dokumentus, tuo pačiu patikslindamas ir paskelbtą informaciją.
9.3. Paaiškinimai ar patikslinimai skelbiami CVP IS priemonėmis ir siunčiami užklausą pateikusiam bei visiems prie pirkimo prisijungusiems tiekėjams. Jei paaiškinimai ar patikslinimai teikiami perkančiosios organizacijos iniciatyva, jų paskelbimas CVP IS priemonėmis laikomas pakankamu. Paaiškinimai ar patikslinimai turi būti pateikiami likus ne mažiau kaip 1 darbo dienai iki pasiūlymų pateikimo termino pabaigos.
9.4. Jei pirkimo organizatorius paaiškinimų ar patikslinimų nepateikia per nurodytą terminą, pasiūlymų pateikimo terminas nukeliamas ne trumpesniam laikui nei tas, kiek vėluojama pateikti paaiškinimus ar patikslinimus.
9.5. Jei pateikti paaiškinimai ar patikslinimai iš esmės keičia pirkimo dokumentuose nustatytus pirkimo objektui keliamus reikalavimus, reikalavimus tiekėjui ar pasiūlymų rengimo reikalavimus, pasiūlymų pateikimo terminas skaičiuojamas iš naujo nuo paaiškinimų ar patikslinimų paskelbimo CVP IS priemonėmis dienos. Įvykus pirmiau nurodytiems pokyčiams, informacija apie atliktus pakeitimus siunčiama visiems prie pirkimo prisijungusiems tiekėjams ir paskelbiama prie pirkimo dokumentų.
9.6. Pranešimai apie pasiūlymų pateikimo termino nukėlimą išsiunčiami visiems tiekėjams CVP IS priemonėmis.
9.7. Perkančioji organizacija neketina rengti susitikimų su tiekėjais dėl pirkimo sąlygų paaiškinimo.
9.8. Perkančioji organizacija, paaiškindama ar pataisydama pirkimo dokumentus, privalo užtikrinti tiekėjų anonimiškumą, t. y. privalo užtikrinti, kad tiekėjas nesužinotų kitų tiekėjų, dalyvaujančių pirkimo procedūrose, pavadinimų ir kitų rekvizitų.



Pirkimo sąlygų 1 priedas

TIEKĖJŲ PAŠALINIMO PAGRINDAI

Perkančioji organizacija atmeta tiekėjo pasiūlymą, jeigu: 
1. Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų (VPĮ 46 straipsnio 4 dalies 1 punktas).
2. Tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti. Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiosios organizacijos sprendimus ir šių sprendimų pakeitimas prieštarautų VPĮ nuostatoms (VPĮ 46 straipsnio 4 dalies 2 punktas).
3. Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti (VPĮ 46 straipsnio 4 dalies 3 punktas).
4. Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir perkančioji organizacija gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį. 
5. Tiekėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis (VPĮ 46 straipsnio 4 dalies 5 punktas).
Išimtinai nacionalinis pašalinimo pagrindas dėl paskirtos baudžiamojo poveikio priemonės (pagal VPĮ 46 straipsnio 2¹ dalies nuostatas): ar ekonominės veiklos vykdytojui yra taikoma sąlyga, kad jis yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose. Tiekėjas pasiūlymo formoje turės pažymėti taip arba ne. Perkančioji organizacija pašalina tiekėją iš pirkimo procedūros, jeigu tiekėjas yra neatlikęs jam teismo sprendimu paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.

__________



[bookmark: _Hlk230005690]Pirkimo sąlygų 2 priedas 

TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ
1.Tiekėjo kvalifikacija turi atitikti šiame priede nustatytus reikalavimus kvalifikacijai. 
[bookmark: _Hlk230005488]2. Jei pasiūlymas teikiamas tiekėjų grupės jungtinės veiklos sutarties pagrindu, bent vienas tiekėjų grupės narys arba visi tiekėjų grupės nariai kartu turi atitikti šiame priede nustatytus reikalavimus ir pateikti nurodytus dokumentus.


Tiekėjų kvalifikacijos reikalavimai



	Eil. Nr.
	Kvalifikacijos reikalavimas[footnoteRef:4] [4:  Perkančioji organizacija, nustačiusi kvalifikacijos reikalavimus, turi pateikti informaciją kaip numatyta  Tiekėjo kvalifikacijos reikalavimų nustatymo metodikos 8 punkte.
] 

	Atitiktį reikalavimui įrodantys  dokumentai
	Subjektas, kuris turi atitikti reikalavimą


	1. 
	Techninis ir profesinis pajėgumas

	1.1. 
	Tiekėjas turi ar gali pasitelkti sutarties (projekto) vykdymui bent 1 (vieną) specialistą (projektų vadovą), turintį kvalifikaciją ir patirtį, reikalingą perkamoms paslaugoms suteikti:
1) Tiekėjo siūlomas specialistas turi turėti galiojantį IT kompetenciją patvirtinantį sertifikatą;
2) Specialistas per paskutinius 5 (penkis) metus turi būti vadovavęs bent vienam projektui, kurio trukmė yra ne trumpesnė kaip 12 (dvylika) mėnesių, ir kurio metu buvo vykdomi bent vienos iš šių sričių darbai: GRC sprendimo diegimas, IT valdysenos pagal COBIT įgyvendinimas, IT paslaugų valdymo pagal ITIL diegimas, kibernetinio saugumo reikalavimų įgyvendinimas arba kitos IT valdysenos, IT paslaugų valdymo, rizikų valdymo ar kibernetinio saugumo valdymo srities informacinių technologijų sprendimų diegimo, plėtros ar modernizavimo darbai
	1) IT kvalifikaciją patvirtinančio (CGEIT, CISSP, CISMC) galiojančio sertifikato arba kito lygiaverčio dokumento kopija (lygiaverčio dokumento lygiavertiškumą turi įrodyti tiekėjas). 
2) Pirkimo sutarties (projekto) vykdymui skiriamo specialisto patirties aprašymas (pildomas pagal pirkimo sąlygų 9 priedą), kuriame turi būti nurodyta išsami specialisto darbo patirtis, projektai, kuriuos vykdant jis dirbo projekto vadovu, projektų pavadinimai ir aprašymai, specialisto vaidmuo projekte, darbo pobūdis vykdant nurodytus projektus, projektų vykdymo laikotarpiai (pradžios ir pabaigos datos - metai ir mėnuo), užsakovų pavadinimai ir kontaktiniai asmenys (vardas, pavardė, pareigos, tel. Nr.).

	-	Jeigu pasiūlymą teikia ūkio subjektų grupė – reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus. Reikalavimą gali tenkinti bet kuris vienas ūkio subjektų grupės narys. 
-	Tiekėjas gali remtis kitų ūkio subjektų pajėgumais tik tuo atveju, jeigu tie subjektai, kurių pajėgumais buvo pasiremta, patys vykdys tą pirkimo sutarties dalį, kuriai reikia jų turimų pajėgumų.
Subtiekėjams šis reikalavimas nėra keliamas.



Tiekėjams keliami reikalavimai dėl kokybės vadybos sistemos ir (ar) aplinkos apsaugos vadybos sistemos standartų reikalavimai
[bookmark: _heading=h.3rdcrjn]
1. Perkančioji organizacija nereikalauja, kad tiekėjai laikytųsi kokybės vadybos sistemos ir (arba) aplinkos apsaugos vadybos sistemos standartų.

Pirkimo sąlygų 3 priedas

(Nacionalinio saugumo reikalavimų atitikties deklaracijos tipinė forma)

	
(tiekėjo pavadinimas)

Lietuvos bankui

NACIONALINIO SAUGUMO REIKALAVIMŲ ATITIKTIES DEKLARACIJA

20__ m._____________ d. Nr. ______
__________________________
(Sudarymo vieta)
Aš, ___________________________________________________________________ ,
(tiekėjo vadovo ar jo įgalioto asmens pareigų pavadinimas, vardas ir pavardė)
patvirtinu, kad mano vadovaujamas (-a) (atstovaujamas (-a) ___________________________, 
(tiekėjo pavadinimas)    
dalyvaujantis (-i) Lietuvos banko vykdomame  ____________________________________________________________________________, (pirkimo objekto pavadinimas, pirkimo numeris, pirkimo paskelbimo CVP IS data)
                                             
atitinka toliau nurodomus reikalavimus:


1) tiekėjo siūlomos teikti paslaugos nekelia grėsmės nacionaliniam saugumui – vadovaujantis VPĮ 37 straipsnio 9 dalies 2 punktu, paslaugų teikimas nebus vykdomas iš VPĮ 92 straipsnio 14 dalyje numatytame sąraše nurodytų valstybių ar teritorijų (Specialiųjų pirkimo sąlygų 5.3. p.).

	2) tiekėjas neturi interesų, galinčių kelti grėsmę nacionaliniam saugumui – vadovaujantis VPĮ 47 straipsnio 9 dalimi, jis pats, jo subtiekėjai ar ūkio subjektai, kurių pajėgumais remiamasi ar juos kontroliuojantys asmenys nėra registruoti (jeigu tiekėjas, jo subtiekėjas, ūkio subjektas, kurio pajėgumais remiamasi, ar kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose (Specialiųjų pirkimo sąlygų 5.4. p.).

	

	



Patvirtinu, kad šie duomenys yra teisingi ir aktualūs pasiūlymo pateikimo dieną.

Suprantu, kad vadovaudamasi VPĮ 39 straipsnio 4 dalimi perkančioji organizacija bet kuriuo pirkimo procedūros metu gali paprašyti kandidatų ar dalyvių pateikti visus ar dalį dokumentų, patvirtinančių atitiktį VPĮ 37 straipsnio 9 dalies reikalavimams, jeigu tai būtina siekiant užtikrinti tinkamą pirkimo procedūros atlikimą.

Suprantu, kad jeigu pagal vertinimo rezultatus pasiūlymas bus pripažintas laimėjusiu, turės būti pateikti perkančiosios organizacijos nurodyti atitiktį nacionalinio saugumo reikalavimams patvirtinantys dokumentai.

___________________________________________________________________________
(Tiekėjo arba jo įgalioto asmens pareigos, vardas, pavardė, parašas)





Pirkimo sąlygų 4 priedas „Techninė specifikacija“

IT SAUGUMO IR PROJEKTŲ VALDYMO KOMPETENCIJŲ PASLAUGOS 
TECHNINĖ SPECIFIKACIJA

I. Samdomo projektų vadovo su IT patirtimi paskirtis
Pirkimo objektas yra IT saugumo ir projektų valdymo kompetencijų  paslaugos. Šios paslaugos yra perkamos pasitelkiant projekto vadovą ir perkant IT saugumo kompetencijas. Projekto apimtyje turi būti planuojamos, įgyvendinamos, stebimos ir kontroliuojamos AKSA projekto veiklos, užtikrinamas jų įgyvendinimas pagal nustatytą apimtį, terminus, biudžetą, kokybę ir Lietuvos banko patvirtintus metodinius reikalavimus, siekiant, kad AKSA projektas prisidėtų prie organizacijos strateginių tikslų įgyvendinimo. Paslaugos teikėjas taip pat užtikrina IT kompetencijas reikalingas rekomendacijoms dėl techninių kibernetinio saugumo atitikties (Kibernetinio saugumo įstatymui ir Kibernetinio saugumo reikalavimų aprašui) neatitikčių šalinimo priemonių.

II. Pagrindinės funkcijos
1. Projekto valdymas
1.1. Valdo žmogiškuosius, finansinius, techninius ir kitus projekto išteklius.
1.2. Stebi ir aktyviai valdo AKSA projekto suinteresuotųjų šalių poreikius, interesus ir lūkesčius viso projekto metu.
1.3. Organizuoja ir koordinuoja darbus taip, kad projekto veiklos susijungtų į vieną sistemingą procesą pagal GRC (valdysenos, rizikų ir atitikties sistemą), suderintą su Pirkėju, kuris padės suderinti LB veiklos tikslų, rizikų valdymą ir teisinių bei reguliacinių reikalavimų atitikties laikymąsi.
1.4. Sudaro tarpinių projekto rezultatų įgyvendinimo planą ir užtikrina siektinų rezultatų priežiūrą.

2. Apimties, laiko, biudžeto ir kokybės valdymas
2.1. Užtikrina projekto tikslų, rezultatų, terminų ir biudžeto laikymąsi.
2.2. Prižiūri projekto kokybės reikalavimų laikymąsi, taiko kokybės kontrolės metodus.
2.3. Vykdo projekto eigos stebėseną, analizuoja nukrypimus ir inicijuoja korekcinius veiksmus.
3. Rizikų valdymas
3.1. Identifikuoja, vertina ir valdo projekto rizikas viso gyvavimo ciklo metu.
3.2. Nustato projekto rizikų valdymo strategijas bei identifikuoja rizikų valdymo priemones.
3.3. Informuoja projekto savininką ir Projektų valdymo skyrių apie rizikos veiksnius ir pokyčius.

4. Pokyčių valdymas
4.1. Planuoja ir vykdo komunikaciją bei įtraukimą, užtikrindamas bendradarbiavimą ir interesų derinimą.
5. Ataskaitų rengimas ir dokumentacijos tvarkymas
5.1. Rengia periodines projekto ataskaitas Projektų portfelio komitetui ir  projekto savininkui.
5.2. Užtikrina projekto dokumentacijos parengimą, saugojimą ir archyvavimą Jira sistemoje.
5.3. Parengia galutinę projekto užbaigimo ataskaitą bei išmoktų pamokų dokumentaciją.
6. Projekto užbaigimo užtikrinimas
6.1. Organizuoja galutinių rezultatų priėmimo–perdavimo procesą.
6.2. Užtikrina, kad projekto rezultatai būtų įdiegti ir panaudoti pagal paskirtį.

7. Vidaus procesų laikymasis ir tobulinimas
7.1. Užtikrina, kad projekto veikla atitiktų teisės aktų, vidaus kontrolės ir IT saugumo reikalavimus. Atrinktas paslaugos teikėjas bus supažindintas su reikalingais teisės aktais ir vidaus kontrolės ir saugumo reikalavimais.
7.2. Naudoja LB projekto valdymo sistemas ir įrankius planavimui, stebėsenai bei komunikacijai.
III. Reikalingos IT srities kompetencijos
7.3. Paslaugos teikėjas užtikrina kompetencijas, reikalingas IT saugumo informacinių sistemų techninės dalies reikalavimų įgyvendinimui: 
7.3.1. konsultacijas rengiant ir atnaujinant IT procesus, tvarkos aprašus ir potvarkius bei kitą atitikčiai reikalingą dokumentaciją; 
7.3.2. konsultacijas dėl IT saugumo kontrolės priemonių parinkimo ir įgyvendinimo. 
Plačiau išdėstyta lentelėje Nr. 1. 
						Lentelė Nr. 1
	Pagrindinės funkcijos 
	Atsakomybė 

	1. Kibernetinio saugumo IT dokumentacijos (įskaitant procesus, tvarkas, aprašus, taisykles preliminarus, bet nebaigtinis sąrašas pateikiamas žemiau lentelėje 1.1-1.7 papunkčiuose) atnaujinimas, remiantis Kibernetinio saugumo įstatymo ir jį įgyvendinančių teisės aktų reikalavimais ir Pirkėjo pateiktu neatitikčių valdymo planu. 

	Administruoja įgyvendinimą t.y. koordinuoja darbus tarp Pirkėjo padalinių, prižiūri projekto grafiką, rengia susitikimus, teikia rekomendacijas dėl taikytinų  techninių saugumo kontrolės priemonių, teikia konsultacijas, rengia  IT procesų, potvarkių, tvarkos aprašų projektus arba tobulina esamus dokumentus, rašytine forma su Pirkėju suderintu būdu.

	1.1. Žurnalinių įrašų valdymas
	

	Informacijos saugumo įvykių registravimo ir stebėsenos (angl. Security Logging and Monitoring) tvarką (proceso aprašą).
	

	1.2. Veiklos tęstinumo valdymas
	

	Atsarginio duomenų kopijavimo tvarka
	

	1.3. Tiekimo grandinės saugumas
	

	Darbo su paslaugų teikėjais nuostatai (rekomendacijos dėl paslaugų teikėjų valdymo per visą sutarties laikotarpį)
	

	1.4. Tinklų ir informacinių sistemų įsigijimas, plėtojimas ir priežiūros saugumas
	

	Tinklų ir informacinių sistemų saugumo reikalavimų įgyvendinimas, koordinavimas ir priežiūra
	

	Informacinių technologijų pokyčių valdymo proceso aprašas
	

	1.5. Kriptografija ir šifravimas
	

	Kriptografijos ir šifravimo naudojimo reikalavimų įgyvendinimas, koordinavimas ir priežiūra 
	

	1.6. Turto valdymas
	

	IT Turto valdymo tvarka
	

	Turto valdymo reikalavimų įgyvendinimas, koordinavimas ir priežiūra
	

	1.7. Prieigos valdymo reikalavimų įgyvendinimas
	

	Prieigų valdymo procesas
	



IV. Reikalavimų, kuriuos turi atitikti perkamos paslaugos aprašymas
8. Bendrieji reikalavimai Paslaugų teikimui:
8.1. Paslaugų teikėjas ne vėliau kaip per 10 darbo dienų nuo sutarties įsigaliojimo dienos turės parengti ir su Perkančiąja organizacija suderinti Paslaugų teikimo planą, kuris turi apimti planuojamas atlikti veiklas, apimtis, procedūras, darbo metodus, komunikavimą ir paslaugų kokybės užtikrinimą, paslaugų teikimo veiklų grafiką (toliau – Paslaugų teikimo planas). 
8.2. Paslaugos teikėjas įsipareigoja apskaičiuoti planuojamų darbo valandų skaičių kiekvieno mėnesio pradžioje, o mėnesio pabaigoje pateikti faktiškai išdirbtų darbo valandų skaičių.
8.3. Paslaugų teikėjo planuojamos ir išdirbtos darbo valandos yra fiksuojamos sistemoje JIRA.
8.4. LB, gavusi Paslaugų užsakymo įgyvendinimo informaciją, įvertina ją ir priima sprendimą dėl Paslaugų užsakymo įgyvendinimo:
8.4.1. jei nusprendžia, kad Paslaugos, nurodytos Paslaugų užsakyme atsižvelgiant į  Paslaugų užsakymo įgyvendinimo informaciją yra nereikalingos ar netinkamos dėl kaštų ir naudos santykio – Paslaugų užsakymas yra atšaukiamas apie tai informuojant Paslaugų teikėją. Jei Paslaugų užsakymo įgyvendinimo informacijos aprašymas yra neaiškus, LB gali paprašyti Paslaugų teikėjo detalizuoti Paslaugų užsakymo įgyvendinimo informacijoje aprašytas paslaugas bei jų teikimo laiko sąnaudas įvertinimą. Paslaugų teikėjas privalo atsakyti į perkančiosios organizacijos pateiktus klausimus.
8.4.2 jei LB nusprendžia, kad Paslaugos, nurodytos Paslaugų užsakyme atsižvelgiant į  Paslaugų užsakymo įgyvendinimo informaciją yra reikalingos, Paslaugų suteikimo trukmė, terminai, apimtys yra patvirtinami Paslaugų užsakyme, kuris pateikiamas el. paštu. Už darbo valandų kiekį, kuris nebuvo suderintas, LB nemoka.
8.5.Paslaugų tiekėjas bus atsakingas už Paslaugų teikimo administracinius klausimus (pvz. informacijos, būtinos Paslaugų teikimui gavimą, susitikimų organizavimą ir pan.). Paslaugų teikėjas taip pat bus atsakingas už Paslaugų teikimo metu vykdomą komunikaciją, Paslaugų teikimo metu iškilusių rizikų valdymą, parengtų pasiūlymų dokumentams (rekomendacijų) parengimą, suderinimą su Perkančiąja organizacija ir Paslaugų perdavimą.
8.6. LB užtikrins, kad paslaugos teikėjas gautų prieigą prie aktualių dokumentų, reikalingų projekto veiklai vykdyti.
8.7. Paslaugos Tiekėjo ir Perkančiosios organizacijos bendravimas (susitikimai, susirašinėjimas ir kt.) Paslaugų teikimo metu turi vykti lietuvių kalba.
8.8. Paslaugų teikėjas viešojo pirkimo sutarties vykdymo metu privalo užtikrinti paslaugų teikimą laiku, nustatytais terminais ir užtikrinti teikiamų Paslaugų kontrolės vykdymą.
8.9.Bendrieji reikalavimai teikiamų Paslaugų dokumentacijos pateikimo formai, formatui, dokumentacijos derinimo, redagavimo, taisymo ir galutinių versijų pateikimui nustatyti šios techninės specifikacijos Lentelėje Nr. 2.
Lentelė Nr. 2
	Eil. Nr.
	Parametras
	Reikalavimas

	1.
	Dokumentacijos pateikimo forma, ir formatai
	1.1. Dokumentų galutinės versijos privalo būti pateiktos lietuvių kalba elektroniniu (MS Word arba kitu lygiaverčiu, su Perkančiąja organizacija suderintu, formatu); 
1.2. Paslaugos teikėjo viešojo pirkimo sutarties vykdymo metu sukurtos schemos, brėžiniai ar kita grafinė informacija turi būti pateikta elektroniniu formatu, tų įrankių, kuriais schemos, brėžiniai ar kita grafinė informacija buvo sukurta, formatu.

	2.
	Dokumentacijos redagavimo (taisymo) galimybės
	2.1. Pateikta dokumentacija privalo užtikrinti galimybę Perkančiajai organizacijai (jos darbuotojams) standartinėmis informacinių technologijų priemonėmis (pvz., Microsoft Office) patiems taisyti, koreguoti schemas, brėžinius, t.y. nesikreipiant dėl tokio taisymo, koregavimo į Paslaugos teikėją.

	3.
	Dokumentacijos derinimas
	3.1. Preliminarios (projektinės) dokumentų versijos derinimui turi būti pateikiamos Perkančiajai organizacijai su lydraščiu, elektroniniu formatu (MS Word arba kitu lygiaverčiu, su Perkančiąja organizacija suderintu, formatu).
3.2. Dokumentai derinami tokia tvarka: 
3.2.1. Perkančioji organizacija, gavusi iš Paslaugos teikėjo dokumento projektą, ne vėliau kaip per 10 darbo dienų nuo dokumento gavimo dienos turi pateikti pastabas; 
3.2.2. Paslaugos teikėjas, atsižvelgdamas į Perkančiosios organizacijos pateiktas pastabas, pakoreguotą dokumentą pakartotinai teikia derinimui šios lentelės 3.1. papunktyje nurodytu būdu ne vėliau kaip per 5 darbo dienas nuo gautų pastabų gavimo dienos).
3.2.3. Didelės apimties dokumentų (t. y., kurių apimtys yra 30 ir daugiau puslapių) derinimui abipusiu sutarimu gali būti nustatomas ilgesnis, negu 3.2.1 papunktyje nustatytas terminas.
3.2.4. Paslaugų teikėjo parengti dokumentai yra derinami iki 2 iteracijų. 

	4.
	Galutinių versijų pateikimas
	4.1. Galutinės, su Perkančiąja organizacija suderintos, dokumentų versijos turi būti pateiktos Perkančiajai organizacijai su lydraščiu elektroniniu formatu (MS Word arba kitu lygiaverčiu, su Perkančiąja organizacija suderintu, formatu), pasirašytos elektroniniu parašu, atitinkančiu kvalifikuotam elektroniniam parašui keliamus reikalavimus, numatytus Reglamente (ES) Nr. 910/2014
4.2. Galutinių, su Perkančiąja organizacija suderintų, dokumentų versijų perdavimas turi būti fiksuojamas Paslaugų teikėjo ir Perkančiosios organizacijos įgaliotiems asmenims pasirašant Paslaugų perdavimo-priėmimo aktą.



V. Informacijos ir kibernetinio saugumo reikalavimai

9. Teikdamas paslaugas Tiekėjas privalo užtikrinti atitiktį Organizacinių ir techninių kibernetinio saugumo reikalavimams tokia apimtimi, kiek tai susiję su pirkimo objektu, ir laikytis konkrečių Užsakovo nustatytų informacijos saugumo, kibernetinio saugumo reikalavimų[footnoteRef:5]. [5:  Nustatyti vadovaujantis Kibernetinio saugumo reikalavimų aprašu, patvirtintu Lietuvos Respublikos Vyriausybės 2018 m. rugpjūčio 13 d. nutarimu Nr. 818 (Lietuvos Respublikos Vyriausybės 2024 m. lapkričio 6 d. nutarimo Nr. 945 redakcija)] 

10. Teikėjas gali teikti Paslaugas (vykdyti Sutartį) tik Teikėjo specialistams pasirašius Įsipareigojimą saugoti informacijos ir asmens duomenų paslaptį (Sutarties 6 priedas).
11. Teikėjas turi imtis visų teisinių, techninių ir organizacinių priemonių iš Užsakovo gautai informacijai apsaugoti, todėl Teikėjui nustatomi bent tokie minimalūs informacijos / kibernetinio saugumo reikalavimai:
11.1. neatskleisti ir neperduoti kitiems fiziniams ar juridiniams asmenims iš Užsakovo  gautos informacijos, užtikrinti tinkamą jos saugumą, laikyti ją paslaptyje ir pasibaigus Sutarties vykdymui;
11.2. apie informacijos atskleidimo ar perdavimo kitiems fiziniams ar juridiniams asmenims faktą ar kitokį iš Užsakovo gautos informacijos saugumo pažeidimą nedelsiant, jei įmanoma, praėjus ne daugiau kaip 24 valandoms nuo galimo informacijos saugumo pažeidimo nustatymo, informuoti Užsakovą ir imtis visų būtinų veiksmų, siekiant užkirsti kelią tolesniam informacijos atskleidimui.
11.3. esant kibernetiniam incidentui, susijusiam su Užsakovui teikiama Paslauga ir (ar) duomenimis, Tiekėjas turi pranešti Užsakovui nedelsiant kai tik apie jį sužino ir pateikti Užsakovui informaciją apie jį (pvz. pateikiant laisvos formos kibernetinio incidento tyrimo ataskaitą).
11.4. užtikrinti prieigos prie iš Užsakovo gautos informacijos (duomenų) bei ją apdorojančių Teikėjo informacinių technologijų priemonių, pvz. kompiuterio  (toliau – IT Turtas) valdymą, kuris turėtų apimti, bent šių reikalavimų įgyvendinimą: 
11.4.1. IT turto naudotojų (administratorių) registravimą, išregistravimą, paskyrų sukūrimą, teisių naudotis informacija (duomenimis) ir IT Turtu suteikimą, panaikinimą, reguliarią naudotojui (administratoriui) suteiktų prieigos teisių peržiūrą, prieigos teisių keitimą, panaikinimą, sustabdymą ir atsakingų asmenų už šių procedūrų įgyvendinimą paskyrimą;
11.4.2. unikalių IT turto naudotojo (administratoriaus) identifikavimo (pvz., naudotojo vardas) ir autentifikavimo priemonių (pvz. slaptažodžio) naudojimą;
11.4.3. IT turto naudotojų (administratoriaus) veiklų (veiksmų), įvykių, susijusių su informacijos (duomenų) tvarkymu ir valdymu, išsaugojimą apsaugotuose nuo klastojimo ir neteisėtos prieigos įvykių registravimo žurnaluose (angl. log file) ir atsakingų asmenų už šiuose žurnaluose saugomos informacijos reguliarią peržiūrą paskyrimą;
11.4.4. užtikrinti, kad prieiga prie IT Turto ir jame įdiegtų taikomųjų programų būtų suteikiama vadovaujantis principu „būtina naudoti“ (užduočiai ir (arba) darbui, ir (arba) vaidmeniui atlikti);
11.4.5. užtikrinti, kad prieiga prie iš Lietuvos banko gautos informacijos (duomenų) būtų suteikiama vadovaujantis principu „būtina žinoti“;
11.5. užtikrinti IT Turto, įskaitant jame įdiegtų taikomųjų programų, valdymą, kuris turėtų apimti, bet neapsiriboti, bent šių reikalavimų įgyvendinimą: 
11.5.1. IT Turte turi būti įdiegiamos operacinės sistemos ir kiti naudojamos programinės įrangos gamintojų rekomenduojami atnaujinimai;
11.5.2. IT Turtas turi būti prižiūrimas ir kontroliuojamas viso IT Turto gyvavimo ciklo metu;
11.5.3. turi būti paskirti atsakingi už IT Turto, įskaitant jame įdiegtų taikomųjų programų, valdymą ir priežiūrą asmenys;
11.5.4. IT Turte turi būti diegiama (naudojama) tik legali programinė įranga;
11.5.5. IT Turte turi būti naudojamos apsaugos nuo kenkimo programų aptikimo ir taisymo priemonės;
11.5.6. IT turto naudotojai (administratoriai) turi būti informuojami apie saugumo reikalavimus ir procedūras, taikomas IT Turto apsaugai bei atsakomybę už tokios apsaugos įgyvendinimą (pvz., IT turto fizinę apsaugą, švaraus stalo ir ekrano politikos įgyvendinimą).
11.6.  Užtikrinti, kad laikmenos (pvz. kompiuterio diskas) kuriuose yra saugomi iš Lietuvos banko paslaugos teikimo metu gauti duomenys, būtų šifruojamos.
11.7. Viešaisiais ryšių tinklais perduodamos elektroninės informacijos konfidencialumas turi būti užtikrintas, naudojant šifravimą ar virtualųjį privatų tinklą (angl. Virtual private network, VPN).
12.  Nuotoliniams prisijungimams prie Pirkėjo ryšių ir informacinių sistemų (TIS) keliami šie reikalavimai:
12.1. Nuotolinis prisijungimas yra galimas tik naudojantis virtualiuoju privačiu tinklu (angl. Virtual private network, VPN). Teikėjas nurodo IP adresą (-us) iš kurių bus jungiamasi prie Perkančiosios organizacijos įrangos ar kitos informacinės infrastruktūros;
12.2. Kiekvienam Paslaugų teikėjo paskirtam specialistui, atitinkančiam Pirkėjo paslaugų pirkimo sąlygose nustatytus kvalifikacinius reikalavimus (jeigu tokie taikomi), sudaromas unikalus naudotojo vardas ir slaptažodis, kurie perduodami Teikėjo specialistui asmeniškai arba siunčiami elektroniniu paštu, užšifruotame dokumente (pvz., pasinaudojant Gpg4win arba lygiaverčiu sprendimu). Slaptažodis perduodamas atskirai nuo prisijungimo vardo; 
12.3. Paslaugų teikėjui nutraukus darbo santykius su paskirtu vykdyti paslaugų teikimo sutartį specialistu, Paslaugų teikėjas, paslaugų teikimo sutartyje nurodytu el. paštu, nedelsiant turi informuoti apie tai Pirkėją, kuris nedelsiant panaikina nurodyto specialisto naudotojo vardą ir slaptažodį ir (arba) užblokuoja prieigą prie Pirkėjo informacinės infrastruktūros.
13. Pirkėjas arba jo įgaliotas paslaugų teikėjas turi teisę atlikti paslaugų tiekėjo atitikties  informacijos kibernetinio saugumo reikalavimams auditą (įskaitant neplaninį), o paslaugų teikėjas turi pareigą sudaryti sąlygas tokiam auditui atlikti sutarties vykdymo laikotarpiu ar įvykus dideliam kibernetiniam incidentui.
14. Visi informacijos ir kibernetinio saugumo reikalavimai, taikomi Tiekėjui, yra taikomi ir jo subtiekėjams ir kitais pagrindais pasitelkiamiems ūkio subjektams.

___________________________

Pirkimo sąlygų 5 priedas „Pasiūlymo forma“




 (herbas arba prekių ženklas)

(tiekėjo pavadinimas)
___________________________________________________________________________
(juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)
Lietuvos bankui




[bookmark: _Toc516475587]PASIŪLYMAS
DĖL IT SAUGUMO IR PROJEKTŲ VALDYMO KOMPETENCIJŲ PASLAUGŲ PIRKIMO

____________ Nr.______
(data)
_____________
(sudarymo vieta)

	Tiekėjo pavadinimas (jeigu dalyvauja tiekėjų grupė, surašomi visi dalyvių pavadinimai)
	


	Tiekėjo adresas ir kodas (jeigu dalyvauja tiekėjų grupė, surašomi visi dalyvių adresai ir kodai)
	


	Už pasiūlymą atsakingo asmens vardas, pavardė
	

	Telefono numeris
	

	Tiekėjo valdymo ir (ar) priežiūros organas (nurodoma, jeigu turi) 
	

	El. pašto adresas
	



Šiuo pasiūlymu pažymime, kad susipažinome ir sutinkame su visomis Pirkimo sąlygomis, nustatytomis:
1) Pirkimo skelbime; 
2) Pirkimo sąlygose, kituose Pirkimo dokumentuose (jų paaiškinimuose, papildymuose).

Tiekėjas ketina pasitelkti šiuos ūkio subjektus, subtiekėjus, ar specialistus*: 
	Ūkio subjekto, kurių pajėgumais tiekėjas remiasi, pavadinimas (-ai) ir adresas (-ai)**
	

	Subtiekėjo (-ų), kurių pajėgumais tiekėjas nesiremia, pavadinimas (-ai) ir adresas (-ai)**
	

	Specialistas (-ai), kuris (-ie) bus pasitelkiamas (-i), tačiau jis (-ie) nėra tiekėjo ar tiekėjo pasitelkiamo (ų) ūkio subjekto, kurių pajėgumais tiekėjas remiasi, darbuotojas (-ai) pasiūlymo pateikimo metu, bet laimėjimo atveju būtų įdarbintas (-i) (kvazisubtiekėjas (-ai) 
	

	Įsipareigojimų dalis (nurodant konkrečius pagal pirkimo sutartį prisiimamus įsipareigojimus), kuriai ketinama pasitelkti ūkio subjektą (-us), subtiekėją (-us) ar specialistą (-us)
	


*Pildyti, jeigu ketina pasitelkti ūkio subjektus, subtiekėjus, ar specialistus

Mūsų siūlomi paslaugų įkainiai ir kaina yra:

	Paslaugos pavadinimas
	Mato vnt.
	Preliminarus* kiekis, val.
	1 val. įkainis Eur be PVM
	Viso kiekio kaina Eur be PVM

	1
	2
	3
	4
	5= 3 x 4

	IT saugumo ir projektų valdymo kompetencijų paslaugos
	darbo valanda
	800
	
	

	Bendra pasiūlymo kaina Eur be PVM
	

	21 proc. PVM**
	

	Bendra pasiūlymo palyginamoji kaina Eur su PVM
	


*Perkančioji organizacija neįsipareigoja užsakyti viso paslaugų preliminaraus kiekio.“Bendra pasiūlymo kaina Eur su PVM“, nurodyta lentelės stulpelyje (5= 3 x 4) bus naudojama tik pasiūlymams vertinti ir palyginti. „Bendra pasiūlymo kaina Eur be PVM“ negali viršyti 48000,00 Eur (Perkančiosios organizacijos Paslaugoms įsigyti maksimalios planuojamos lėšų sumos). 
**Kai pagal galiojančius teisės aktus tiekėjui nereikia mokėti PVM, jis nurodo priežastis, dėl kurių PVM nemoka ______________.

Teikdami šį pasiūlymą, mes patvirtiname, kad į mūsų siūlomas kainas įskaičiuotos visos išlaidos ir visi mokesčiai ir kad mes prisiimame riziką dėl visų išlaidų, kurias, teikdami pasiūlymą ir laikydamiesi Pirkimo dokumentuose nustatytų reikalavimų, privalėjome įskaičiuoti į siūlomą kainą. Taip pat mes patvirtiname, kad mūsų siūlomos Paslaugos visiškai atitinka Pirkimo dokumentuose nustatytus reikalavimus ir kad visa pasiūlyme pateikta informacija yra teisinga, atitinka tikrovę ir apima viską, ko reikia, kad sutartis būtų tinkamai įvykdyta. Teikdami šį pasiūlymą, įsipareigojame perkančiajai organizacijai, kad pirkimo sutartį vykdys tik teisę verstis atitinkama veikla turintys asmenys (pasirenkama, kai pirkimo metu tiekėjo kvalifikacija tikrinama ne visa apimtimi).

Tiekėjams taikomas nacionalinis pašalinimo pagrindas dėl paskirtos baudžiamojo poveikio priemonės pagal VPĮ 46 straipsnio 2¹ dalies nuostatas (įrašyti taip arba ne):
	Ar ekonominės veiklos vykdytojui yra taikoma sąlyga, kad jis yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose?
	




	Eil.
Nr.
	Pateikto dokumento pavadinimas
	Dokumento puslapių skaičius

	
	
	

	
	
	



Kartu su pasiūlymu pateikiami dokumentai:

Ši pasiūlyme nurodyta informacija yra konfidenciali (PO šios informacijos negali atskleisti tretiesiems asmenims)***
	Eil. Nr.
	Pateikto dokumento pavadinimas

	
	

	
	


***Tiekėjui nenurodžius, kokia informacija yra konfidenciali, laikoma, kad konfidencialios informacijos pasiūlyme nėra. Vadovaujantis VPĮ PO įpareigota viešinti laimėjusį pasiūlymą ir sudarytą sutartį. PO nebus atsakinga už paviešintą informaciją, kuri tiekėjo nebuvo nurodyta kaip konfidenciali.

Pasiūlymas galioja 3 mėn.


Pasirašydamas šį Pasiūlymą, tvirtintu visų kartu su Pasiūlymu pateikiamų dokumentų tikrumą. 

	(Tiekėjo vadovo ar jo įgalioto[footnoteRef:6] asmens pareigų pavadinimas) [6:  Jei pasiūlymą pirkimui pasirašo vadovo įgaliotas asmuo, prie pasiūlymo turi būti pridėtas rašytinis įgaliojimas arba kitas dokumentas, suteikiantis parašo teisę] 

	
	(Parašas)
	
	(Vardas ir pavardė)
	



______________

Pirkimo sąlygų 6 priedas 

PASIŪLYMŲ EKONOMINIO NAUDINGUMO VERTINIMO KRITERIJAI IR VERTINIMO METODIKA
1. Perkančiosios organizacijos neatmesti pasiūlymai vertinami pagal ekonomiškai naudingiausio pasiūlymo kriterijų – kainos ir kokybės santykį. Ekonomiškai naudingiausias pasiūlymas – tai pasiūlymas, kurio balų suma, apskaičiuota pagal šiame priede pateiktus pasiūlymų vertinimo kriterijus, yra didžiausia.
2. Šiame priede (toliau – metodika) pateikiami ekonomiškai naudingiausio pasiūlymo vertinimo kriterijai, jų parametrai, lyginamieji svoriai, balai, formulės, pagal kurias skaičiuojamas pasiūlymų ekonominis naudingumas, vertinimo tvarkos aprašymas.
3. Tiekėjas, išviešindamas parametrų reikšmes savo pasiūlyme, turi realiai įsivertinti savo galimybes prisiimti įsipareigojimus pasiūlytų pageidaujamų reikalavimų įgyvendinimo atžvilgiu ir nurodytų kvalifikuotų specialistų dalyvavimo atžvilgiu visą paslaugų pirkimo sutarties vykdymo laikotarpį.
4. Norėdama įsitikinti arba siekdama pasitikslinti, atskiru prašymu Perkančioji organizacija gali paprašyti Tiekėjo pateikti sąraše nurodytų įvykdytų ar vykdomų sutarčių (projektų) kopijas arba išrašus iš sutarčių (projektų) bei sutarties (projekto) objektą apibūdinančių dokumentų kopijas. Perkančioji organizacija pasilieka teisę be išankstinio įspėjimo susisiekti su Užsakovu.
5. Tais atvejais, kai pasiūlymas atmetamas, tiekėjas pašalinamas iš pirkimo procedūros, arba pasiūlymas dėl kitų priežasčių nebevertinamas, likusių pasiūlymų ekonominio naudingumo balai ir pasiūlymų eilė yra perskaičiuojami iš naujo, taikant tuos pačius vertinimo kriterijus ir formules. Perskaičiavimas atliekamas remiantis tik tais pasiūlymais, kurie atitinka pirkimo dokumentų reikalavimus ir nėra atmesti.
6. Visi skaičiavimai atliekami laikantis standartinių matematinių apvalinimo taisyklių. Tarpiniai rezultatai gali būti neapvalinami, tačiau galutinis skaičiavimo rezultatas (ekonominio naudingumo balas (S) pateikiamas suapvalinant iki dviejų skaitmenų po kablelio.
7. Pasiūlymų vertinimo kriterijai:

	Eil. Nr.
	Vertinimo kriterijai
	Kriterijaus parametro ribos
	Lyginamasis svoris ekonominio naudingumo įvertinime

	1
	2
	3
	4

	1.
	Bendra pasiūlymo kaina (C)
	
	X= 75

	2.
	Kokybė (T)
	
	Y= 25

	2.1.
	Siūlomo specialisto (projektų vadovo) patirtis (T1):

Vertinama siūlomo specialisto (projektų vadovo) papildoma patirtis, viršijanti minimalią kvalifikaciniame reikalavime nustatytą patirtį (2 priedo lentelės 1.1, 2) pap.)
Papildomu projektu, už kurį skiriami ekonominio naudingumo balai, laikomas projektas, kuris atitinka visus šiuos kriterijus:
1) projekto, kuriam vadovavo per paskutinius 5 metus trukmė yra ne trumpesnė kaip 12 (dvylika) mėnesių; 
2) projekto metu buvo vykdomi bent vienos iš šių sričių darbai: GRC sprendimo diegimas, IT valdysenos pagal COBIT įgyvendinimas, IT paslaugų valdymo pagal ITIL diegimas, kibernetinio saugumo reikalavimų įgyvendinimas arba kitos IT valdysenos, IT paslaugų valdymo, rizikų valdymo ar kibernetinio saugumo valdymo srities informacinių technologijų sprendimų diegimo, plėtros ar modernizavimo darbai.

	(Min. 0 balų,
maks. 20 balų)
	

	2.2.
	Siūlomo specialisto (projektų vadovo) kvalifikacija (T2):

Specialistas (projektų vadovas) turi projektų valdymo kompetenciją patvirtinantį sertifikatą (CompTia Project+, IPMA C/B/A arba lygiavertis)
	(Min. 0 balų,
maks. 5 balai)
	



8. Pasiūlymo ekonominis naudingumas (S) apskaičiuojamas sudedant Paslaugų teikėjo pasiūlymo kainos C ir kokybės kriterijų T balus:

			[image: ]


9. Pasiūlymo kainos (C) balai apskaičiuojami mažiausios pasiūlytos kainos ([image: ]) ir vertinamo pasiūlymo kainos ([image: ]) santykį padauginant iš kainos lyginamojo svorio (X):
	[image: ]

10. Kriterijų (T) balai apskaičiuojami sudedant atskirų kriterijų (Ti) balus:


11. Kriterijaus (Ti) nustatomi pagal siūlomo specialisto (projektų vadovo) patirties ir kvalifikacijos atitiktį vertinimo skalei.
11.1. Tiekėjo siūlomo projekto vadovo patirtis (T1):
	Papildomų projektų skaičius (virš minimalaus reikalavimo, nurodyto 2 priedo lentelės 1.1 p., 2) pap.)
	Vertinimas
	Skiriami balai

	3 ir daugiau papildomų projektų (iš viso ≥4)
	Didelė papildoma patirtis
	20

	2 papildomi projektai (iš viso 3)
	Vidutinė papildoma patirtis
	14

	1 papildomas projektas (iš viso 2)
	Maža papildoma patirtis
	7

	Atitinka tik kvalifikacinį reikalavimą, (1 projektas)
	Atitinka minimalų reikalavimą
	0



11.2. Tiekėjo siūlomo projekto vadovo papildoma kvalifikacija (T2):
	Vertinama kvalifikacija (įrodantys dokumentai pateikiami su pasiūlymu)
	Skiriami balai

	Specialistas (projektų vadovas) turi galiojantį tarptautiniu mastu pripažintą projektų valdymo sertifikatą (CompTia Project+, IPMA C/B/A arba lygiavertis)
	5

	Specialistas (projektų vadovas) neturi galiojančio tarptautiniu mastu pripažintą projektų valdymo sertifikatą (CompTia Project+, IPMA C/B/A arba lygiavertis)
	0



12. Tiekėjų pasiūlymų pagal kriterijus C, T vertinimą atlieka pirkimo iniciatorius (ekspertas) kartu su pirkimo organizatorius. Tiekėjų pasiūlymų vertinimui pirkimo organizatorius turi teisę pasitelkti ekspertus. 



_________________
































Pirkimo sąlygų 7 priedas „Sutarties projektas“

PASLAUGŲ PIRKIMO-PARDAVIMO SUTARTIES SPECIALIOSIOS SĄLYGOS

	Sutarties pavadinimas
	IT saugumo ir projektų valdymo kompetencijų paslaugos

	Sutarties data
	2026-
	Sutarties numeris
	2026/41-



	1. SUTARTIES ŠALYS

	



1.1. Pirkėjas
	1.1.1. Pavadinimas
	Lietuvos bankas

	
	1.1.2. Juridinio asmens kodas
	188607684

	
	1.1.3. Adresas
	Gedimino pr. 6, Vilnius

	
	1.1.4. PVM mokėtojo kodas
	LT886076811

	
	1.1.5. Atsiskaitomoji sąskaita
	LT41 1010 0000 0012 3456

	
	1.1.6. Bankas, banko kodas
	Lietuvos bankas

	
	1.1.7. Telefonas
	+370 5 268 0029

	
	1.1.8. El. paštas
	info@lb.lt

	
	1.1.9. Šalies atstovas
	_______(nurodoma sutarties sudarymo metu)

	
	1.1.10. Atstovavimo pagrindas
	Prekių, paslaugų ir darbų pirkimo bei kitų sutarčių rengimo, įforminimo, registravimo ir saugojimo Lietuvos banke taisyklių patvirtintų Lietuvos banko valdybos pirmininko 2026 m. kovo 16 d. įsakymu Nr. 2026/02-52, _____ papunkčio nuostatos

	


1.2. Tiekėjas
(jei Tiekėjas yra fizinis asmuo, skiltys atitinkamai pakoreguojamos.
Jei Tiekėjas yra tiekėjų grupė, skiltys pildomos įterpiant kiekvieno grupės nario informaciją)

	1.2.1. Pavadinimas
	

	
	1.2.2. Juridinio asmens kodas
	

	
	1.2.3. Adresas
	

	
	1.2.4. PVM mokėtojo kodas
	

	
	1.2.5. Atsiskaitomoji sąskaita
	

	
	1.2.6. Bankas, banko kodas
	

	
	1.2.7. Telefonas
	

	
	1.2.8. El. paštas
	

	
	1.2.9. Šalies atstovas
	

	
	1.2.10. Atstovavimo pagrindas
	



	2. ATSAKINGI ASMENYS

	2.1. Pirkėjo kontaktiniai asmenys, atsakingi už Sutarties vykdymą, Paslaugų priėmimą, Sąskaitų per informacinę sistemą SABIS priėmimą
	(nurodyti padalinį / skyrių, pareigas, vardą, pavardę, tel., el. paštą)

	2.2. Tiekėjo kontaktiniai asmenys, atsakingi už Sutarties vykdymą
	(nurodyti padalinį / skyrių, pareigas, vardą, pavardę, tel., el. paštą)

	3. SUTARTIES DALYKAS

	3.1. Sutarties dalykas
	Tiekėjas įsipareigoja Sutartyje numatytomis sąlygomis suteikti Pirkėjui IT saugumo ir projektų valdymo kompetencijų paslaugas (toliau – Paslaugos).
Išsamus Paslaugų aprašymas ir kiti reikalavimai teikiamoms Paslaugoms nustatyti Sutarties priede Nr. 1 „Techninė specifikacija“ (toliau – Techninė specifikacija) ir Sutarties priede Nr. 2 „Pasiūlymas“.

	3.2. Pirkimo pavadinimas ir numeris
	IT saugumo ir projektų valdymo kompetencijų paslaugos, Nr._______ 

	3.3. Informacija apie Europos Sąjungos lėšomis finansuojamą projektą arba kitą projektą
	Netaikoma


	4. PASLAUGŲ SUTEIKIMO TERMINAI IR PASLAUGŲ PERDAVIMO – PRIĖMIMO TVARKA

	4.1. Paslaugų suteikimo terminas, kai Paslaugos yra vienkartinio pobūdžio, teikiamos periodiškai arba pagal Pirkėjo Užsakymą

	Tiekėjas Paslaugas įsipareigoja suteikti ne vėliau kaip per Užsakyme nurodytą užduoties atlikimo terminą.



	4.2. Paslaugų / jų dalies / etapo / periodo suteikimo termino pratęsimas
	Tiekėjas turi teisę į Paslaugų suteikimo termino pratęsimą, tačiau tik tuo atveju, jei atsiranda įrodymais pagrįstų kliūčių ar trukdymų, kurių atsiradimui Tiekėjas neturi įtakos ir už kuriuos jis neatsako, ir kurie sukelti ir priskirtini tretiesiems asmenims, ar kitų aplinkybių, kurių Tiekėjas negalėjo iš anksto numatyti. Aplinkybės, kuriomis grindžiama būtinybė pratęsti Paslaugų suteikimo terminą, jokiu būdu negali priklausyti nuo Tiekėjo. Kiekvienu tokiu atveju, Tiekėjas raštu nedelsdamas, bet ne vėliau kaip per 10 (dešimt) darbo dienų, apie tai praneša Pirkėjui, pateikdamas minėtų aplinkybių egzistavimo įrodymus. Nurodytas aplinkybes vertina Pirkėjas. Pirkėjui sutikus, Paslaugų suteikimo terminas gali būti pratęsiamas tik minėtų aplinkybių egzistavimo laikotarpiui, bet ne ilgiau nei 30 (trisdešimt) kalendorinių dienų laikotarpiui.

	4.3. Užsakymų teikimo tvarka
	Užsakymai teikiami Pirkėjo užduočių valdymo informacinėje sistemoje, prie kurios Tiekėjui bus sukurtas vartotojo (projektų vadovo) prisijungimas ir laikomi gautais nedelsiant nuo Užsakymo pateikimo.

	4.4. Dėl minimalios Užsakymo vertės ar apimties
	Netaikoma. Pirkėjas neįsipareigoja užsakyti 2 Priede nurodyto preliminaraus kiekio.

	4.5. Pateikiami dokumentai
	Turi būti pateikiami šie dokumentai: Priėmimo-perdavimo aktas ir Sąskaita. Tiekėjui nepateikus nurodytų dokumentų, laikoma, kad Paslaugos neatitinka Sutartyje nustatytų reikalavimų.

	5. SUTARTIES KAINA IR ATSISKAITYMO TVARKA

	5.1. Sutarčiai taikomas kainos apskaičiavimo būdas
	Fiksuoto įkainio kainodara


	5.2. Pradinės Sutarties vertė ir Sutarties kaina, kai taikoma fiksuoto įkainio kainodara


	Pradinės Sutarties vertė yra 48000,00 (keturiasdešimt aštuoni tūkstančiai eurų) Eur be PVM.
PVM sudaro 10080,00 (dešimt tūkstančių aštuoniasdešimt eurų) Eur.
Sutarties kaina yra 58080,00 (penkiasdešimt aštuoni tūkstančiai aštuoniasdešimt eurų) Eur su PVM.

Šioje Sutartyje Pradinės Sutarties vertė yra lygi maksimaliai pirkimui skirtai lėšų sumai be PVM pirkimo dokumentuose ir Sutartyje nurodytų Paslaugų įsigijimui Tiekėjo pasiūlyme nurodytais įkainiais be PVM. Pirkėjas perka Paslaugas pagal poreikį Sutarties priede Nr. 2 nurodytais įkainiais, neviršijant Sutarties kainos. Sutarties priede Nr. 2 nurodytas preliminarus Paslaugų kiekis gali būti keičiamas (didėti ar mažėti).
Pirkėjas neįsipareigoja išpirkti preliminaraus Paslaugų kiekio ar bet kokios jo dalies.


	5.3. Sutarties kainos / įkainių perskaičiavimas taikant peržiūros taisykles
	Sutarties įkainiai bus perskaičiuojami:
5.3.1. dėl PVM tarifo pasikeitimo;
5.3.2. dėl kainų lygio pokyčio.

	5.3.1. Sutarties kainos / įkainių peržiūra dėl PVM tarifo pasikeitimo
	Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo teikiamų Paslaugų Sutartyje nurodytai kainai / įkainiams, Sutarties kaina / įkainiai perskaičiuojami nekeičiant Paslaugų kainos / įkainio be PVM.

Perskaičiuota (-i) Sutarties kaina / įkainiai įforminama (-i) Susitarimu ir turi būti taikoma (-i) nuo naujo PVM įvedimo datos (nepriklausomai nuo to, kada pasirašytas Susitarimas).

	5.3.2. Sutarties kainos / įkainių peržiūra dėl kainų lygio pokyčio

	5.3.2.1. Bet kuri Sutarties Šalis Sutarties galiojimo metu turi teisę inicijuoti Sutarties įkainių peržiūrą (keitimą) ne anksčiau kaip po 6 (šešių) mėnesių nuo Sutarties įsigaliojimo dienos (jeigu peržiūra jau buvo atlikta – nuo Susitarimo dėl paskutinio perskaičiavimo pagal šį Specialiųjų sąlygų punktą įsigaliojimo dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 5.3.2.6 punkte, viršija 5 (penkis) procentus. Sutarties įkainių peržiūra atliekama ne rečiau kaip kas 6 (šeši) mėnesiai.
5.3.2.2. Sutarties įkainiai peržiūrimi tik tai Sutarties daliai, kuri nėra išpirkta, t. y. Paslaugoms, kurios nėra priimtos ir apmokėtos. Vėlesnė Sutarties įkainių peržiūra negali apimti laikotarpio, už kurį jau buvo atlikta peržiūra.
5.3.2.3. Jeigu Paslaugų teikimas vėluoja dėl Tiekėjo kaltės, uždelstų suteikti Paslaugų įkainiai nėra perskaičiuojami dėl kainų lygio kilimo (gali būti mažinami, tačiau negali būti didinami).
5.3.2.4. Atlikdamos Sutarties įkainių peržiūrą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis. Iš kitos Šalies nereikalaujama pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
5.3.2.5. Šalys privalo Susitarime nurodyti vartojimo prekių ir paslaugų indekso reikšmę laikotarpio pradžioje ir jo nustatymo datą, indekso reikšmę laikotarpio pabaigoje ir jo nustatymo datą, kainų pokytį (k), perskaičiuotą Sutarties įkainius, perskaičiuotą Pradinės Sutarties vertę.
5.3.2.6. Nauja Sutarties įkainiai apskaičiuojami pagal žemiau pateiktą formulę:

, kur a –įkainis (Eur be PVM) (jei peržiūra jau buvo atlikta, tai po paskutinio perskaičiavimo)
a1 – perskaičiuota (pakeista) įkainis (Eur be PVM)
k – pagal Ūkio subjektams suteiktų paslaugų kainų indeksą ,,J62 Kompiuterių programavimo, konsultacinė ir susijusi veikla“ apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:
, (proc.) kur
Indnaujausias – kreipimosi dėl įkainių peržiūros išsiuntimo kitai Šaliai dieną paskelbtas naujausias vartojimo prekių ir paslaugų indeksas ,,J62 Kompiuterių programavimo, konsultacinė ir susijusi veikla“.
Indpradžia – laikotarpio pradžios datos (mėnesio) vartojimo prekių ir paslaugų indeksas ,,J62 Kompiuterių programavimo, konsultacinė ir susijusi veikla“. Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
5.3.2.7. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a1“ suapvalinamas iki dviejų  skaitmenų po kablelio.
5.3.2.8. Šalis, siekianti Sutarties įkainių peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, neperduotų ir neapmokėtų Paslaugų sąrašą su kiekiais, indekso reikšmes su nuorodomis į viešus šaltinius Valstybės duomenų agentūros Oficialiosios statistikos portale arba kitus oficialius šaltinių duomenis, kita svarbi informacija. Prašyme Šalis neturi teisės nurodyti kito indekso ar prašyti perskaičiavimo pagal kitą indeksą nei nurodytas šioje procedūroje.
5.3.2.9. Susitarimas turi būti sudarytas per 10 (dešimt) darbo dienų nuo Šalies pateikto tinkamo prašymo perskaičiuoti Sutarties įkainius gavimo dienos.
5.3.2.10. Susitarimu Šalys neturi teisės keisti procedūroje nurodytos tvarkos ar kitų Sutarties nuostatų, išskyrus, jei keitimas atliekamas pagal VPĮ nuostatas.

	5.4. Sutarties kainos / įkainių apskaičiavimas taikant kiekio (apimties) keitimo taisykles
	Netaikoma


	5.5. Atsiskaitymo su Tiekėju terminas ir tvarka
	Pirkėjas atsiskaito su Tiekėju ne vėliau kaip per 30 (trisdešimt) kalendorinių dienų nuo Sąskaitos gavimo Sąskaitos gavimo sąskaitų administravimo bendrojoje informacinėje sistemoje (SABIS) dienos.

Apmokėjimo sąlygos:
už praėjusį mėnesį suteiktas Paslaugas sumokama ne vėliau kaip per 30 dienų nuo tinkamai pateiktos sąskaitos faktūros gavimo dienos.
Atsiskaitymo terminai gali būti koreguojami, priklausomai nuo Pirkėjo gaunamo finansavimo. Sutrikus finansavimui Pardavėjas sutinka laukti dar 30 dienų, neskaičiuodamas už tai delspinigių nuo sąskaitoje-faktūroje nurodytos sumos

	5.6. Avansas
	Netaikoma

	5.7. Avanso užtikrinimas
	Netaikoma

	6. PASLAUGŲ KOKYBĖ IR GARANTINIAI ĮSIPAREIGOJIMAI

	6.1. Garantinis terminas
	Netaikoma

	6.2. Terminas Paslaugų trūkumams pašalinti
	Netaikoma

	6.3. Kokybinių kriterijų įgyvendinimo ir tikrinimo tvarka
	Netaikoma 

	7. SUTARTIES VYKDYMUI PASITELKIAMI SUBTIEKĖJAI IR (AR) SPECIALISTAI

	7.1. Sutarties vykdymui pasitelkiami subtiekėjai ir (ar) specialistai
	7.1.1. Sutarties vykdymui subtiekėjai ir (ar) specialistai nepasitelkiami.

arba

7.1.1. Sutarties vykdymui pasitelkiami subtiekėjai ir (ar) specialistai yra nurodyti Sutarties priede Nr. [3] „Sutarties vykdymui pasitelkiami subtiekėjai ir (ar) specialistai“
7.1.2. Tiekėjas įsipareigoja užtikrinti, kad negavęs išankstinio Pirkėjo rašytinio sutikimo, neskirs paslaugoms teikti specialisto, kuris turi kokių nors interesų konfliktų, susijusių su paslaugų teikimu arba buvo teistas už bet kokią nusikalstamą veiką per trejus metus iki paslaugų teikimo pradžios. Taip pat užtikrinti, kad specialistai išmanytų saugaus informacijos, įrenginių ir sistemų naudojimo reikalavimus ir laikytųsi kitų Pirkėjo informacijos ir kibernetinio saugumo reikalavimų tretiesiems asmenims (išorės šalims) apraše numatytų įsipareigojimų ir reikalavimų.

	8. PRIEVOLIŲ PAGAL SUTARTĮ ĮVYKDYMO UŽTIKRINIMAS

	8.1. Prievolių pagal Sutartį įvykdymo užtikrinimas
	Prievolių pagal Sutartį įvykdymas užtikrinamas:
Netesybomis (delspinigiais, bauda).

	8.2 Sutarties įvykdymo užtikrinimo galiojimo terminas
	Netaikoma

	8.3. Sutarties įvykdymo užtikrinimo pateikimas
	Netaikoma

	9. ŠALIŲ ATSAKOMYBĖ

	9.1. Pirkėjui taikomos netesybos už mokėjimų pagal Sutartį vėlavimą
	Jei Pirkėjas, gavęs tinkamai pateiktą ir užpildytą Sąskaitą, uždelsia atsiskaityti už tinkamai Tiekėjo suteiktas kokybiškas Paslaugas per Sutartyje nurodytą terminą, Tiekėjas nuo kitos nei nustatytas terminas dienos skaičiuoja Pirkėjui 0,06 (šešios šimtosios) procento dydžio delspinigius nuo neapmokėtos sumos be PVM už kiekvieną vėlavimo dieną.

	9.2. Tiekėjui taikomos netesybos
	9.2.1. Jeigu Tiekėjas vėluoja suteikti Paslaugas arba nevykdo kitų sutartinių įsipareigojimų, Pirkėjas nuo kitos nei nustatytas terminas dienos Tiekėjui skaičiuoja 0,06 (šešios šimtosios) procento dydžio delspinigius už kiekvieną uždelstą dieną nuo laiku nesuteiktų Paslaugų ar kitų sutartinių įsipareigojimų nevykdymo kainos be PVM.
9.2.2. Jeigu Tiekėjas vėluoja grąžinti dėl Tiekėjui mokėtinos sumos sumažinimo susidariusią permoką pagal Bendrųjų sąlygų 7.4.1.2 papunktį, Pirkėjas nuo kitos nei nustatytas terminas dienos Tiekėjui skaičiuoja 0,06 (šešios šimtosios) procento dydžio delspinigius už kiekvieną uždelstą dieną nuo laiku negrąžintos permokos kainos be PVM.
9.2.3. Tiekėjas privalo sumokėti Pirkėjui netesybas per 10 (dešimt) darbo dienų nuo Pirkėjo pareikalavimo, jeigu netesybų suma nėra išskaitoma iš Tiekėjui mokėtinos sumos.

	9.3. Tiekėjui / Pirkėjui taikoma bauda nutraukus Sutartį dėl esminio Sutarties pažeidimo ar nepagrįstai nutraukus Sutarties vykdymą ne Sutartyje nustatyta tvarka
	9.3.1. Nutraukus Sutartį dėl esminio Sutarties pažeidimo, nustatyto Sutarties Specialiosiose sąlygose, mokama 5 (penkių) procentų dydžio bauda nuo Pradinės Sutarties vertės, nurodytos Specialiųjų sąlygų 5.2 punkte.

9.3.2. Nepagrįstai nutraukus Sutarties vykdymą ne Sutartyje nustatyta tvarka, mokama 5 (penkių) procentų dydžio bauda nuo Pradinės Sutarties vertės, nurodytos Specialiųjų sąlygų 5.2 punkte.

	9.4. Tiekėjui taikoma bauda dėl esamų subtiekėjų ar specialistų pakeitimo / naujų subtiekėjų pasitelkimo nesilaikant Bendrosiose sąlygose nurodytos subtiekėjų ir (ar) specialistų keitimo tvarkos
	2 proc. nuo Pradinės Sutarties vertės, nurodytos Specialiųjų
sąlygų 5.2 punkte (taikoma jei Tiekėjas pasitelkia subtiekėjus ar
specialistus sutarties vykdymui).

	9.5. Tiekėjui taikomos baudos dėl aplinkosauginių ir (arba) socialinių kriterijų nesilaikymo
	2 proc. nuo Pradinės Sutarties vertės, nurodytos Specialiųjų
sąlygų 5.2 punkte.

	9.6. Tiekėjui / Pirkėjui taikoma bauda dėl konfidencialumo reikalavimų nesilaikymo
	2 proc. nuo Pradinės Sutarties vertės, nurodytos Specialiųjų
sąlygų 5.2 punkte.

	9.7. Tiekėjui taikomos netesybos dėl pirkimo dokumentuose nustatytų Kokybinių kriterijų nepasiekimo Sutarties vykdymo metu
	9.7.1. Tiekėjas privalo užtikrinti, kad Sutarties vykdymui bus
pasitelkti pasiūlyme nurodyti specialistai, kurių kvalifikacija
buvo vertinama pagal pirkimo dokumentuose nustatytus
kokybinius kriterijus.
9.7.2. Tiekėjas gali keisti pasiūlyme nurodytą specialistą(-us)
tik gavęs išankstinį rašytinį Pirkėjo sutikimą. Siūlomas
pakeičiantis specialistas turi būti ne žemesnės kvalifikacijos ir
atitikti ne mažesnius reikalavimus bei vertinimo kriterijus, nei
pakeičiamas specialistas.
9.7.3. Jei Tiekėjas, gavęs Pirkėjo sutikimą arba be jo, pakeičia
specialistą į specialistą, kurio kvalifikacija yra žemesnė nei
pasiūlyme nurodyto specialisto (t. y. neatitinka ar surinktų
mažiau balų pagal taikytus kokybinius kriterijus), laikoma, kad
Tiekėjas nepasiekia pirkimo dokumentuose nustatytų kokybinių
įsipareigojimų.
9.7.4. Sutarties specialiųjų sąlygų 9.7.3 punkte numatytu atveju
Tiekėjui taikomos netesybos – 10 (dešimt) procentų nuo
atitinkamos Sutarties dalies, susijusios su to specialisto
teikiamomis paslaugomis, vertės už kiekvieną tokio neatitikimo
atvejį.
9.7.5. Jei per 10 (dešimt) darbo dienų nuo Pirkėjo rašytinio
reikalavimo Tiekėjas nepasiūlo specialisto, atitinkančio pradinius kvalifikacijos reikalavimus ir kokybinius kriterijus,
Pirkėjas turi teisę:
(a) taikyti papildomas 0,05 procento dydžio netesybas nuo
Pradinės Sutarties vertės už kiekvieną uždelstą dieną; ir (arba)
(b) nutraukti Sutartį dėl esminio pažeidimo.
9.7.6. Šios netesybos taikomos neatsižvelgiant į tai, ar
specialisto keitimas buvo suderintas su Pirkėju, jei faktinė
pakeičiančio specialisto kvalifikacija yra žemesnė nei
pasiūlyme nurodyto specialisto.
9.7.7. Netesybų sumokėjimas neatleidžia Tiekėjo nuo pareigos
užtikrinti Sutarties vykdymą pagal pirkimo dokumentuose
nustatytus kokybinius reikalavimus.

	9.8. Tiekėjui taikomos netesybos dėl Sutarties įvykdymo užtikrinimo nepratęsimo
	Netaikoma

	9.9. Tiekėjui taikoma bauda dėl Pirkėjo simbolių, pavadinimo ir ženklo reklamoje ar rinkodaroje naudojimo reikalavimų nesilaikymo bei draudimo naudotis Pirkėjo sukurtais intelektiniais veiklos rezultatais nesilaikymo
	500 eurų bauda už kiekvieną nustatytą atvejį.



	9.10. Kitos netesybos
	

	10. ESMINĖS SUTARTIES SĄLYGOS

	10.1 Esminės Sutarties sąlygos
	10.1.1. Užduočių atlikimo terminai, nustatyti užsakymuose;
10.1.2. Naujų subtiekėjų ir (ar) specialistų / esamų subtiekėjų ir
(ar) specialistų keitimo tvarka;
10.1.3. Konfidencialumo reikalavimai;
10.1.4. Reikalingos IT srities kompetencijos, nurodytos Techninėje specifikacijoje. 

	10.2. Dideli arba nuolatiniai esminės Sutarties sąlygos vykdymo trūkumai
	Netaikoma


	11. SUTARTIES GALIOJIMAS IR KEITIMAS

	11.1. Sutarties sudarymas ir įsigaliojimas
	Ši Sutartis laikoma sudaryta ir įsigalioja nuo Sutarties
pasirašymo dienos (antrosios Šalies pasirašymo dieną).

Sutartis galioja 12 (dvylika) mėnesių nuo Sutarties
įsigaliojimo dienos, o finansinių ir garantinių įsipareigojimų
atžvilgiu – iki visiško šių įsipareigojimų įvykdymo.

	11.2. Sutarties galiojimo termino pratęsimas
	Netaikoma


	12. SUTARTIES NUTRAUKIMAS

	12.1. Sutarties nutraukimo pagrindai
	Sutartis gali būti nutraukiama rašytiniu Šalių susitarimu arba vienašališkai, Bendrosiose sąlygose nustatyta tvarka.

	12.2. Esminiai Sutarties pažeidimai
	12.2.1. jeigu Tiekėjas nevykdo prisiimtų įsipareigojimų už Sutartyje nustatytą Sutarties įkainius;
12.2.2. jeigu paaiškėja, kad Tiekėjas nevykdo įsipareigojimų, kurie pasiūlymų vertinimo metu pirkimo dokumentuose buvo nustatyti kaip pasiūlymų vertinimo kriterijai ir už kuriuos Tiekėjui buvo skiriamos reikšmės, kai pasiūlymas vertintas pagal kainos / sąnaudų ir kokybės santykį ir Tiekėjas per 10 (dešimt) dienų neištaiso pažeidimų;
12.2.3. jeigu Tiekėjas nesilaiko Užsakyme nustatytų Paslaugų teikimo terminų 2 (du) kartus iš eilės arba vėluoja suteikti Paslaugas daugiau nei 20 (dvidešimt) kalendorinių dienų nuo Užsakyme nustatyto Paslaugų suteikimo termino;
12.2.4. jeigu Tiekėjas pažeidžia Paslaugų suteikimo terminus ir priskaičiuotų netesybų už vėlavimą suma viršija 20 (dvidešimt) proc. Pradinės sutarties vertės;
12.2.5. Tiekėjas pažeidžia Paslaugų suteikimo terminus ir dėl Paslaugų suteikimo vėlavimo Paslaugos tampa nebereikalingos;
12.2.6. Tiekėjas daugiau kaip 2 (du) kartus suteikia Paslaugas, kurios neatitinka Sutartyje ir (ar) įstatymuose nustatytų reikalavimų Paslaugoms;
12.2.7. Tiekėjo kvalifikacija tapo nebeatitinkančia pirkimo dokumentuose nustatytų Sutarties tinkamam vykdymui būtinų reikalavimų ir šie neatitikimai nebuvo ištaisyti per 14 (keturiolika) kalendorinių dienų nuo kvalifikacijos tapimo neatitinkančia dienos;
12.2.8. Tiekėjas pažeidžia šios Sutarties nuostatas, reglamentuojančias konkurenciją, intelektinės nuosavybės ar konfidencialios informacijos valdymą;
12.2.9. Tiekėjas 2 (du) kartus pažeidžia esminę Sutarties sąlygą.

	13. APLINKOS APSAUGOS IR SOCIALINIAI KRITERIJAI (taikoma, jeigu aplinkosauginiai ir (arba) socialiniai kriterijai nustatomi kaip Sutarties vykdymo sąlygos)

	13.1. Su perkamomis paslaugomis susiję  aplinkos apsaugos kriterijai 
	Vadovaujantis Lietuvos Respublikos aplinkos ministro 2011-
06-28 įsakymu Nr. D1-508 patvirtinto Aplinkos apsaugos
kriterijų taikymo, vykdant žaliuosius pirkimus, tvarkos aprašo
(toliau – Aprašas) 4.4.3. p., perkama tik nematerialaus pobūdžio (intelektinė) ar kitokia paslauga (mokymų paslaugos),
nesusijusi su materialaus objekto sukūrimu, kurios teikimo
metu nėra numatomas reikšmingas neigiamas poveikis aplinkai,
nesukuriamas taršos šaltinis ir negeneruojamos atliekos.

	13.2. Su perkamomis Paslaugomis susiję socialiniai kriterijai
	13.2.1. Sutarties galiojimo laikotarpiu tiekėjo darbuotojui (-
ams), tiesiogiai vykdantiems pirkimo sutartį, taikomos bent 2 (dvi) iš žemiau nurodytų šeimos ir darbo įsipareigojimų derinimo priemonių:
13.2.1.1. lankstus darbo grafikas, kai darbuotojas privalo
darbovietėje būti fiksuotomis darbo dienos (pamainos)
valandomis, o kitas tos dienos (pamainos) valandas gali dirbti
prieš ar po šių valandų . (Lankstus darbo grafikas. Dirbant
pagal šį darbo režimą, darbuotojas privalo darbovietėje būti
fiksuotomis darbo dienos valandomis, o kitas tos dienos
valandas gali dirbti prieš ar po šių valandų. Paprastai
fiksuotas darbo dienos valandas, kuriomis darbuotojas privalo
dirbti darbovietėje, nustato darbdavys, o darbuotojas pats
pasirenka kada atidirbs nefiksuotas darbo dienos valandas. Su
darbdavio sutikimu yra galimybė perkelti neišdirbtas
nefiksuotas darbo dienos valandas į kitą darbo dieną,
nepažeidžiant maksimaliojo darbo laiko ir minimaliojo poilsio
laiko reikalavimų);
13.2.1.2. individualus darbo laiko režimas, kai individualus
darbuotojo darbo laikas paskirstomas per savaitę.
(Individualus darbo laiko režimas. Jeigu pasirenkamas
individualus darbo laiko režimas, darbuotojas ir darbdavys dėl
darbo laiko normos paskirstymo susitaria savo nuožiūra. Tik
svarbu, kad nebūtų pažeisti maksimaliojo darbo laiko ir
minimaliojo poilsio laiko reikalavimai, pavyzdžiui, galima
susitarti dirbti 4 dienas po 10 val. ir turėti 3 dienų savaitgalį);
13.2.1.3. suskaidytos darbo dienos laiko režimas, kai tą pačią
dieną (pamainą) dirbama su pertrauka pailsėti ir pavalgyti,
kurios trukmė ilgesnė negu nustatyta maksimali pertraukos
pailsėti ir pavalgyti trukmė. (Suskaidytos darbo dienos laiko
režimas. Dirbant pagal šį darbo režimą, tą pačią dieną
dirbama su pertrauka pailsėti ir pavalgyti, kurios trukmė
ilgesnė negu nustatyta maksimali pertraukos pailsėti ir
pavalgyti trukmė, t. y. ilgesnė negu dvi valandos. Pavyzdžiui,
darbuotojas dirba 4 valandas, paskui turi 3 valandų pertrauką
pailsėti ir pavalgyti, per kurią gali palikti darbovietę, o paskui
po jos grįžta į darbą ir dirba dar 4 valandas);
13.2.1.4. nuotolinis darbas (Nuotolinis darbas yra darbo
organizavimo forma arba darbo atlikimo būdas, kai
darbuotojas jam priskirtas darbo funkcijas ar jų dalį visą arba
dalį darbo laiko su darbdaviu suderinta tvarka reguliariai atlieka nuotoliniu būdu, tai yra sulygtoje darbo sutarties šalims
priimtinoje kitoje, negu yra darbovietė, vietoje, taip pat
naudodamas informacines ir elektroninių ryšių technologijas);
13.2.1.5. sutrumpinta 32 (trisdešimt dviejų) valandų per savaitę
darbo laiko norma, už nedirbtą darbo laiko normos dalį
paliekant nustatytą darbo užmokestį;
13.2.1.6. galimybė, esant poreikiui, atsivesti vaiką (įvaikį,
globotinį, rūpintinį) į darbovietę ar suteikiama kompensacija už
vaiko (įvaikio, globotinio, rūpintinio) priežiūros paslaugas;
13.2.1.7. bent viena papildoma laisva diena, paliekant nustatytą
darbo užmokestį;
13.2.1.8. suteikiama kompensacija atlygiui, kurį tėvai / artimieji
moka ateinančiam slaugytojui ar individualios priežiūros
darbuotojui už šeimos narių ar kartu gyvenančių asmenų,
kuriems nustatyta nuolatinė slauga ar priežiūra, slaugą /
priežiūrą tuo metu, kuomet jie dirba.
13.2.2. Kriterijų gali įgyvendinti tiekėjas ir (arba) subtiekėjas,
kuris tiesiogiai vykdo sutartį.
13.2.3. Jei teikiant tiekėjo pasiūlymą konkreti (-ios) taikoma (-
os) šeimos ir darbo įsipareigojimų derinimo priemonė (-ės)
nebuvo nurodyta (-os), sutarčiai įsigaliojus tiekėjas suderina su
tiesiogiai pirkimo sutartį vykdysiančiais darbuotojais, kuri (-
ios) priemonė (-ės) bus taikoma (-os) ir per 5 d. d. pateikia šią
informaciją pirkimo vykdytojui. Pasikeitus tiesiogiai pirkimo
sutartį vykdantiems darbuotojams, kuriems buvo taikoma (-os)
šeimos ir darbo įsipareigojimų derinimo priemonė (-ės), toks
suderinimas turi būti vykdomas iš naujo ir informacija
pateikiama per 5 d. d. 13.2.4. Tiekėjas 10 d. d. nuo sutarties
įsigaliojimo dienos turi pirkimo vykdytojui pateikti patvirtintas
darbo tvarkos taisykles arba nacionalinę (tarpšakinę), teritorinę,
šakos (gamybos, paslaugų, profesinę), darbdavio ar darbovietės
lygmens kolektyvinę sutartį, ir/arba individualų asmenų darbo
grafiką, ir/arba pasirašytą ketinimų protokolą arba kitą
lygiavertį įpareigojančios formos dokumentą, pagal kurį tiekėjo
darbuotojams, kurie tiesiogiai vykdys pirkimo sutartį, taikomos
nurodytos šeimos ir darbo interesų derinimo priemonės ir/arba
įrodymus dėl suteikiamos kompensacijos už vaikų priežiūros
paslaugas, už asmenų, kuriems nustatyta nuolatinė slauga ar
priežiūra, slaugą / priežiūrą, pateikiant sutarties su teikiančiu
vaiko priežiūros paslaugas / slaugos, priežiūros paslaugas
asmeniu arba institucija kopiją, mokėjimo įvykdymo
patvirtinimą (pavedimo kopiją) arba kitą lygiavertį dokumentą.
13.2.5. Pirkimo vykdytojas visą sutarties laikotarpį privalo
užtikrinti, kad tiekėjas laikytųsi pasiūlytos (-ų) šeimos ir darbo įsipareigojimų derinimo priemonės (-ių), todėl gali reikalauti iš
tiekėjo dokumentų (pavyzdžiui, atnaujinto darbo grafiko, jei jis
yra periodiškai sudaromas/atnaujinamas), įrodančių šios
sąlygos tinkamą vykdymą, gali būti numatyta galimybė pirkimo
vykdytojui vykdyti patikrinimus ir/arba kasmetinį auditą, kurį
vykdytų pats pirkimo vykdytojas arba pirkimo vykdytojo
pasitelkta trečioji šalis.
13.2.6. Tiekėjas, pasikeitus taikomai šeimos ir darbo
įsipareigojimų derinimo priemonei (-ėms), nedelsdamas, bet ne
vėliau nei per 10 d. d. privalo informuoti pirkimo vykdytoją ir
pateikti atnaujintą darbo grafiką ir/arba kitus įrodančius
dokumentus.
13.2.7. Nustačius, kad Tiekėjas ir (arba) subtiekėjas, kuris
tiesiogiai vykdo sutartį, šiame papunktyje nustatyto kriterijaus
(-jų) nesilaiko, Tiekėjui ir (arba) subtiekėjui, kuris tiesiogiai
vykdo sutartį taikoma Specialiųjų sąlygų 9.5 punkte nurodyto
dydžio bauda.

	14. BENDRŲJŲ SĄLYGŲ PAKEITIMAI IR PAPILDYMAI 
(jeigu būtina dėl konkretaus Sutarties dalyko specifikos) 

	14.1. 
	Sutarties Bendrosiose sąlygose nurodytos alternatyvios
nuostatos (su prierašu „jei taikoma“ ir pan.) taikomos tik tokiu
atveju, jeigu jos konkrečiai aprašomos Sutarties Specialiosiose
sąlygose arba prieduose.

	14.2.
	Šalys susitaria papildyti Sutarties Bendrąsias sąlygas 14.3.
punktu ir jį išdėstyti taip:
„14.3. Šalys, kaip atskiri asmens duomenų valdytojai, tvarkys
Sutartyje (jos prieduose) aprašytus asmens duomenis atsakingų
asmenų: Pirkėjo ir Tiekėjo atsakingų asmenų; asmenų, paskirtų
atsakingais už Paslaugų teikimą, su Paslaugų (Paslaugų dalimi)
susijusių klausimų derinimą; specialistų. Atitinkami asmens
duomenys tvarkytini pagal 2016 m. balandžio 27 d. Europos
Parlamento ir Tarybos reglamentą (ES) 2016/679 dėl fizinių
asmenų apsaugos tvarkant asmens duomenis ir dėl laisvo tokių
duomenų judėjimo ir kuriuo panaikinama Direktyva 95/46/EB
(Bendrasis duomenų apsaugos reglamentas, toliau –
Reglamentas), Lietuvos Respublikos duomenų teisinės
apsaugos įstatymą ir kitus teisės aktus, reglamentuojančius
asmens duomenų tvarkymą bei tinkamą apsaugą. Teisinis
pagrindas nurodytų asmens duomenų tvarkymui – teisinė
prievolė, numatyta Viešųjų pirkimų įstatyme, kituose
taikytinuose teisės aktuose (Reglamento 6 str. 1 d. c) p.). Šalys
įsipareigoja atitinkamus asmens duomenis tvarkyti tik tiek, kiek
būtina dėl Sutarties vykdymo, įgyvendinant tinkamas technines,
organizacines ir teisines asmens duomenų apsaugos priemones
asmens duomenų saugumui užtikrinti. Nurodytos priemonės turi užtikrinti kilusią riziką atitinkantį saugumo lygį. Pasibaigus
Sutarčiai Šalys įsipareigoja sunaikinti turimus asmens
duomenis, išskyrus jeigu taikytini teisės aktai numato ilgesnį
saugojimo terminą. Dėl kitų Paslaugų teikimui reikalingų
asmens duomenų tvarkymo laikoma, jog Pirkėjas (duomenų
valdytojas), pasitelkia Tiekėją (duomenų tvarkytojas) ir dėl ko
sudaromas Susitarimas dėl asmens duomenų tvarkymo (3
priedas), laikomas neatskiriama Sutarties dalimi.“

	15. SUTARTIES PRIEDAI

	15.1. Priedas Nr. 1
	Techninė specifikacija

	15.2. Priedas Nr. 2
	Pasiūlymas

	15.3. Priedas Nr. 3
	Sutarties vykdymui pasitelkiami subtiekėjai (jei taikoma) ir (ar) specialistai

	15.4. Priedas Nr. 4
	Susitarimas dėl asmens duomenų tvarkymo

	15.5. Priedas Nr. 5
	Konfidencialumo susitarimas

	15.5. Priedas Nr. 6
	Įsipareigojimas saugoti informacijos ir asmens duomenų
paslaptis

	
	

	16. ŠALIŲ ATSTOVŲ PARAŠAI

	PIRKĖJAS
	TIEKĖJAS

	(nurodomos atstovo pareigos, vardas, pavardė)
	(nurodomos atstovo pareigos, vardas, pavardė)

	
(parašas)


	
(parašas)





PASLAUGŲ PIRKIMO–PARDAVIMO SUTARTIES BENDROSIOS SĄLYGOS

1.	PAGRINDINĖS SĄVOKOS IR SUTARTIES AIŠKINIMAS

1.1.	Sąvokos

1.1.1. Šioje Sutartyje didžiąja raide rašomos sąvokos turi šias nurodytas reikšmes:
1.1.1.1.	Bendrosios sąlygos – Sutarties dalis, kuri vadinasi „Paslaugų pirkimo–pardavimo sutarties Bendrosios sąlygos“;
1.1.1.2.	Pirkėjas – asmuo, kuris Specialiosiose sąlygose yra įvardytas kaip Pirkėjas, įsigyjantis Specialiosiose sąlygose ir Sutarties prieduose nurodytas Paslaugas;
1.1.1.3.	Pradinės sutarties vertė – Specialiosiose sąlygose nurodyta vertė be pridėtinės vertės mokesčio (toliau – PVM);
1.1.1.4. Paslaugos – Specialiosiose sąlygose ir Sutarties prieduose nurodytos paslaugos. Sutartyje vartojama sąvoka „Paslaugos“ apima visas su Paslaugų teikimu susijusias veiklas, įskaitant, bet neapsiribojant Paslaugų teikimą, jų rezultatų perdavimą, trūkumų šalinimą, prekių tiekimą bei su Paslaugomis susijusių dokumentų pateikimą (instrukcijos, sertifikatai ir pan.), jei tai numatyta Sutartyje ar būtina, siekiant sukurti ir perduoti Paslaugų rezultatą Pirkėjui;
1.1.1.5.	Paslaugų perdavimo–priėmimo aktas – dokumentas, kuriuo Tiekėjas perduoda, o Pirkėjas priima Paslaugas ir (ar) Paslaugų rezultatą ir kuriuo Šalys patvirtina, kad suteiktos Paslaugos atitinka nustatytus reikalavimus. Jeigu Sutartyje yra numatytas Paslaugų teikimas etapais ar periodais, Paslaugų perdavimo–priėmimo aktas gali būti sudaromas dėl kiekvieno etapo ar periodo atskirai;
1.1.1.6. Paslaugų trūkumai – Paslaugų perdavimo–priėmimo metu ar Sutartyje nurodyto Paslaugų garantinio termino (jei taikoma) metu Pirkėjo ar (ir) trečiųjų asmenų nustatyti Paslaugų teikimo ar rezultato kokybės neatitikimai Sutarties ar (ir) įstatymų bei kitų teisės aktų reikalavimams, paslėpti defektai, veiklos sutrikimai ar pan., dėl kurių Paslaugų rezultato nebūtų galima naudoti tam tikslui, kuriam Pirkėjas jas (Paslaugas) ketino naudoti arba dėl kurių Paslaugų naudingumas sumažėtų taip, kad Pirkėjas, apie tuos trūkumus žinodamas, arba apskritai nebūtų tų Paslaugų pirkęs, arba nebūtų už Paslaugas mokėjęs tokio dydžio kainos; 
1.1.1.7.	Sąskaita – Tiekėjo išrašoma ir Pirkėjui apmokėjimui pateikiama sąskaita faktūra, PVM sąskaita faktūra ar kitas mokėjimo dokumentas už Tiekėjo tinkamai suteiktas bei Pirkėjo priimtas Paslaugas. Jeigu Sutartyje yra numatytas Paslaugų teikimas etapais ar periodais, Sąskaita gali būti pateikiama dėl kiekvieno etapo ar periodo atskirai;
1.1.1.8.	Specialiosios sąlygos – Sutarties dalis, kuri vadinasi „Paslaugų pirkimo-pardavimo sutarties Specialiosios sąlygos“ ir kurioje yra nurodytos pirkimo objekto įsigijimą aptariančios sąlygos (tokios kaip Pradinės sutarties vertė, Paslaugų teikimo terminai ir pan.) bei kiti konkretūs duomenys (tokie kaip Šalys, Paslaugos ir pan.), išvardyti priedai, taip pat nurodyti Bendrųjų sąlygų pakeitimai ir papildymai (jeigu tokie padaryti);
1.1.1.9.	Susitarimas – tai dokumentas, kurį Šalys sudaro keisdamos Sutarties sąlygas VPĮ leidžiama apimtimi;
1.1.1.10.	 Sutarties kaina – pagal Sutartį Tiekėjui mokėtina suma, įskaitant visus privalomus mokesčius ir išlaidas;
1.1.1.11.	 Sutarties sąlygos – Bendrosios sąlygos ir Specialiosios sąlygos kartu;
1.1.1.12.	 Sutartis – Paslaugų pirkimo–pardavimo sutartis, kurią sudaro Sutarties sąlygos, Specialiosiose sąlygose išvardyti priedai ir Susitarimai;
1.1.1.13. 	Šalis – Pirkėjas arba Tiekėjas, kiekvienas atskirai, priklausomai nuo konteksto;
1.1.1.14. 	Šalys – Pirkėjas ir Tiekėjas kartu;
1.1.1.15.	 Tiekėjas – asmuo, kuris Specialiosiose sąlygose yra įvardytas kaip Tiekėjas, teikiantis Specialiosiose sąlygose nurodytas Paslaugas;
1.1.1.16. Užsakymas – Pirkėjo Tiekėjui raštu (tekstiniu pranešimu, elektroniniu paštu, per Pirkėjo nurodytą informacinę sistemą ar kt.) teikiamas užsakymas dėl Paslaugų teikimo. Užsakymas siunčiamas Specialiosiose sąlygose nurodytais būdais ir kontaktais ir laikomas tinkamai išsiųstas ir gautas Specialiosiose sąlygose nustatyta tvarka;
1.1.1.17.	 VPĮ – Lietuvos Respublikos viešųjų pirkimų įstatymas.
1.1.1.18.	 Kitų Sutartyje didžiąja raide rašomų sąvokų reikšmės yra nurodytos Sutarties tekste.
1.1.2.	Sutartyje neapibrėžtos sąvokos suprantamos ir aiškinamos taip, kaip jas apibrėžia VPĮ ir kiti įstatymai bei teisės aktai, galiojantys Sutarties sudarymo ir vykdymo metu.
1.1.3.	Kitos Sutartyje vartojamos sąvokos ir terminai turi bendrinę reikšmę arba artimiausią Sutarties pobūdžiui specialiąją reikšmę, jei Sutartyje nėra nustatyta ir paaiškinta kitokia jų reikšmė.

1.2.	Sutarties aiškinimas

1.2.1.	Sutartis yra sudaryta ir turi būti aiškinama pagal Lietuvos Respublikos teisės aktus.
1.2.2.	Jei Bendrosios sąlygos ir (ar) Specialiosios sąlygos prieštarauja VPĮ ir kitų teisės aktų reikalavimams, taikomos VPĮ ir kitų teisės aktų nuostatos.
1.2.3.	Diena Sutartyje reiškia kalendorinę dieną.
1.2.4.	Darbo diena Sutartyje reiškia bet kurią dieną, išskyrus šeštadienį, sekmadienį ir švenčių dienas Lietuvoje, nurodytas Lietuvos Respublikos darbo kodekse.
1.2.5.	Terminai pagal Sutartį yra skaičiuojami metais, mėnesiais, savaitėmis, darbo dienomis, kalendorinėmis dienomis, valandomis ir minutėmis.
1.2.6.	Kvalifikacija, rėmimasis kitų ūkio subjektų pajėgumais, Paslaugų apimtis, peržiūra suprantami taip, kaip nustatyta VPĮ bei jį įgyvendinančiuose teisės aktuose.
1.2.7.	Jeigu Paslaugų perdavimo–priėmimo akto, kaip atskiro dokumento, reikalauti neprivaloma, Šalys susitaria, ir tai aiškiai nurodo Specialiosiose sąlygose, Paslaugų perdavimo–priėmimo aktu laikoma Sąskaita. Tais atvejais, kai išrašoma Sąskaita ir Paslaugų perdavimo–priėmimo aktas nepasirašomas, Sutarties nuostatos dėl Paslaugų perdavimo–priėmimo akto išrašymo taikomos ir Sąskaitos išrašymui.
1.2.8.	Informuoti, pranešti, įspėti arba atsakyti reiškia pateikti informaciją, pranešimą, įspėjimą arba atsakymą Bendrosiose ir (ar) Specialiosiose sąlygose nustatyta tvarka.
1.2.9.	Patvirtinti reiškia pateikti patvirtinimą raštu arba pasirašyti dokumentą be išlygų ar su išlygomis, išskyrus atvejus, kai asmuo, pasirašydamas dokumentą, nurodo, jog atsisako jį patvirtinti.
1.2.10.	Jeigu Sutartyje nenurodyta kitaip, žodžiai, vartojami vienaskaitos forma, taip pat reiškia ir daugiskaitą ir atvirkščiai, vienos giminės žodžiai apima ir kitos giminės atitinkamus žodžius, žodis asmuo reiškia tiek fizinius, tiek ir juridinius asmenis.
1.2.11.	Jeigu Sutartyje nurodyta reikšmė skaičiais ir žodžiais skiriasi, vadovaujamasi žodžiais nurodyta reikšme.
1.2.12.	Jei pateikiamos nuorodos į teisės aktus, turi būti taikomos aktualios teisės aktų redakcijos, jeigu nenurodyta kitaip.

1.3.	Dokumentų viršenybė

1.3.1.	Sutartį sudarantys dokumentai turi būti suprantami kaip papildantys vienas kitą. Bet kokio Sutarties dokumentų sąlygų neatitikimo ar neaiškumo atveju, toks neatitikimas ar neaiškumas pašalinamas dokumentus aiškinant tokia eilės tvarka:
1.3.1.1. Techninė specifikacija;
1.3.1.2. Specialiosios sąlygos;
1.3.1.3. Bendrosios sąlygos;
1.3.1.4. Pirkimo dokumentai (išskyrus techninę specifikaciją);
1.3.1.5. Pasiūlymas;
1.3.1.6. Kiti Specialiosiose sąlygose išvardinti priedai.
1.3.2.	 Tuo atveju, kai Šalių Susitarimu yra keičiamos Sutarties sąlygos, naujai sutartos Sutarties sąlygos turi viršenybę prieš pakeistąsias.
1.3.3.	Jeigu Šalys sudaro Susitarimą dėl Sutarties sąlygų arba priedo papildymo nauja sąlyga, neatitikimo ar neaiškumo atveju tokia sąlyga turi viršenybę atitinkamai kitų Sutarties sąlygų arba kitų to priedo sąlygų atžvilgiu.
1.3.4.	Jeigu Šalys susitaria dėl naujo priedo, Šalys turi sutarti dėl naujojo priedo įtraukimo į priedų sąrašą vietos ir jo reikšmės aiškinant Sutartį. Jeigu naujas priedas yra įterpiamas į priedų sąrašą, jam turi būti suteikiamas eilės numeris su viršutiniu indeksu, atsižvelgiant į priedų eiliškumą ir svarbą (pavyzdžiui, priedas Nr. 41).

2.	SUTARTIES DALYKAS

2.1.	Tiekėjas įsipareigoja Sutartyje nustatytomis sąlygomis ir tvarka suteikti Pirkėjui Paslaugas, atitinkančias Sutartyje nustatytus reikalavimus, o Pirkėjas įsipareigoja priimti Sutarties sąlygas atitinkančias ir tinkamai suteiktas Paslaugas bei sumokėti Tiekėjui Sutartyje nurodytą kainą Sutartyje nustatytomis sąlygomis ir tvarka.
2.2.	Šalys, vykdydamos Sutartį, įsipareigoja laikytis visų Sutarties vykdymui taikytinų įstatymų bei kitų teisės aktų reikalavimų. Šalis turi teisę reikalauti, kad kita Šalis įvykdytų visus įstatymų bei kitų teisės aktų reikalavimus, taikomus Sutarties vykdymui. Nė viena iš Sutarties sąlygų nereiškia ir negali būti aiškinama kaip Pirkėjo atsisakymas įstatymuose bei kituose teisės aktuose numatytų ir Sutartimi neaptartų Pirkėjo kitų teisių ir garantijų, susijusių su netinkamu Paslaugų teikimu ar jų kokybe, arba kaip Tiekėjo atsisakymas įstatymuose bei kituose teisės aktuose numatytų ir Sutartimi neaptartų Tiekėjo kitų teisių ir garantijų dėl atlyginimo už suteiktas Paslaugas gavimo.
2.3.	Tiekėjas privalo užtikrinti, kad Paslaugos atitiktų techninės specifikacijos reikalavimus ir Tiekėjo pasiūlymo sąlygas, būtų kokybiškos, teikiamos tinkamai ir laiku, laikantis Sutarties sąlygų taip, kad tai labiausiai atitiktų Pirkėjo interesus, pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius ir žinias.

3.	TIEKĖJAS IR KITI SUTARTIES VYKDYMUI PASITELKIAMI ASMENYS

3.1.	Kvalifikacija ir kiti Tiekėjo pasiūlymu prisiimti įsipareigojimai

3.1.1.	Tiekėjas atsako už tai, kad visą Sutarties vykdymo laikotarpį Tiekėjas būtų kompetentingas, patikimas ir pajėgus (įskaitant ūkio subjektų, kurių pajėgumais remiasi Tiekėjas, pajėgumus) įvykdyti Sutarties reikalavimus:
3.1.1.1.	turėtų teisę verstis ta veikla, kuri yra reikalinga Sutarčiai įvykdyti. Pirkėjui pareikalavus, Tiekėjas turi pateikti dokumentus, įrodančius, kad Sutartį vykdo tik tokią teisę turintys asmenys;
3.1.1.2.	atitiktų tiekėjų kvalifikacijai pirkimo dokumentuose nustatytus reikalavimus bei neturėtų pirkimo dokumentuose nustatytų pašalinimo pagrindų;
3.1.1.3.  laikytųsi Tiekėjo pasiūlyme nurodytų įsipareigojimų, įskaitant, bet neapsiribojant – atitiktų Tiekėjo pasiūlyme nurodytų kriterijų, dėl kurių jo pasiūlymas buvo išrinktas ekonomiškai naudingiausiu (toliau – Kokybiniai kriterijai), reikšmes ir parametrus. Šiame papunktyje nurodytų įsipareigojimų laikymosi tikrinimo tvarka nustatoma Specialiosiose sąlygose; 

3.1.1.4.	užtikrintų nustatytų kokybės vadybos sistemos ir (arba) aplinkos apsaugos vadybos sistemos standartų taikymą, jeigu to reikalaujama pirkimo dokumentuose, ir turėtų tą patvirtinančius dokumentus;
3.1.1.5. atitiktų nacionalinio saugumo interesus bei nebūtų registruotas (nuolat gyvenantis ar turintis pilietybę) nepatikimomis laikomose valstybėse ar teritorijose, jei tokie reikalavimai buvo numatyti pirkimo dokumentuose.
3.1.2.	Tuo atveju, kai Tiekėjas yra jungtinės veiklos sutarties pagrindu veikianti tiekėjų grupė, jos nariai Pirkėjui už Sutarties vykdymą atsako solidariai. Jeigu Tiekėjas remiasi ūkio subjektų pajėgumais, siekdamas atitikti finansinio ir ekonominio pajėgumo reikalavimus, Tiekėjas su tokiais ūkio subjektais už Sutarties vykdymą atsako solidariai (jeigu to buvo reikalaujama pirkimo dokumentuose).
3.1.3.	Tiekėjas taip pat atsako už tai, kad Tiekėjas, Sutartį tiesiogiai vykdantys subtiekėjai ir specialistai atitiktų jiems įstatymų bei kitų teisės aktų ir (arba) pirkimo dokumentuose nustatytus profesinės kvalifikacijos ir kitus reikalavimus bei turėtų teisę verstis ta veikla, kuriai jie pasitelkiami.

3.2.	Subtiekėjų bei specialistų pasitelkimas ir keitimas

3.2.1.	Tiekėjas įsipareigoja užtikrinti, kad Sutartį vykdys pirkime pasiūlyti ir kvalifikacijos bei kitus pirkimo dokumentuose nustatytus reikalavimus atitinkantys subtiekėjai ir (ar) specialistai. Šių asmenų veiksmai vykdant Sutartį Tiekėjui sukelia tokias pačias pasekmes ir atsakomybę, kaip jo paties veiksmai. Tiekėjas atsako už savo subtiekėjų ir specialistų veiksmus ar neveikimą.
3.2.2.	Sutarties vykdymui pasitelkiami subtiekėjai ir (ar) specialistai (jeigu tokie pasitelkiami) nurodomi Specialiosiose sąlygose.
3.2.3. Tiekėjas gali keisti ir (ar) pasitelkti subtiekėjus ir (ar) specialistus šiame Sutarties poskyryje nustatytais atvejais ir tvarka. 


3.2.4. Naujas subtiekėjas ar specialistas gali pradėti vykdyti jiems Tiekėjo pavestus įsipareigojimus pagal Sutartį ne anksčiau, nei bus pasirašytas Susitarimas.
3.2.5. Jei Tiekėjas pasitelkia naują subtiekėją arba pakeičia esamą subtiekėją ir (ar) specialistą, negavęs Pirkėjo raštiško sutikimo, arba sutartinius įsipareigojimus pagal Sutartį vykdo subtiekėjai ir (ar) specialistai, neatitinkantys pirkimo dokumentuose nustatytų kvalifikacijos reikalavimų, kokybės vadybos sistemos ir (arba) aplinkos apsaugos vadybos sistemos standartų reikalavimų, reikalavimų dėl pašalinimo pagrindų nebuvimo, atitikties nacionalinio saugumo interesams bei reikalavimams nebūti registruotu (nuolat gyvenančiu ar turinčiu pilietybę) nepatikimomis laikomose valstybėse ar teritorijose (jei taikoma) ir Tiekėjo pasiūlyme nurodytų sąlygų pirkimo dokumentuose nustatytiems Kokybiniams kriterijams pagrįsti (jei taikoma), Tiekėjui taikoma Specialiosiose sąlygose nustatyto dydžio bauda.
3.2.6. Tiekėjas turi teisę Sutarties vykdymui pasitelkti naujus, Specialiosiose sąlygose nenurodytus subtiekėjus, kurių pajėgumais Tiekėjas nesirėmė pirkimo dokumentuose numatytiems kvalifikacijos reikalavimams pagrįsti.
3.2.7. Sudarius Sutartį, tačiau ne vėliau negu Sutartis pradedama vykdyti, Tiekėjas įsipareigoja Pirkėjui pranešti tuo metu žinomų subtiekėjų, kurių pajėgumais Tiekėjas nesirėmė pirkimo dokumentuose numatytiems kvalifikacijos reikalavimams pagrįsti, pavadinimus, juridinio asmens kodą, kontaktinius duomenis, jų atstovus.
3.2.8. Tiekėjas, bet kuriuo Sutarties vykdymo metu, subtiekėjus, kurių pajėgumais Tiekėjas nesirėmė pirkimo dokumentuose numatytiems kvalifikacijos reikalavimams pagrįsti, gali keisti savo nuožiūra.
3.2.9. Tiekėjas, bet kuriuo Sutarties vykdymo metu, ne vėliau nei prieš 5 (penkias) darbo dienas iki numatomo naujo subtiekėjo, kurio pajėgumais Tiekėjas nesirėmė pirkimo dokumentuose numatytiems kvalifikacijos reikalavimams pagrįsti, pasitelkimo ir (arba) keitimo apie tai privalo informuoti Pirkėją. Pirkėjas (jeigu buvo taikoma pirkimo dokumentuose) turi patikrinti, ar nėra subtiekėjo pašalinimo pagrindų ir subtiekėjo atitiktį nacionalinio saugumo interesams ir reikalavimams nebūti registruotu (nuolat gyvenančiu ar turinčiu pilietybę) nepatikimomis laikomose valstybėse ar teritorijose. Jeigu subtiekėjo padėtis neatitinka bent vieno iš nurodytų reikalavimų, Pirkėjas reikalauja pakeisti šį subtiekėją reikalavimus atitinkančiu subtiekėju. Pirkėjas per 5 (penkias) darbo dienas raštu informuoja Tiekėją apie sutikimą pasitelkti ir (ar) keisti naują subtiekėją, kurio pajėgumais Tiekėjas nesirėmė pirkimo dokumentuose numatytiems kvalifikacijos reikalavimams pagrįsti. Pirkėjui sutikus, Šalys pasirašo Susitarimą, kuris laikomas neatsiejama Sutarties dalimi.
3.2.10. Subtiekėjai, kurių pajėgumais Tiekėjas rėmėsi, kad atitiktų pirkimo dokumentuose nustatytus kvalifikacijos reikalavimus, gali būti keičiami tik šiais atvejais:
3.2.10.1. kai subtiekėjui iškelta bankroto byla, pradėtas bankroto procesas ne teismo tvarka, jis tampa nemokus arba yra nemokumo tikimybė, sustabdo ūkinę veiklą ar kai įstatymuose ir kituose teisės aktuose nustatyta tvarka susidaro analogiška situacija;
3.2.10.2. kai subtiekėjas dėl objektyvių priežasčių (pavyzdžiui, subtiekėjui atsisakius dalyvauti Sutarties vykdyme, nutrūkus teisiniams santykiams su Tiekėju ir pan.) nebegali vykdyti visų ar dalies Sutartyje numatytų įsipareigojimų;
3.2.10.3. Tiekėjas ar subtiekėjas privalo pakeisti subtiekėją, jei paaiškėja, kad jis neatitinka jam pirkimo dokumentuose keliamų reikalavimų.
3.2.11.	Tiekėjo (ar subtiekėjų) specialistai, vykdantys Sutartį, gali būti keičiami šiais atvejais:
3.2.11.1. Tiekėjo iniciatyva dėl objektyvių priežasčių (pavyzdžiui, atostogų, ligos, nutrūkus darbo santykiams ir pan.), pateikus duomenis apie numatomą naujai skirti specialistą bei jo kvalifikaciją ir atitiktį kitiems pirkimo dokumentuose keliamiems reikalavimams patvirtinančius dokumentus;
3.2.11.2. Pirkėjo iniciatyva, jei Pirkėjas turi pagrįstų įtarimų, kad Tiekėjo Sutarties vykdymui paskirtas specialistas nekompetentingas vykdyti nustatytas pareigas;
3.2.11.3. Tiekėjas ar subtiekėjas privalo pakeisti specialistą, jei paaiškėja, kad jis neatitinka jam pirkimo dokumentuose keliamų reikalavimų.
3.2.12. Naujas specialistas ir (ar) subtiekėjas Tiekėjo prašymo pakeisti specialistą ir (ar) subtiekėją pateikimo metu turi atitikti pirkimo dokumentuose specialistui ir (ar) subtiekėjui keliamus reikalavimus ir Tiekėjo pasiūlyme nurodytas Kokybinių kriterijų reikšmes. 
3.2.13. Tiekėjas privalo ne vėliau nei prieš 5 (penkias) darbo dienas iki numatomo subtiekėjo, kurio pajėgumais Tiekėjas rėmėsi, kad atitiktų pirkimo dokumentuose nustatytus kvalifikacijos reikalavimus, ir (ar) specialisto keitimo pateikti Pirkėjui šiuos dokumentus:
3.2.13.1. argumentuotą rašytinį prašymą pakeisti subtiekėją ir (ar) specialistą, paaiškinant keitimo aplinkybę. Pirkėjas pasilieka teisę paprašyti įrodymų, pagrindžiančių keitimo aplinkybę;
3.2.13.2. naujo subtiekėjo ir (ar) specialisto kvalifikaciją, atitiktį Kokybiniams kriterijams (jei taikoma), reikalaujamiems kokybės vadybos sistemos ir (arba) aplinkos apsaugos vadybos sistemos standartams (jei taikoma), pašalinimo pagrindų nebuvimą ir atitiktį nacionalinio saugumo interesams bei reikalavimams nebūti registruotu (nuolat gyvenančiu ar turinčiu pilietybę) nepatikimomis laikomose valstybėse ar teritorijose (jei taikoma) įrodančius dokumentus pagal Sutarties reikalavimus. 
3.2.14. Pirkėjas, gavęs Tiekėjo prašymą su kitais Sutartyje nurodytais dokumentais, per 5 (penkias) darbo dienas įvertina keitimo galimybę ir raštu informuoja Tiekėją apie sutikimą pakeisti subtiekėją, kurio pajėgumais Tiekėjas rėmėsi, kad atitiktų pirkimo dokumentuose nustatytus kvalifikacijos reikalavimus, ir (ar) specialistą. Pirkėjui sutikus, Šalys pasirašo Susitarimą, kuris laikomas neatsiejama Sutarties dalimi.

3.3. Jungtinės veiklos partnerių keitimas

3.3.1. Tiekėjas, vykdantis Sutartį kaip tiekėjų grupė, veikianti jungtinės veiklos sutarties pagrindu, turi teisę atsisakyti jungtinės veiklos partnerio (toliau – Partneris), jei dėl objektyvių ir pagrįstų aplinkybių Partneris nebegali vykdyti Sutarties, įskaitant, bet neapsiribojant atvejais, kai Partneris neatitinka VPĮ ar kitų teisės aktų nuostatų, kelia grėsmę nacionaliniam saugumui, Partneriui pritaikytos tarptautinės sankcijos kaip jos suprantamos Lietuvos Respublikos tarptautinių sankcijų įstatyme (toliau – Sankcijų įstatymas), Partnerio sunki finansinė būklė, lemianti Sutarties nevykdymą ir (ar) atsisakymą ją vykdyti ar atsirado kitos nenumatytos objektyvios priežastys, lemiančios Partnerio pasitraukimą iš jungtinės veiklos sutarties.
3.3.2. Tiekėjas, vykdantis Sutartį kaip tiekėjų grupė, veikianti jungtinės veiklos sutarties pagrindu, turi teisę pakeisti Partnerį, jei dėl reorganizavimo, restruktūrizavimo ar bankroto procedūrų, pradinio Partnerio teises ir pareigas visiškai arba iš dalies perima kitas Partneris. Toks Partnerio pakeitimas negali lemti kitų esminių Sutarties pakeitimų ir taip negali būti siekiama išvengti VPĮ ir kitų teisės aktų taikymo.
3.3.3. Tiekėjas privalo ne vėliau nei prieš 10 (dešimt) darbo dienų iki numatomo Partnerio keitimo arba atsisakymo pateikti Pirkėjui šiuos dokumentus:
3.3.3.1. argumentuotą rašytinį prašymą pakeisti Tiekėjo sudėtį ir įrodymus, pagrindžiančius bent vieną Partnerio atsisakymo ar keitimo aplinkybę, nurodytą Sutartyje;
3.3.3.2. naujos jungtinės veiklos sutarties ar esamos jungtinės veiklos sutarties pakeitimo projektą, kuriame, jeigu Partneris pasitraukia, turi būti nurodyta, kad pasitraukiančiojo Partnerio įsipareigojimus visa apimtimi perima pasiliekantysis Partneris ir (ar) naujai pasitelktas Partneris;
3.3.3.3. pasiliekančiojo Partnerio ar naujai pasitelkiamo Partnerio kvalifikaciją patvirtinančius dokumentus ir, jeigu taikytina, kokybės vadybos ir (arba) aplinkos apsaugos vadybos sistemos standartų reikalavimus įrodančius dokumentus. Visais atvejais pasiliekančiojo Partnerio ar naujai pasitelkto Partnerio kvalifikacija turi būti ne žemesnė nei pasitraukiančiojo Partnerio (atitinkanti pirkimo dokumentuose nustatytus kvalifikacijos reikalavimus, kuriuos atitiko pasitraukiantysis Partneris, ir atitinkanti pasitraukiančiojo Partnerio pasiūlyme nurodytą specialistų kvalifikaciją ir kitas sąlygas pirkimo dokumentuose nustatytiems Kokybiniams kriterijams pagrįsti (jei taikoma). Jei pasitelkiamas naujas Partneris, taip pat, vadovaujantis pirkimo dokumentuose nurodytais reikalavimais, pateikiami dokumentai, pagrindžiantys pasitelkiamo Partnerio pašalinimo pagrindų nebuvimą ir atitiktį nacionalinio saugumo interesams bei reikalavimams nebūti registruotu (nuolat gyvenančiu ar turinčiu pilietybę) nepatikimomis laikomose valstybėse ar teritorijose (jei taikoma). 
3.3.4. Pirkėjas, gavęs Tiekėjo prašymą su kitais Sutartyje nurodytais dokumentais, per 10 (dešimt) darbo dienų įvertina keitimo galimybes ir raštu informuoja Tiekėją apie sutikimą arba apie nesutikimą atsisakyti ar pakeisti Partnerį. Pirkėjui sutikus, Šalys pasirašo Susitarimą, kuris laikomas neatsiejama Sutarties dalimi. Prieš Susitarimo pasirašymą, Pirkėjui pateikiama naujos jungtinės veiklos sutarties ar esamos jungtinės veiklos sutarties pakeitimo kopija arba nuorašas.

3.4.	Susitarimai dėl tiesioginio atsiskaitymo su subtiekėjais

3.4.1.	Subtiekėjams pageidaujant, Pirkėjas su jais atsiskaitys tiesiogiai. Pirkėjas numato tiesioginio atsiskaitymo galimybę su Sutartyje nurodytais subtiekėjais tokiomis sąlygomis ir tvarka:
3.4.1.1.	sudarius Sutartį, Tiekėjas ne vėliau negu Sutartis pradedama vykdyti, įsipareigoja Pirkėjui raštu pateikti tuo metu žinomų subtiekėjų pavadinimus, atstovus ir jų kontaktinius duomenis. Pirkėjas taip pat reikalauja, kad Tiekėjas informuotų apie minėtos informacijos pasikeitimus visu Sutarties vykdymo metu;
3.4.1.2.	Pirkėjas ne vėliau kaip per 3 (tris) darbo dienas nuo Bendrųjų sąlygų 3.4.1.1 punkte nurodytos informacijos gavimo dienos raštu informuoja subtiekėjus apie tiesioginio atsiskaitymo galimybę;
3.4.1.3.	subtiekėjas, norėdamas pasinaudoti tokia galimybe, raštu pateikia prašymą Pirkėjui. Kai subtiekėjas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Pirkėjo, Tiekėjo ir šio subtiekėjo, kurioje aprašoma tiesioginio atsiskaitymo su subtiekėju tvarka, atsižvelgiant į Sutartyje ir subtiekimo sutartyje nustatytus reikalavimus;
3.4.1.4.	tiesioginio atsiskaitymo su subtiekėjais galimybė nekeičia Tiekėjo atsakomybės dėl Sutarties įvykdymo.

4.	ŠALIŲ BENDRADARBIAVIMAS

4.1.	Šalių bendradarbiavimo pareiga

4.1.1.	Vykdydamos Sutartį, Šalys privalo maksimaliai bendradarbiauti ir operatyviai keistis informacija, taip pat pateikti viena kitai rašytinius pranešimus nedelsiant apie tai, kad atsirado ar egzistuoja bet koks įvykis, sąlyga ar aplinkybė, kuri gali paveikti Sutarties vykdymą ar sąlygoti jos pažeidimą.
4.1.2.	Šalys įsipareigoja užtikrinti, kad viena kitai teiks dokumentus ir (ar) kitą informaciją, kurie yra būtini Šalių tinkamam įsipareigojimų įvykdymui pagal Sutartį.
4.1.3.	Jeigu Šalis susiduria su Sutarties vykdymo kliūtimi, ji turi nedelsdama, bet ne vėliau kaip per 5 (penkias) darbo dienas, įspėti kitą Šalį apie tokias kliūtis ir imtis visų nuo jos priklausančių protingų priemonių toms kliūtims pašalinti.

4.2.	Kontaktiniai asmenys

4.2.1.	Kiekviena iš Šalių Sutarties sudarymo metu privalo paskirti kontaktinį asmenį, atsakingą už Sutarties vykdymą (pavyzdžiui, Paslaugų rezultato priėmimą, Užsakymų teikimą ir gavimą ir kt.), ir nurodyti jų kontaktinius duomenis Specialiosiose sąlygose.
4.2.2.	Tuo atveju, kai Šalis nori atšaukti paskirtąjį kontaktinį asmenį ir paskirti kitą asmenį arba nori paskirti kitą asmenį laikinai vykdyti kontaktinio asmens funkcijas kontaktinio asmens laikino negalėjimo vykdyti savo funkcijas laikotarpiu, Šalis privalo iš anksto apie tai informuoti kitą Šalį ir pateikti kitai Šaliai tokio asmens kontaktinius duomenis: vardą, pavardę, el. paštą ir telefono numerį.
4.2.3.	Tuo atveju, kai paaiškėja, kad Šalies kontaktinis asmuo laikinai negali vykdyti savo pareigų (dėl ligos, traumos ar kitų nenumatytų priežasčių), Šalis privalo nedelsdama, bet ne vėliau nei kitą darbo dieną, paskirti kitą kontaktinį asmenį laikinai vykdyti kontaktinio asmens funkcijas ir pranešti apie tai kitai Šaliai. Keičiant kontaktinių asmenų funkcijas atliekančius asmenis Susitarimas, vadovaujantis Bendrųjų sąlygų 20.5 punktu, nesudaromas.

5.	SUTARTIES VYKDYMO METU PATEIKIAMI DOKUMENTAI

5.1.	Jeigu Tiekėjas turi parengti ir (ar) pateikti Pirkėjui Paslaugų rezultato naudojimo instrukcijas, jos turi būti aiškios ir detalios, kad Pirkėjas, vadovaudamasis jomis, galėtų tinkamai naudotis Paslaugų rezultatu.
5.2.	Tuo atveju, kai pagal Sutartį turi būti vykdomi mokymai ir (arba) atliekami bandymai, Tiekėjas privalo perduoti Pirkėjui naudojimo instrukcijas prieš tokius mokymus ir (arba) bandymus, o po mokymų ir (arba) bandymų patikslinti ir papildyti naudojimo instrukcijas, atsižvelgdamas į mokymų ir (arba) bandymų eigą ir rezultatus.
5.3.	Jei Paslaugų rezultato naudojimui būtiniems dokumentams reikalingas vertimas, su tuo susijusios išlaidos tenka Tiekėjui. Jei Tiekėjas Paslaugų rezultato naudojimui būtinus dokumentus verčia savarankiškai, jis atsako už šių dokumentų vertimo tikslumą.

6.	PASLAUGŲ TEIKIMO PABAIGA IR PASLAUGŲ REZULTATO PRIĖMIMAS

6.1.	Paslaugų teikimo pabaiga

6.1.1.	Paslaugų teikimas laikomas užbaigtu, kai yra įvykdytos visos šios sąlygos:
6.1.1.1.	Tiekėjas suteikė visas Paslaugas pagal Sutarties ir įstatymų bei kitų teisės aktų reikalavimus;
6.1.1.2.	Tiekėjas perdavė Pirkėjui visą reikalingą dokumentaciją, įskaitant naudojimo instrukcijas, sertifikatus ir garantijas (jei to reikalaujama);
6.1.1.3.	Tiekėjas apmokė Pirkėjo personalą, kaip naudotis Paslaugų rezultatu (jeigu to reikalaujama);
6.1.1.4.	buvo pasirašytas Paslaugų perdavimo–priėmimo aktas ar Paslaugų perdavimo–priėmimo aktai, jei numatytas Paslaugų teikimas etapais ar periodais, ar kitas Sutartyje numatytas dokumentas, nuo kurio pasirašymo laikoma, kad Paslaugos buvo priimtos;
6.1.1.5.	Tiekėjas įvykdė kitas sąlygas, numatytas įstatymuose bei kituose teisės aktuose, Sutartyje ir pasiūlyme, kurios turi būti įvykdytos tam, kad būtų laikoma, jog Paslaugų teikimas yra užbaigtas, ir pateikė Pirkėjui tai įrodančius dokumentus.

6.2.	Paslaugų, kurios yra vienkartinio pobūdžio, teikiamos periodiškai arba pagal Pirkėjo Užsakymą perdavimas–priėmimas

6.2.1.	Tiekėjas privalo suteikti Paslaugas ir perduoti Paslaugų rezultatą (jei taikoma) Pirkėjui, o Pirkėjas privalo kokybiškai suteiktas ir Sutarties bei įstatymų ir kitų teisės aktų reikalavimus atitinkančias Paslaugas priimti. Paslaugos turi būti suteiktos Specialiosiose sąlygose nurodytu būdu ir terminais.
6.2.2.	Paslaugų rezultatas perduodamas Šalims pasirašant Paslaugų perdavimo–priėmimo aktą, kuris pasirašomas 2 (dviem) vienodą teisinę galią turinčiais egzemplioriais (išskyrus atvejus, kai Paslaugų perdavimo–priėmimo aktas pasirašomas saugiu elektroniniu parašu), po vieną kiekvienai Šaliai. Jeigu Paslaugų perdavimo–priėmimo akto, kaip atskiro dokumento, nereikalaujama, Šalys susitaria, ir tai aiškiai nurodo Specialiosiose sąlygose, jog Paslaugų perdavimo–priėmimo aktu laikoma Sąskaita.
6.2.3.	Tiekėjui suteikus Paslaugas, Pirkėjas atlieka jų patikrinimą ir privalo:
6.2.3.1.	ne vėliau kaip per 5 (penkias) darbo dienas nuo faktinio Paslaugų suteikimo ir Paslaugų perdavimo–priėmimo akto pateikimo priimti Paslaugų rezultatą, pasirašydamas Paslaugų perdavimo–priėmimo aktą; arba
6.2.3.2.	priimti Paslaugų rezultatą su išlygomis, pasirašydamas Paslaugų perdavimo–priėmimo aktą ir Paslaugų patikrinimo metu sudarytą defektų aktą, kuriame Pirkėjas privalo nurodyti per Paslaugų priėmimą pastebėtus Paslaugų ar pateikiamų Tiekėjo dokumentų trūkumus ir tų trūkumų pašalinimo tvarką (toliau – Defektų aktas); arba
6.2.3.3.	atsisakyti priimti Paslaugų rezultatą ir įteikti (arba išsiųsti) Defektų aktą Tiekėjui dėl netinkamų Paslaugų ar jų dalies.
6.2.4.	Paslaugų perdavimo–priėmimo akte turi būti nurodoma data, kada Tiekėjas suteikė Paslaugas ir pateikė visus reikiamus dokumentus.
6.2.5.	Jeigu nustatoma Paslaugų trūkumų, kurie nereiškia neatitikimo Sutartyje nustatytiems reikalavimams, ir jų pašalinimas netrukdo Pirkėjui naudotis Paslaugų rezultatu pagal paskirtį, Pirkėjas gali priimti Paslaugas su išlygomis, sudaryti Defektų aktą ir nustatyti protingus terminus Tiekėjui pašalinti Paslaugų trūkumus. Tiekėjas privalo pašalinti Paslaugų trūkumus per Pirkėjo nurodytus protingus terminus, vadovaudamasis Bendrųjų sąlygų 7.3 poskyriu „Paslaugų trūkumų šalinimas“. Jeigu Tiekėjas praleidžia Paslaugų trūkumų pašalinimo terminus, taikomos Bendrųjų sąlygų 7.4 poskyrio „Pirkėjo teisės, Tiekėjui nepašalinus Paslaugų trūkumų“ nuostatos.
6.2.6.	Jeigu Pirkėjas per 5 (penkias) darbo dienas nuo Paslaugų perdavimo–priėmimo akto gavimo nepateikia (neišsiunčia) Tiekėjui Defektų akto, laikoma, kad Pirkėjas Paslaugas priėmė ir joms pretenzijų neturi.
6.2.7.	Su Paslaugomis susijusių prekių praradimo ar sugadinimo ar atsitiktinio žuvimo rizika Pirkėjui iš Tiekėjo pereina nuo faktinio tokių Paslaugų priėmimo momento.
6.2.8.	Pirkėjas turi teisę naudotis Paslaugų rezultatu (jei taikoma) tik po Paslaugų perdavimo–priėmimo akto pasirašymo.
6.2.9. Jeigu Tiekėjas Paslaugas suteikė anksčiau negu per Specialiosiose sąlygose nustatytą Paslaugų teikimo terminą, tačiau Paslaugos turi trūkumų ir Tiekėjas šių trūkumų neištaiso iki Specialiosiose sąlygose nurodyto Paslaugų suteikimo termino pabaigos, Tiekėjui iki tinkamų Paslaugų suteikimo dienos taikomos Specialiosiose sąlygose nurodyto dydžio netesybos.

6.3.	Paslaugų, kurios teikiamos etapais, perdavimas–priėmimas

6.3.1. Tiekėjas privalo teikti Paslaugas ir perduoti Paslaugų rezultatą Pirkėjui etapais, o Pirkėjas privalo konkrečiame etape kokybiškai suteiktas ir Sutarties bei įstatymų ir kitų teisės aktų reikalavimus atitinkančias Paslaugas priimti. Paslaugos teikiamos etapais laikantis Specialiosiose sąlygose nurodytų etapų eiliškumo ir terminų.
6.3.2.	Konkrečiame etape suteiktų Paslaugų rezultatas perduodamas Šalims pasirašant Paslaugų perdavimo–priėmimo aktą, kuris pasirašomas 2 (dviem) vienodą teisinę galią turinčiais egzemplioriais (išskyrus atvejus, kai Paslaugų perdavimo–priėmimo aktas pasirašomas saugiu elektroniniu parašu), po vieną kiekvienai Šaliai. Jeigu Paslaugų perdavimo–priėmimo akto, kaip atskiro dokumento, nereikalaujama, Šalys susitaria, ir tai aiškiai nurodo Specialiosiose sąlygose, jog Paslaugų perdavimo–priėmimo aktu laikoma Sąskaita.
6.3.3. Pirkėjas pasirašo kiekvieną Paslaugų perdavimo–priėmimo aktą su sąlyga, kad buvo priimti visi ankstesni etapai, jeigu Specialiosiose sąlygose nėra nurodyta kitaip.
6.3.4. Suteikus visuose etapuose numatytas Paslaugas, t. y. baigus teikti Paslaugas, pasirašomas galutinis suteiktų Paslaugų perdavimo–priėmimo aktas.
6.3.5.	Tiekėjui suteikus Paslaugas konkrečiame etape, Pirkėjas atlieka Paslaugų rezultato patikrinimą ir privalo:
6.3.5.1. ne vėliau kaip per 5 (penkias) darbo dienas nuo faktinio Paslaugų etapo suteikimo ir Paslaugų perdavimo–priėmimo akto pateikimo priimti Paslaugų etapo rezultatą, pasirašydamas Paslaugų perdavimo–priėmimo aktą; arba
6.3.5.2.	priimti Paslaugų etapo rezultatą su išlygomis, pasirašydamas Paslaugų perdavimo–priėmimo aktą ir Paslaugų etapo patikrinimo metu sudarytą Defektų aktą, kuriame Pirkėjas privalo nurodyti per Paslaugų etapo priėmimą pastebėtus Paslaugų etapo ar pateikiamų Tiekėjo dokumentų trūkumus ir tų trūkumų pašalinimo tvarką (toliau – Defektų aktas); arba
6.3.5.3. atsisakyti priimti Paslaugų etapo rezultatą ir įteikti (arba išsiųsti) Defektų aktą Tiekėjui dėl netinkamai suteiktų šio etapo Paslaugų.
6.3.6.	Paslaugų perdavimo–priėmimo akte turi būti nurodoma data, kada Tiekėjas suteikė Paslaugas konkrečiame etape ir pateikė visus reikiamus dokumentus (jei taikoma).
6.3.7.	Jeigu nustatoma Paslaugų trūkumų, kurie nereiškia neatitikimo Sutartyje nustatytiems reikalavimams, Pirkėjas gali priimti Paslaugų etapo rezultatą su išlygomis, sudaryti Defektų aktą ir nustatyti protingus terminus Tiekėjui pašalinti Paslaugų trūkumus. Tiekėjas privalo pašalinti Paslaugų trūkumus per Pirkėjo nurodytus protingus terminus, vadovaudamasis Bendrųjų sąlygų 7.3 poskyriu „Paslaugų trūkumų šalinimas“. Jeigu Tiekėjas praleidžia Paslaugų trūkumų pašalinimo terminus, taikomos Bendrųjų sąlygų 7.4 poskyrio „Pirkėjo teisės, Tiekėjui nepašalinus Paslaugų trūkumų“ nuostatos.
6.3.8.	Jeigu Pirkėjas per 5 (penkias) darbo dienas nuo Paslaugų perdavimo–priėmimo akto gavimo nepateikia (neišsiunčia) Tiekėjui Defektų akto, laikoma, kad Pirkėjas Paslaugas konkrečiame etape priėmė ir joms pretenzijų neturi.
6.3.9.	Pirkėjas turi teisę naudotis Paslaugų, teikiamų etapais, rezultatu tik po galutinio Paslaugų perdavimo–priėmimo akto pasirašymo, jeigu kitaip nenumatyta Specialiosiose sąlygose.
6.3.10. Bet kurio vėlesnio Paslaugų etapo atlikimo terminas, susijęs su ankstesniojo Paslaugų etapo suteikimu, nėra automatiškai pratęsiamas, kai Pirkėjas nepasirašo ankstesniojo etapo Paslaugų perdavimo–priėmimo akto dėl Tiekėjo kaltės.
6.3.11.Jeigu Tiekėjas Paslaugas suteikė anksčiau negu per Specialiosiose sąlygose nustatytą Paslaugų teikimo etapo terminą, tačiau Paslaugos turi trūkumų ir Tiekėjas šių trūkumų neištaiso iki Specialiosiose sąlygose nurodyto Paslaugų etapo termino pabaigos, Tiekėjui iki tinkamų Paslaugų suteikimo dienos taikomos Specialiosiose sąlygose nurodyto dydžio netesybos.

7.	TIEKĖJO GARANTINIAI ĮSIPAREIGOJIMAI

7.1.	Garantiniai terminai (jei taikoma)

7.1.1.	Paslaugų rezultatui taikomas teisės aktuose nustatytas ir (ar) Tiekėjo taikomas garantinis terminas, kuris nurodytas Tiekėjo pasiūlyme, techninėje specifikacijoje ar Specialiosiose sąlygose. Garantinis terminas pradedamas skaičiuoti nuo Paslaugų perdavimo–priėmimo akto pasirašymo dienos.
7.1.2.	Garantiniai terminai sustabdomi tiek laiko, kiek Pirkėjas negali tinkamai naudotis Paslaugų rezultatu dėl nustatytų trūkumų, už kuriuos atsako Tiekėjas. Jeigu Pirkėjas dėl Paslaugų trūkumų negali naudoti tik apibrėžtos Paslaugų rezultato dalies, garantiniai terminai sustabdomi tik tokios dalies atžvilgiu.
7.1.3.	Tiekėjas neatsako už Paslaugų trūkumus, kurie atsirado dėl netinkamo Paslaugų rezultato naudojimo ar priežiūros arba Pirkėjo, jo personalo arba trečiųjų asmenų kaltės, su sąlyga, kad nėra Tiekėjo kaltės dėl tokių Paslaugų trūkumų, Paslaugų rezultato netinkamo naudojimo ar priežiūros.

7.2.	Pretenzijos dėl Paslaugų trūkumų

7.2.1. Pirkėjas, per Sutartyje nurodytą garantinį terminą (jei taikoma) nustatęs Paslaugų trūkumų, turi nedelsdamas, bet ne vėliau nei per 30 (trisdešimt) dienų ir ne vėliau nei iki garantinio termino pabaigos, pareikšti rašytinę pretenziją Tiekėjui ir nustatyti protingus terminus, jeigu jų nėra nustatyta Specialiosiose sąlygose, Paslaugų trūkumams pašalinti. 
7.2.2.	Tiekėjas privalo neatlygintinai pašalinti visus Paslaugų trūkumus, už kuriuos atsako Tiekėjas, per Pirkėjo pretenzijoje nustatytus protingus terminus, jeigu konkretūs terminai nėra nustatyti Specialiosiose sąlygose, kurie skaičiuojami nuo pretenzijos gavimo dienos.
7.2.3. Jei Tiekėjas nepripažįsta Paslaugų trūkumų, kiekviena iš Šalių gali kreiptis dėl nepriklausomos ekspertizės atlikimo. Jei Tiekėjas ilgiau nei 10 (dešimt) dienų nuo Pirkėjo kreipimosi neatsako arba nepasitelkia nepriklausomo su Pirkėju suderinto (Pirkėjas negali nepagrįstai neduoti pritarimo Tiekėjui pasitelkti siūlomą ekspertą) eksperto ginčui spręsti ar (ir) jei ginčas užtruko ilgiau nei 30 (trisdešimt) dienų nuo Pirkėjo pirmojo kreipimosi, tai Pirkėjas turi teisę savarankiškai kreiptis dėl ekspertizės atlikimo. Tokiu atveju ekspertizės išlaidas padengia:
7.2.3.1. jei Paslaugų rezultatas atitinka Sutartyje ir įstatymuose bei kituose teisės aktuose nurodytus reikalavimus – Pirkėjas;
7.2.3.2. jei Paslaugų rezultatas neatitinka Sutartyje ir įstatymuose bei kituose teisės aktuose nurodytų reikalavimų – Tiekėjas.
7.2.4. Ekspertizės išvados Šalims yra privalomos.
7.2.5. Pirkėjas nepraranda teisės pareikšti pretenziją dėl Paslaugų trūkumų, o Tiekėjas turi pareigą neatlygintinai pašalinti visus Paslaugų trūkumus, nepriklausomai nuo to, ar tie trūkumai galėjo būti nustatyti Paslaugų perdavimo–priėmimo akto pasirašymo metu.

7.3.	Paslaugų trūkumų šalinimas

7.3.1.	Tiekėjas privalo nemokamai pašalinti Paslaugų rezultato trūkumus. Jeigu nustatomi su Paslaugomis susijusių prekių trūkumai, Tiekėjas privalo pašalinti jų trūkumus, sutaisydamas prekes ar jų dalį arba pakeisdamas prekę nauja preke ar jos dalimi.
7.3.2.	Pirkėjas privalo suteikti prieigą Tiekėjui atlikti Paslaugų trūkumų pašalinimą, kad Tiekėjas galėtų atlikti tai per nustatytus terminus. Jei su Paslaugų teikimu susijusių prekių trūkumai šalinami prekių naudojimo vietoje, Pirkėjas ir Tiekėjas privalo susitarti dėl prekių trūkumų šalinimo laiko.
7.3.3.	Sutaisytoje su Paslaugų teikimu susijusių prekių dalyje pakartotinai nustačius prekių trūkumų, Tiekėjas privalo pakeisti prekes naujomis kokybiškomis prekėmis, nebent Pirkėjas raštu sutiktų prekes dar kartą taisyti.
7.3.4.	Pašalinus Paslaugų rezultato trūkumus, garantinis terminas Paslaugų rezultatui (ar su Paslaugomis susijusioms sutaisytoms ar naujoms prekėms ar jų daliai) vėl pradedamas skaičiuoti nuo tinkamai suteiktų Paslaugų (ar su Paslaugomis susijusių prekių) perdavimo Pirkėjui dienos.
7.3.5.	Jeigu Paslaugų dalies rezultato trūkumų šalinimas gali turėti įtakos kitoms Paslaugų dalims, Pirkėjas gali pareikalauti Tiekėjo pakartotinai atlikti bandymus, atliktus pagal Sutartį (jei tokie buvo numatyti). Pirkėjas privalo raštu pateikti Tiekėjui tokį reikalavimą per 30 (trisdešimt) dienų po trūkumų pašalinimo. Tokie bandymai atliekami pagal anksčiau atliktų bandymų sąlygas, išskyrus tai, kad jie visais atvejais turi būti atliekami Tiekėjo rizika ir sąskaita.
7.3.6.	Tiekėjas, pašalinęs visus Paslaugų trūkumus, privalo apie tai informuoti Pirkėją.
7.3.7.	Pirkėjas per 5 (penkias) darbo dienas po Tiekėjo pranešimo apie Paslaugų trūkumų pašalinimą gavimo privalo patikrinti trūkumus, nurodytus Defektų akte arba Pirkėjo pretenzijoje, ir raštu patvirtinti, kurie Paslaugų trūkumai buvo pašalinti tinkamai.

7.4.	Pirkėjo teisės, Tiekėjui nepašalinus Paslaugų trūkumų

7.4.1.	Jeigu Tiekėjas atsisako pašalinti arba nepašalina Paslaugų trūkumų per Pirkėjo nustatytus protingus terminus, Pirkėjas turi teisę:
7.4.1.1.	pašalinti Paslaugų trūkumus pats arba pasamdydamas trečiuosius asmenis, iš anksto apie tai informuodamas Tiekėją, ir pareikalauti Tiekėjo atlyginti Paslaugų ekspertizės bei Paslaugų trūkumų šalinimo išlaidas ir padengti patirtus nuostolius; arba
7.4.1.2.	reikalauti sumažinti Tiekėjui mokėtiną sumą ir grąžinti dėl šios sumos sumažinimo susidariusią permoką per 30 (trisdešimt) dienų nuo Tiekėjui nustatyto termino pašalinti Paslaugų trūkumus pabaigos, jeigu tai neprieštarauja VPĮ įtvirtintiems principams; arba
7.4.1.3.atsisakyti Paslaugų ir nemokėti už tokias Paslaugas ar reikalauti grąžinti už Paslaugas sumokėtą sumą bei nutraukti Sutartį.
7.4.2.	Tiekėjui pagal Sutartį mokėtina suma sumažinama tiek, kiek sumažėja Paslaugų vertė Pirkėjui dėl netinkamo Paslaugų dalies rezultato ar su Paslaugų teikimu susijusių prekių trūkumų, jeigu tokio Paslaugų dalies rezultato ir (ar) prekių vertė gali būti išskaitoma iš bendros Paslaugų vertės. Į Paslaugų vertės sumažėjimą, be kita ko, įskaičiuojamos Pirkėjo išlaidos Paslaugų dalies ir (ar) prekių trūkumų įvertinimui ir šalinimui (jeigu tokių Paslaugų dalies ir (ar) prekių kaina buvo nurodyta pirkimo metu).
7.4.3.	Tiekėjas privalo patenkinti Pirkėjo pagal Bendrųjų sąlygų 7.4.4 papunktį pareikštą piniginį reikalavimą per 30 (trisdešimt) dienų arba per ilgesnį Pirkėjo reikalavime nurodytą protingą terminą.
7.4.4.	Už vėlavimą pašalinti Paslaugų trūkumus Pirkėjas privalo reikalauti Tiekėjo sumokėti Specialiosiose sąlygose nustatyto dydžio netesybas.

8.	PASLAUGŲ SUTEIKIMO TERMINAI

8.1.	Paslaugų terminai ir teikimo grafikas

8.1.1.	Tiekėjas privalo suteikti Paslaugas laikydamasis terminų, nurodytų Specialiosiose sąlygose.
8.1.2.	Jei taikytina, Pirkėjas privalo ne vėliau kaip per 14 (keturiolika) darbo dienų nuo Sutarties įsigaliojimo arba per kitą pirkimo dokumentuose nurodytą terminą parengti ir pateikti Tiekėjui suderinimui Paslaugų teikimo grafiką (toliau – Grafikas).
8.1.3.	Jei aktualu, Grafike turi būti pažymėta, kurios Paslaugos gali būti teikiamos lygiagrečiai, o kurios gali būti teikiamos tik numatytu eiliškumu.

8.2.	Netesybos už Paslaugų teikimo vėlavimą

8.2.1.	Jeigu Tiekėjas praleidžia Paslaugų teikimo terminus, nustatytus Specialiosiose sąlygose, Tiekėjui iki Paslaugų suteikimo dienos taikomos Specialiosiose sąlygose nurodyto dydžio netesybos.
8.2.2.	Tiekėjui praleidus Paslaugų ar jų etapo suteikimo terminą, netesybos skaičiuojamos nuo Paslaugų ar jų etapo suteikimo termino pabaigos (neįskaitytinai) iki Paslaugų ar jų etapo suteikimo datos (įskaitytinai), nustatytos pagal Paslaugų perdavimo–priėmimo aktus.
8.2.3. Jei Tiekėjui pagal šią Sutartį yra priskaičiuotos netesybos, Pirkėjo už Paslaugas mokėtina suma mažinama priskaičiuotų netesybų suma. Taip pat Pirkėjas turi teisę priskaičiuotas netesybas vienašališkai išskaičiuoti iš bet kokių Tiekėjui atliekamų mokėjimų teisės aktų nustatyta tvarka, pranešant Tiekėjui raštu apie tokių netesybų įskaitymą.

9.	PRIEVOLIŲ PAGAL SUTARTĮ ĮVYKDYMO UŽTIKRINIMO BŪDAI

Šalių prievolių pagal Sutartį įvykdymas yra užtikrinamas Specialiųjų sąlygų 8 skyriuje nurodytais prievolių pagal Sutartį įvykdymo užtikrinimo būdais, Bendrųjų sąlygų 10 skyriuje nustatyta sutartinių įsipareigojimų įvykdymo užtikrinimo tvarka, Bendrųjų sąlygų 12.1.3 punkte nurodytu avanso užtikrinimu (jeigu Specialiosiose sąlygose yra nurodytas avanso dydis ir yra reikalaujama avanso užtikrinimo), Specialiųjų sąlygų 9 skyriuje nurodytomis netesybomis.

10.	SUTARTIES ĮVYKDYMO UŽTIKRINIMAS (JEI TAIKOMA)

10.1. Šio skyriaus nuostatos taikomos tuomet, jei Specialiosiose sąlygose numatyta, kad tinkamam Sutarties įvykdymui užtikrinti Tiekėjas turi pateikti pirmo pareikalavimo banko garantiją arba draudimo bendrovės laidavimo draudimo raštą arba kitą Specialiosiose sąlygose nurodytą sutartinių įsipareigojimų įvykdymo užtikrinimą.
Pastaba. Kai Specialiosiose sąlygose nurodoma, kad Pirkėjas reikalauja pateikti kredito unijos išduotą Sutarties įvykdymo užtikrinimą, šio skyriaus nuostatos taikomos pagal poreikį ir Pirkėjas gali nusimatyti papildomus reikalavimus Specialiosiose sąlygose tokio Sutarties įvykdymo užtikrinimo pateikimui, atitinkančius įstatymų bei kitų teisės aktų nuostatas.
10.2. Tiekėjas privalo pateikti Pirkėjui Specialiosiose sąlygose nurodytos rūšies ir dydžio Sutarties įvykdymo užtikrinimą – pirmo pareikalavimo banko garantiją arba draudimo bendrovės laidavimo draudimo raštą (kartu su draudimo bendrovės laidavimo draudimo raštu turi būti pateiktas ir pasirašytas draudimo liudijimas (polisas) bei dokumentas, įrodantis, kad draudimo įmoka už išduotą laidavimo draudimo raštą yra sumokėta), atitinkantį Bendrųjų sąlygų 10 skyriuje nurodytas sąlygas, per Specialiosiose sąlygose nustatytą terminą (toliau – Sutarties įvykdymo užtikrinimas).
10.3. Jei Tiekėjas nepateikia Pirkėjui Sutartyje nustatytos vertės Sutarties įvykdymo užtikrinimo per Sutartyje nustatytą terminą, laikoma, kad Tiekėjas atsisakė sudaryti Sutartį ir Pirkėjas turi teisę VPĮ nustatyta tvarka pasiūlyti sudaryti Sutartį kitam tiekėjui.
10.4. Prieš pateikdamas Sutarties įvykdymo užtikrinimą, Tiekėjas gali prašyti Pirkėjo patvirtinti, kad Pirkėjas sutinka priimti Tiekėjo siūlomą Sutarties įvykdymo užtikrinimą. Tokiu atveju, Pirkėjas privalo atsakyti Tiekėjui ne vėliau kaip per 3 (tris) darbo dienas nuo Tiekėjo prašymo gavimo dienos.
10.5. Sutarties įvykdymo užtikrinime bankas (draudimo bendrovė) privalo neatšaukiamai ir besąlygiškai įsipareigoti ne vėliau kaip per 15 (penkiolika) dienų nuo Pirkėjo raštiško pranešimo apie Tiekėjo Sutartyje nustatytų prievolių pažeidimą, dalinį ar visišką jų nevykdymą arba netinkamą vykdymą gavimo dienos sumokėti Pirkėjui Sutarties įvykdymo užtikrinime nurodytą sumą, pinigus pervedant į Pirkėjo sąskaitą.
10.6. Sutarties įvykdymo užtikrinime negali būti nurodyta, kad bankas (draudimo bendrovė) atsako tik už tiesioginių nuostolių atlyginimą. Bankas (draudimo bendrovė) neturi teisės reikalauti, kad Pirkėjas pagrįstų savo reikalavimą. Pirkėjas pranešime bankui (draudimo bendrovei) nurodo, kad Sutarties įvykdymo užtikrinimo suma jam priklauso dėl to, kad Tiekėjas iš dalies ar visiškai neįvykdė Sutarties ir (arba) ji buvo nutraukta dėl Tiekėjo kaltės. Pirkėjas neįsipareigoja įrodyti realiai patirtų nuostolių ir Tiekėjas, pasirašydamas Sutartį ir pateikdamas Sutarties įvykdymo užtikrinimą, patvirtina, kad Sutarties įvykdymo užtikrinimo suma laikytina minimaliais neįrodinėjamais Pirkėjo nuostoliais.
10.7. Sutarties įvykdymo užtikrinimas turi įsigalioti ne vėliau negu jo pateikimo Pirkėjui dieną.
10.8. Sutarties įvykdymo užtikrinimo suma turi būti nurodoma ir išmokama eurais.
10.9. Sutarties įvykdymo užtikrinimas turi būti surašytas lietuvių arba kita kalba (esant Pirkėjo prašymui, turi būti pateiktas vertimas į lietuvių kalbą).
10.10. Sutarties įvykdymo užtikrinime nurodytas jo galiojimo terminas turi būti ne trumpesnis nei nurodytas Specialiosiose sąlygose.
10.11. Jeigu Sutarties trukmė yra ilgesnė nei 1 (vieneri) metai, Tiekėjas turi teisę pateikti 1 (vienerius) metus galiojantį Sutarties įvykdymo užtikrinimą, tačiau privalo pratęsti Sutarties įvykdymo užtikrinimo terminą arba pateikti naują Sutarties įvykdymo užtikrinimą ne vėliau kaip prieš 10 (dešimt) darbo dienų iki Sutarties įvykdymo užtikrinimo galiojimo termino pabaigos.
10.12. Jeigu Sutartyje nustatytomis sąlygomis Paslaugų suteikimo terminas yra pratęsiamas arba nukeliamas dėl Sutarties sustabdymo, arba suteikti Paslaugas arba taisyti Paslaugų trūkumus yra vėluojama, Tiekėjas privalo užtikrinti Sutarties įvykdymo užtikrinimo galiojimą visą Sutarties galiojimo laikotarpį ir ne vėliau kaip iki Sutarties įvykdymo užtikrinimo galiojimo termino pabaigos privalo Pirkėjui pateikti naują arba pratęstą Sutarties įvykdymo užtikrinimą.
10.13. Tiekėjui laiku nepratęsus Sutarties įvykdymo užtikrinimo galiojimo termino arba nepateikus naujo Sutarties įvykdymo užtikrinimo, Pirkėjas turi teisę reikalauti Specialiosiose sąlygose nustatyto dydžio netesybų už kiekvieną pradelstą dieną.
10.14. Pirkėjas nepriima Sutarties įvykdymo užtikrinimo ir (ar) laiko jį negaliojančiu, ir (ar) kreipiasi į Tiekėją dėl naujo Sutarties įvykdymo užtikrinimo pateikimo Pirkėjui, o Tiekėjas privalo Sutarties įvykdymo užtikrinimą pateikti per trumpiausiai įmanomą terminą, jei Sutarties įvykdymo užtikrinimas neatitinka Sutartyje keliamų reikalavimų arba Pirkėjas turi informacijos, susijusios su Sutarties įvykdymo užtikrinimą išdavusio banko (draudimo bendrovės) veiklos sustabdymu arba galimu veiklos sustabdymu (įskaitant nemokumą, likvidavimą ar teisinės apsaugos taikymo procedūras).
10.15. Jei Tiekėjas pažeidžia Sutartimi nustatytus įsipareigojimus, dalinai ar visiškai įsipareigojimų nevykdo (ar juos vykdo ne pagal Sutarties sąlygas), Pirkėjas gali pasinaudoti Sutarties įvykdymo užtikrinimu. Tiekėjas, siekdamas toliau vykdyti Sutarties įsipareigojimus, privalo per 10 (dešimt) darbo dienų nuo pranešimo apie Sutarties įvykdymo užtikrinimo sumokėjimą Pirkėjui pranešimo gavimo dienos pateikti Pirkėjui naują Specialiosiose sąlygose nurodyto dydžio Sutarties įvykdymo užtikrinimą.
10.16. Pirkėjas gali pasinaudoti Sutarties įvykdymo užtikrinimu, esant bet kuriai iš žemiau nurodytų aplinkybių:
10.16.1. Tiekėjas neįvykdė, nevykdo arba netinkamai vykdo savo įsipareigojimus pagal Sutartį;
10.16.2. Tiekėjas per protingai nustatytą laikotarpį neįvykdo Pirkėjo nurodymo ištaisyti Paslaugų trūkumus;
10.16.3. jei dėl bet kokių Tiekėjo veiksmų (veikimo ar neveikimo) Pirkėjas patyrė nuostolius (įskaitant, bet neapribojant, papildomas išlaidas, negautas pajamas ar kitus tiesioginius ir netiesioginius nuostolius, delspinigius ir (arba) baudas (jei delspinigiai ir (arba) baudos yra numatyti Specialiosiose sutarties sąlygose);
10.16.4. Tiekėjas be pateisinamos priežasties (ne Sutartyje nustatytais atvejais) vienašališkai nutraukia Sutartį.

11.	SUTARTIES KAINA IR JOS PERSKAIČIAVIMAS

11.1. Sutarties kaina, kurią Pirkėjas privalo sumokėti Tiekėjui už faktiškai suteiktas Paslaugas pagal Sutarties sąlygas, įskaitant visus Susitarimus, yra apskaičiuojama, taikant kainos apskaičiavimo būdą ar būdus, nurodytus Specialiosiose sąlygose.
11.2. Pradinės sutarties vertė yra nurodyta Specialiosiose sąlygose.
11.3. Laikoma, kad į Sutarties kainą yra įtrauktos visos Tiekėjo išlaidos, susijusios su visų Paslaugų teikimu, taip pat su tinkamu šioje Sutartyje numatytų kitų Tiekėjo įsipareigojimų įvykdymu, įskaitant draudimus, muitus ir kitokias išlaidas, Tiekėjo patirtas vykdant Sutartyje numatytus įsipareigojimus.
11.4. Sutarties kainos peržiūra atliekama Specialiosiose sąlygose nustatyta tvarka.

12.	ATSISKAITYMO TVARKA

12.1.	Išankstinis mokėjimas (avansas) (jei taikoma)

12.1.1. Bendrųjų sąlygų 12.1 poskyrio sąlygos taikomos tuo atveju, jei Specialiosiose sąlygose yra nurodyta, kad Tiekėjui mokamas išankstinis mokėjimas (avansas) (toliau – Avansas).
12.1.2. Pirkėjas sumoka Tiekėjui ne didesnį kaip Specialiosiose sąlygose nurodyto dydžio Avansą.
12.1.3. Jei Specialiosiose sąlygose to reikalaujama, Tiekėjas, norėdamas gauti Avansą, kreipdamasis dėl Avanso išmokėjimo, ne vėliau kaip per 10 (dešimt) darbo dienų nuo Sutarties įsigaliojimo dienos kartu su išankstinio mokėjimo sąskaita Pirkėjui turi pateikti Avanso užtikrinimą – banko garantiją arba draudimo bendrovės laidavimo draudimo raštą arba kitą sutartinių įsipareigojimų įvykdymo užtikrinimą ne mažesnei kaip Specialiosiose sąlygose prašomo Avanso dydžio sumai (toliau – Avanso užtikrinimas).
Pastaba. Kai Specialiosiose sąlygose nurodoma, kad Pirkėjas reikalauja pateikti kredito unijos išduotą Avanso užtikrinimą, šio poskyrio nuostatos taikomos pagal poreikį ir Pirkėjas gali nusimatyti papildomus reikalavimus Specialiosiose sąlygose tokio Avanso užtikrinimo pateikimui, atitinkančius įstatymų bei kitų teisės aktų nuostatas.
12.1.4. Prieš pateikdamas Avanso užtikrinimą, Tiekėjas gali prašyti Pirkėjo patvirtinti, kad Pirkėjas sutinka priimti Tiekėjo siūlomą Avanso užtikrinimą. Tokiu atveju, Pirkėjas privalo atsakyti Tiekėjui ne vėliau kaip per 3 (tris) darbo dienas nuo Tiekėjo prašymo gavimo dienos.
12.1.5. Avanso užtikrinimu bankas (draudimo bendrovė) privalo neatšaukiamai ir besąlygiškai įsipareigoti ne vėliau kaip per 15 (penkiolika) dienų nuo Pirkėjo raštiško pranešimo apie Sutarties neįvykdymą ar Sutarties nutraukimą dėl Tiekėjo kaltės, sumokėti Pirkėjui sumą, neviršijančią išmokėto Avanso sumos ir užtikrinimo sumos, pinigus pervedant į Pirkėjo sąskaitą.
12.1.6. Bankas (draudimo bendrovė) neturi teisės reikalauti, kad Pirkėjas pagrįstų savo reikalavimą. Pirkėjas pranešime bankui (draudimo bendrovei) nurodys, kad Avanso užtikrinimo suma jam priklauso dėl to, kad Tiekėjas iš dalies ar visiškai neįvykdė Sutarties sąlygų ir (arba) ji buvo nutraukta dėl Tiekėjo kaltės ir Tiekėjas negrąžino avanso.
12.1.7. Avanso užtikrinimo suma turi būti nurodoma ir išmokama eurais.
12.1.8. Avanso užtikrinimas turi būti surašytas lietuvių arba kita kalba (esant Pirkėjo prašymui, turi būti pateiktas vertimas į lietuvių kalbą).
12.1.9. Avanso užtikrinimas, neatitinkantis šiame Sutarties poskyryje nustatytų reikalavimų, nebus priimamas.
12.1.10. Jei Sutarties vykdymo metu Avanso užtikrinimą išdavęs bankas (draudimo bendrovė) negali įvykdyti savo įsipareigojimų, Pirkėjas gali raštu pareikalauti Tiekėjo per 10 (dešimt) darbo dienų pateikti naują Avanso užtikrinimą, tokiomis pačiomis sąlygomis kaip ir ankstesnysis.
12.1.11. Pirkėjas sumoka Tiekėjui Avansą per Specialiosiose sąlygose numatytą terminą nuo išankstinio mokėjimo sąskaitos ir Avanso užtikrinimo (jei taikoma) gavimo dienos. Sumokėto Avanso suma išskaitoma iš mokėtinos sumos.
12.1.12. Nutraukus Sutartį, Tiekėjas privalo grąžinti Pirkėjui gautą Avansą per 5 (penkias) darbo dienas (jeigu dalis Paslaugų yra suteikta, Pirkėjas jas yra priėmęs ir Paslaugų rezultatu gali naudotis pagal paskirtį – grąžinama ta Avanso dalis, kuri viršija Pirkėjo priimtų Paslaugų kainą). Jei Tiekėjas negrąžina gauto Avanso, Pirkėjas pasinaudoja Avanso užtikrinimu (jei taikoma). Tais atvejais, jei nebuvo taikytas Bendrųjų sąlygų 12.1.3 punktas, Tiekėjas turi sumokėti Specialiosiose sąlygose nurodyto dydžio netesybas, skaičiuojamas nuo grąžintinos Avanso sumos už laikotarpį nuo Avanso išmokėjimo iki jo grąžinimo.

12.2.	Mokėjimų tvarka


12.2.1.	Tiekėjas išrašo Sąskaitą tik Šalims pasirašius Paslaugų perdavimo–priėmimo aktą, jeigu kitaip nenumatyta Specialiosiose sąlygose:
12.2.1.1.	 elektroninę sąskaitą faktūrą, atitinkančią Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (toliau – Europos elektroninių sąskaitų faktūrų standartas), Tiekėjas gali pateikti pasirinktomis priemonėmis;
12.2.1.2. 	Europos elektroninių sąskaitų faktūrų standarto neatitinkančią elektroninę sąskaitą faktūrą Tiekėjas gali teikti tik naudodamasis Sąskaitų administravimo bendrosios informacinės sistemos(toliau – SABIS priemonėmis.
12.2.2.	Pirkėjas elektronines sąskaitas faktūras priima ir apdoroja naudodamasis informacinės sistemos SABIS priemonėmis, išskyrus jeigu mobilizacijos, karo ar nepaprastosios padėties atveju yra informacinės sistemos SABIS pažeidimų, dėl kurių negalimas Pirkėjo ir Tiekėjo bendravimas ir keitimasis informacija naudojantis SABIS.
12.2.3.	Išankstinio mokėjimo sąskaitas (jeigu Specialiosiose sąlygose yra numatytas Avanso mokėjimas) Tiekėjas privalo pateikti šiame Sutarties poskyryje nustatyta tvarka.
12.2.4.	Pirkėjas atlieka mokėjimus už Paslaugas Specialiosiose sąlygose nustatytais terminais.
12.2.5.	Už mokėjimų pagal Sutartį vėlavimus Pirkėjui taikomos netesybos Specialiosiose sąlygose nustatyta tvarka.
12.2.6.	Jei Paslaugos teikiamos etapais ar periodais aukščiau nurodyta atsiskaitymo tvarka galioja kiekvienam Paslaugų teikimo etapui ar periodui, jei Specialiosiose sąlygose nenustatyta kitaip.
12.2.7.	Jeigu Šalys sudaro trišalį susitarimą su subtiekėju dėl tiesioginio atsiskaitymo, Pirkėjas privalo pervesti subtiekėjui mokėtiną sumą į subtiekėjo banko sąskaitą, nurodytą trišaliame susitarime, o likutį pervesti į Tiekėjo banko sąskaitą po to, kai pagal Sutarties ir trišalio susitarimo reikalavimus sudaromas suteiktų Paslaugų perdavimo–priėmimo aktas ir Tiekėjas pateikia Sąskaitą už Paslaugas Pirkėjui.

12.3.	Kiti atsiskaitymo klausimai

12.3.1.	Pirkėjas privalo pervesti mokėjimus Tiekėjui į Tiekėjo banko sąskaitą, nurodytą Specialiosiose sąlygose.
12.3.2.	Pirkėjas turi teisę sumas, gautinas iš Tiekėjo, išskaityti iš mokėjimų Tiekėjui pagal Sutartį (vienašališkai daryti įskaitymus). Dėl šios priežasties Tiekėjas neturi teisės perleisti arba įkeisti reikalavimo teisių į gautinas pagal Sutartį sumas tretiesiems asmenims arba kitaip jomis disponuoti be Pirkėjo sutikimo.
12.3.3.	Visi mokėjimai pagal Sutartį atliekami eurais.
12.3.4.	Už pavėluotus mokėjimus pagal Sutartį mokančioji Šalis privalo sumokėti kitai Šaliai Specialiosiose sąlygose nurodyto dydžio netesybas.

13.	KONFIDENCIALI INFORMACIJA

13.1.	Šalys įsipareigoja laikytis konfidencialumo ir be kitos Šalies rašytinio sutikimo neatskleisti tos Šalies informacijos, nurodytos kaip konfidencialios, jokiems Šalies darbuotojams, su Šalimi susijusiems ar kitiems tretiesiems asmenims, kuriems nėra būtina šią informaciją naudoti jų darbo tikslais, išskyrus žemiau nurodytus atvejus.
13.2.	Šalis turi teisę atskleisti kitos Šalies konfidencialią informaciją šiais atvejais:
13.2.1.	konfidencialios informacijos atskleidimas yra būtinas tinkamam Šalies teisių ar pareigų pagal Sutartį įgyvendinimui – tačiau tokiu atveju informaciją galima atskleisti tik ta apimtimi, kiek tai yra reikalinga sutartinių teisių ar pareigų įgyvendinimui, ir tik tokiems tretiesiems asmenims, kuriems būtina, su sąlyga, kad konfidencialią informaciją gaunantys tretieji asmenys prisiima tokius pačius konfidencialumo įsipareigojimus, kokie yra nustatyti šioje Sutartyje. Jeigu tretieji asmenys atskleidžia konfidencialią informaciją, Šalis atsako už jų veiksmus kaip už savo;
13.2.2.	konfidencialią informaciją yra būtina atskleisti pagal įstatymų bei kitų teisės aktų reikalavimus, įskaitant atvejus, kai to reikalauja viešojo administravimo subjektai, taip, kaip jie apibrėžti Lietuvos Respublikos viešojo administravimo įstatyme.
13.3.	Prieš atskleisdama konfidencialią informaciją, Šalis privalo informuoti kitą Šalį (tiek, kiek tai nedraudžiama pagal įstatymus bei kitus teisės aktus) apie būtinybę arba gautą viešojo administravimo subjekto reikalavimą atskleisti konfidencialią informaciją ir imtis protingų priemonių, siekdama užtikrinti atskleistos informacijos konfidencialumą.
13.4.	Šalis atsako:
13.4.1.	už bet kokį neteisėtą, įskaitant atsitiktinį, kitos Šalies konfidencialios informacijos ar bet kurios jos dalies atskleidimą ar perdavimą arba konfidencialios informacijos neteisėtą naudojimą;
13.4.2.	už tai, kad nesiėmė visų protingų veiksmų, kad išsaugotų ir apsaugotų kitos Šalies konfidencialią informaciją ar bet kurią jos dalį, užkirstų kelią tolesniam jos neteisėtam atskleidimui, perdavimui ar naudojimui.
13.5.	Šalis, nepagrįstai atskleidusi kitos Šalies konfidencialią informaciją, privalo sumokėti kitai Šaliai Specialiosiose sąlygose nurodyto dydžio baudą.

14.	ASMENS DUOMENŲ APSAUGA

14.1.	Šalys įsipareigoja užtikrinti asmens duomenų saugumą bei asmens duomenų tvarkymą vykdyti teisėtai, vadovaujantis 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų teisės aktų, reglamentuojančių asmens duomenų tvarkymą, nuostatomis.
14.2.	Šalys patvirtina, kad jeigu siekiant užtikrinti tinkamą Sutarties vykdymą bus tvarkomi asmens duomenys, Šalys įsipareigoja sudaryti atskirą susitarimą dėl duomenų tvarkymo, kuriuo nustato duomenų tvarkymo dalyką ir trukmę, duomenų tvarkymo pobūdį ir tikslą, asmens duomenų rūšis ir duomenų subjektų kategorijas bei duomenų valdytojo prievoles ir teises.

15.	INTELEKTINĖ NUOSAVYBĖ

15.1. Visi rezultatai ir su jais susijusios teisės, įgytos vykdant Sutartį, įskaitant intelektinės nuosavybės teises, išskyrus asmenines neturtines teises į intelektinės veiklos rezultatus, yra Pirkėjo nuosavybė, pereinanti Pirkėjui nuo Paslaugų perdavimo–priėmimo akto pasirašymo be jokių apribojimų, kurią Pirkėjas gali naudoti, publikuoti, perleisti ar perduoti be atskiro Tiekėjo sutikimo tretiesiems asmenims, jei Specialiosiose sąlygose nenumatyta kitaip ar intelektinės nuosavybės teisės negali būti perduodamos nuosavybės teise dėl Paslaugų pobūdžio ar (ir) išimtinių teisių, patentų ir kt.
15.2. Tiekėjas įsipareigoja atlyginti nuostolius Pirkėjui dėl bet kokių reikalavimų, kylančių dėl intelektinės nuosavybės teisių, įskaitant, bet neapsiribojant, dėl patento, prekių ženklo, pramoninio dizaino savininko (naudotojo) teisės (registruojamos arba ne), teisės, kylančios iš paraiškų bet kurioms minėtoms teisėms įregistruoti, autoriaus teisės, duomenų bazių gamintojų (sui generis) teisės, firmų, įmonių, organizacijų, verslo pavadinimų ar vardų savininkų ir kitos panašios teisės ar įsipareigojimai, nepriklausomai nuo to, ar jie registruoti Lietuvos Respublikoje, ar kitose šalyse, ar neregistruotini, išskyrus atvejus, kai toks pažeidimas atsiranda dėl Pirkėjo kaltės.
15.3. Tiekėjas neturi teisės be išankstinio rašytinio Pirkėjo sutikimo naudoti Pirkėjo simbolių, pavadinimo ir ženklo reklamoje, rinkodaroje, taip pat naudotis Pirkėjo sukurtais intelektiniais veiklos rezultatais. Pažeidus reikalavimą, Tiekėjui taikoma Specialiosiose sąlygose nurodyta bauda.

16.	PAREIŠKIMAI IR GARANTIJOS

16.1. Kiekviena iš Šalių pareiškia ir garantuoja kitai Šaliai, kad:
16.1.1. yra teisėtai priimti ir galioja visi būtini sprendimai, gauti leidimai bei sutikimai, taip pat teisėtai atlikti ir galioja kiti teisiniai veiksmai, reikalingi Sutarties sudarymui, galiojimui ir vykdymui;
16.1.2. sudarydama Sutartį, Šalis neviršija savo kompetencijos ir nepažeidžia jai taikomų įstatymų bei kitų teisės aktų, teismo ar arbitražo teismo sprendimų, administracinių aktų, sutarčių ar kitų prievolių pagal taikomą privatinę teisę, viešąją teisę, Europos Sąjungos teisę arba tarptautinę teisę;
16.1.3. Šalies atstovas turi visus reikiamus įgaliojimus sudaryti ir įvykdyti Sutartį. Šalies atstovas, sudarydamas ir pasirašydamas Sutartį, nepažeidžia Šalies įstatų, nuostatų ir kitų vidaus dokumentų, Šalies valdymo ir kitų organų ir (ar) kreditorių teisių ir teisėtų interesų, sudarydamas Sutartį jis Šalies ir Šalies organų narių, kreditorių atžvilgiu veikia sąžiningai ir protingai;
16.1.4. Šalis įvertino visas aplinkybes, turinčias esminės reikšmės Sutarties sudarymui ir jos vykdymui. Nė viena iš Sutartyje nurodytų sąlygų ir aplinkybių neturi neigiamos įtakos Šalies valiai sudaryti Sutartį tokiomis sąlygomis, kurios nurodytos Sutartyje, ir vykdyti iš Sutarties kylančius įsipareigojimus;
16.1.5. Sutartis sudaroma vadovaujantis sąžiningumo, protingumo, teisingumo ir Šalių lygiateisiškumo principais, nenaudojant apgaulės ar spaudimo. Šalys atskleidė viena kitai visą joms žinomą informaciją, turinčią esminės reikšmės Sutarties sudarymui ir jos vykdymui;
16.1.6. visi Šalies pareiškimai ir garantijos yra išsamūs ir nepalieka nutylėtų jokių aplinkybių, kurios darytų šiuos pareiškimus ar garantijas neteisingais.
16.2. Tiekėjas papildomai pareiškia ir garantuoja Pirkėjui, kad Tiekėjas, subtiekėjai, jungtinės veiklos partneriai ir specialistai turi galiojančius ir teisėtus visus įstatymuose bei kituose teisės aktuose numatytus leidimus, licencijas, atestatus, teisės pripažinimo dokumentus, reikalingus vykdant Sutartį.
16.3. Tiekėjas pareiškia, kad suteiktų Paslaugų rezultato disponavimo, valdymo ir naudojimosi teisės nėra apribotos ir jokie tretieji asmenys neturi pretenzijų į Sutartimi perduodamą Paslaugų rezultatą.
16.4. Tiekėjas įsipareigoja vykdant Sutartį laikytis aplinkos apsaugos, socialinės ir darbo teisės įpareigojimų, nustatytų Europos Sąjungos ir nacionalinėje teisėje, kolektyvinėse sutartyse ir VPĮ 5 priede nurodytose tarptautinėse konvencijose.

17.	BENDRIEJI ATSAKOMYBĖS KLAUSIMAI

17.1. Netesybų sumokėjimas už vėlavimą ar pareigų pagal Sutartį pažeidimą neatleidžia Šalies nuo Sutartyje numatytų jos pareigų vykdymo.
17.2. Netesybų sumokėjimas ir (ar) Sutarties įvykdymo užtikrinimo gavimas nepanaikina Šalies teisės reikalauti, kad kita Šalis kompensuotų jos patirtus nuostolius. Šioje Sutartyje nustatytos netesybos yra laikomos minimaliais, neįrodinėtinais Šalių nuostoliais. Kiekviena iš Šalių turi teisę gauti iš kitos Šalies nuostolių, atsiradusių dėl kitos Šalies netinkamo įsipareigojimų pagal Sutartį vykdymo ar nevykdymo, neviršijant Pradinės sutarties vertės, jei teisės aktai nenumato, kad privalo būti kompensuota didesnė suma. Šiame punkte numatytas atsakomybės ribojimas netaikomas, jei žala atsirado dėl konfidencialumo įsipareigojimų, asmens duomenų apsaugą reglamentuojančių teisės aktų ar intelektinės nuosavybės teisių pažeidimo.
17.3. Tuo atveju, jei paaiškėja, kad kuris nors iš šioje Sutartyje pateiktų pareiškimų ar garantijų buvo iš esmės neteisingas, melagingas ar klaidinantis, Šalis pažeidėja nukentėjusiai Šaliai privalo atlyginti visus nuostolius, kuriuos nukentėjusioji Šalis patyrė dėl tokio neteisingo, melagingo ar klaidinančio pareiškimo ar garantijos.
17.4. Šioje Sutartyje numatytos teisių gynybos priemonės neapriboja Šalių teisės pasinaudoti kitomis teisėtomis teisių gynybos priemonėmis.
17.5. Atsakomybės apribojimai pagal Sutartį netaikomi, kai žala padaroma tyčia arba dėl didelio neatsargumo, padaroma neturtinė žala, sužalojama sveikata ar atimama gyvybė, taip pat kai padaroma žala (nuostoliai) tretiesiems asmenims, įskaitant atvejus, jeigu vienos Šalies padarytą žalą tretiesiems asmenims atlygina kita Šalis.
17.6. Pasibaigus Sutarties galiojimui, Šalys neatleidžiamos nuo atsakomybės už Sutarties pažeidimą. Pasibaigus Sutarties galiojimui, Šalys nepraranda teisės reikalauti atlyginti dėl Sutarties nevykdymo patirtus nuostolius bei sumokėti netesybas.
17.7. Jeigu Sutartis nutraukiama dėl esminio sutarties pažeidimo pagal Bendrųjų sąlygų 22.2.1 papunktį ir (ar) Tiekėjas esminę Sutarties sąlygą, nurodytą Specialiųjų sąlygų 10 skyriuje, vykdo su dideliais ar nuolatiniais trūkumais, Tiekėjas įtraukiamas į nepatikimų tiekėjų sąrašą VPĮ 91 straipsnyje nustatyta tvarka. Atvejai, kuomet laikoma, kad esminė Sutarties sąlyga vykdoma su dideliais arba nuolatiniai trūkumais, nurodyti Specialiųjų sąlygų 10 skyriuje. Esminės Sutarties sąlygos vykdymas su dideliais arba nuolatiniais trūkumais gali būti pripažįstamas ir kitais, Specialiosiose sąlygose nenurodytais, atvejais, įvertinus konkrečias esminės Sutarties sąlygos netinkamo vykdymo aplinkybes. 

18.	NENUGALIMA JĖGA (FORCE MAJEURE)

18.1.	Atsakomybė pagal Sutartį netaikoma, taip pat Šalys gali būti visiškai ar iš dalies atleistos nuo civilinės atsakomybės šiais pagrindais:
18.1.1.	dėl nenugalimos jėgos (force majeure) – taikomos Lietuvos Respublikos civilinio kodekso 6.212 straipsnio ir Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo” patvirtintų taisyklių nuostatos;
18.1.2. dėl Europos Sąjungos valstybių veiksmų – kai prievolę pagal Sutartį įvykdyti neįmanoma dėl privalomų ir nenumatytų Europos Sąjungos valstybės institucijų veiksmų (aktų), kurių Šalys neturėjo teisės ginčyti ir šie veiksmai negalėjo būti iš anksto numatyti.
18.2.	Šalis, prašanti ją atleisti nuo atsakomybės, privalo pranešti kitai Šaliai apie nenugalimos jėgos aplinkybes nedelsiant, bet ne vėliau kaip per 5 (penkias) dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Šalis taip pat turi pateikti kitai Šaliai atitinkamą pranešimą, kai išnyksta įsipareigojimų nevykdymo pagrindas.
18.3.	Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
18.4.	Jeigu nenugalimos jėgos (force majeure) aplinkybės tęsiasi ilgiau negu 1 (vieną) mėnesį nuo pranešimo apie jas gavimo dienos, bet kuri Šalis gali nutraukti Sutartį apie tai pranešusi kitai Šaliai prieš 5 (penkias) darbo dienas. Nenugalima jėga nelaikoma tai, kad Šalis neturi reikiamų finansinių išteklių arba skolininko kontrahentai pažeidžia savo prievoles, arba skolininkas pažeidžia savo prievoles kontrahentams.

19.	SUTARTIES NUOSTATŲ NEGALIOJIMAS

19.1.	Jeigu kuri nors Sutarties nuostata yra arba tampa dalinai ar pilnai negaliojanti, Šalys privalo kuo skubiau sudaryti Susitarimą, ir juo pakeisti negaliojančią nuostatą kita nuostata, kuri, kiek tai yra įmanoma, turėtų tokį patį ekonominį ir teisinį efektą, kokio buvo siekta susitariant dėl negaliojančios Sutarties nuostatos. Tokia negaliojanti nuostata nedaro negaliojančiomis kitų Sutarties nuostatų, jeigu tai nepažeidžia įstatymų bei kitų teisės aktų ir galima daryti prielaidą, kad Sutartis būtų buvusi teisėtai sudaryta ir neįtraukus nuostatos, kuri yra negaliojanti.
19.2.	Jeigu Specialiosiose sąlygose numatytas Bendrųjų sąlygų nuostatos pakeitimas yra arba tampa dalinai ar pilnai negaliojantis, negali būti taikoma tos Bendrųjų sąlygų nuostatos redakcija, buvusi iki pakeitimo. Tokiu atveju Šalys privalo veikti pagal Bendrųjų sąlygų 19.1 punktą.

20.	SUTARTIES PAKEITIMAI

20.1. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurių keitimas numatytas Sutartyje ir (ar) galimas vadovaujantis VPĮ nuostatomis.
20.2. Sutarties pakeitimai įforminami Šalims sudarant Susitarimą.
20.3. Šalis, inicijuojanti Susitarimą, privalo pateikti kitai Šaliai pranešimą dėl Sutarties pakeitimo bei pagrindimą dėl to, jog yra faktinis ir teisinis pagrindas sudaryti Susitarimą. Kita Šalis per 5 (penkias) darbo dienas (arba per kitą Šalių raštu sutartą terminą) privalo išanalizuoti ir įvertinti gautą informaciją, pateikti savo pastabas ir pasiūlymus, pagrįstus Sutarties ir imperatyviomis įstatymų bei kitų teisės aktų nuostatomis.
20.4. Susitarimas įsigalioja nuo jo sudarymo, jei Susitarime nenurodyta kitaip. Susitarimą Pirkėjas privalo paviešinti VPĮ 33 ir 86 straipsniuose nustatyta tvarka.
20.5. Specialiosiose sąlygose nurodytų duomenų apie kontaktinius asmenis bei rekvizitų pasikeitimas nelaikomas Sutarties pakeitimu (išskyrus Tiekėjo, jungtinės veiklos partnerio, subtiekėjo ar specialisto pakeitimą kitu asmeniu) ir Šalis turi pakeisti tuos duomenis vienašališkai, informuodama apie tai kitą Šalį. Bet kuriuo atveju Sutarties pakeitimu negali būti iš esmės keičiama Sutartis.

21.	SUTARTIES SUSTABDYMAS

21.1. Nesant Tiekėjo kaltės ir esant aplinkybėms, kurių Sutarties Šalis negalėjo numatyti Sutarties sudarymo metu, dėl kurių Sutarties Šalis negali vykdyti savo sutartinių įsipareigojimų ir (arba) esant kitoms nenumatytoms aplinkybėms, Sutarties Šalys turi teisę inicijuoti Paslaugų (jų dalies) teikimo sustabdymą iki atitinkamų aplinkybių pasibaigimo.
21.2. Paslaugų (jų dalies) teikimas gali būti stabdomas esant bent vienai iš šių aplinkybių:
21.2.1. esant Bendrųjų sąlygų 18 skyriuje numatytoms nenugalimos jėgos aplinkybėms, sutartinių įsipareigojimų vykdymo terminai stabdomi nuo kliūties atsiradimo momento arba, jeigu apie ją nėra laiku pranešta, nuo pranešimo momento ir atnaujinami, kai minėtos aplinkybės nebetrukdo vykdyti Sutarties;
21.2.2. Tiekėjas Sutartyje nurodyta tvarka negali teikti Paslaugų (pavyzdžiui, Pirkėjas dėl objektyvių priežasčių negali sudaryti techninių galimybių Paslaugų teikimui), o Tiekėjas dėl to negali vykdyti Sutarties;
21.2.3. dėl nenumatytų prekių, paslaugų ir (ar) darbų, susijusių su perkamu objektu, kurių poreikis paaiškėjo tik vykdant Sutartį, įsigijimo;
21.2.4. ne dėl Pirkėjo kaltės vėluoja kitos Pirkėjo pirkimo sutarties, turinčios tiesioginės įtakos šiai Sutarčiai, vykdymas;
21.2.5. esant įrodymais pagrįstoms kliūtims ar trukdymams, sukeltiems Tiekėjui kitų trečiųjų asmenų ne dėl Tiekėjo ne laiku ar netinkamai pagal Sutarties sąlygas ir tvarką įvykdytų sutartinių įsipareigojimų;
21.2.6. pasikeitus galiojančiam teisės aktui ar įsigaliojus naujam teisės aktui, kuris turi įtakos šios Sutarties vykdymui;
21.2.7. sutartinių įsipareigojimų stabdymo būtinybė atsirado dėl sustabdyto, perskirstyto, negauto ir panašiai Pirkėjo Paslaugų pirkimui skirto finansavimo arba finansavimo trūkumo;
21.2.8. dėl teisminių (arbitražinių) ginčų su Pirkėju ar trečiaisiais asmenimis, kurių dalykas yra tiesiogiai susijęs su Sutarties vykdymu.
21.3. Jei Paslaugų (jų dalies) teikimo sustabdymas atliekamas dėl Bendrųjų sąlygų 21.2 papunktyje nurodytų aplinkybių ir tęsiasi ne ilgiau kaip 3 (tris) mėnesius, toks stabdymas laikomas Sutarties keitimu joje numatytomis sąlygomis ir įforminamas Sutarties 21.6 papunktyje nustatyta tvarka.
21.4. Jei Paslaugų (jų dalies) teikimo stabdymas vykdomas dėl kitų aplinkybių, nenurodytų Bendrųjų sąlygų 21.2 papunktyje ar (ir) Bendrųjų sąlygų 21.2 papunktyje nurodytos aplinkybės tęsiasi ilgiau nei 3 (tris) mėnesius ir (ar) nesilaikant šiame skyriuje nustatytos tvarkos, tai laikoma Sutarties keitimu, kuris turi būti atliekamas, vadovaujantis VPĮ nuostatomis ir įforminamas Sutarties 21.6 papunktyje nustatyta tvarka.
21.5. Sutartinių įsipareigojimų vykdymas gali būti stabdomas tik Sutarties galiojimo laikotarpiu tokia tvarka:
21.5.1. atsiradus aplinkybėms, dėl kurių Tiekėjas negali vykdyti sutartinių įsipareigojimų, Tiekėjas apie tai nedelsdamas privalo informuoti Pirkėją. Tiekėjo rašytiniame prašyme turi būti nurodyta stabdymo aplinkybė (Bendrųjų sąlygų 21.2 papunktis) ir aplinkybės atsiradimą bei galimą terminą pagrindžiantys argumentai, objektyvūs faktai ir įrodymai. Pirkėjas, įvertinęs prašymą, ne vėliau kaip per 3 (tris) darbo dienas raštu informuoja Tiekėją apie priimtą sprendimą dėl sutartinių įsipareigojimų vykdymo stabdymo. Tiekėjui nepateikus konkrečių argumentų, faktų, pagrįstų įrodymais, Pirkėjas turi teisę raštu atsisakyti patvirtinti sustabdymą;
21.5.2. Pirkėjui raštu informavus Tiekėją ir pateikus jam argumentuotą paaiškinimą, dėl kokių aplinkybių ir kuriam terminui yra būtina sustabdyti sutartinių įsipareigojimų vykdymo terminą, Tiekėjas ne vėliau kaip per 3 (tris) darbo dienas raštu informuoja Pirkėją ir patvirtina, kad sutinka su sustabdymu. Tiekėjas turi teisę prieštarauti sutartinių įsipareigojimų vykdymo sustabdymui tik tuo atveju, jei Tiekėjas savo sąskaita ir jėgomis gali pašalinti atsiradusias aplinkybes, dėl kurių kilo būtinybė stabdyti sutartinių įsipareigojimų vykdymą;
21.5.3. Tiekėjas, gavęs Pirkėjo raštišką pranešimą apie stabdymą, privalo nedelsiant, bet ne vėliau kaip per 3 (tris) darbo dienas po patvirtinimo išsiuntimo Pirkėjui dienos, sustabdyti sutartinių įsipareigojimų ar jų dalies vykdymą. Jei sutartinių įsipareigojimų ar jų dalies vykdymas sustabdytas, Šalys negali vykdyti jokių jiems pagal Sutartį ar Sutarties dalį priskirtų įsipareigojimų.
21.6. Šalys sutartinių įsipareigojimų vykdymo stabdymą įformina rašytiniu susitarimu, nurodant priežastis ir sustabdymo terminą, bei pridedant dokumentus, patvirtinančius sustabdymo pagrindą, ir patvirtina Šalių įgaliotų atstovų parašais. Tokie susitarimai yra neatskiriama Sutarties dalis.
21.7. Sutartinių įsipareigojimų vykdymas sustabdomas ne ilgesniam kaip konkrečios, pagrįstos aplinkybės egzistavimo laikotarpiui.
21.8. Šalys susitaria, kad sutartinių įsipareigojimų vykdymo sustabdymo terminas į Sutarties vykdymo terminą nėra įskaičiuojamas, jo metu sutartiniai įsipareigojimai nevykdomi ir už šį periodą Pirkėjas Tiekėjui nemoka jokių mokėjimų, baudų ar prastovų.
21.9. Jeigu Sutartyje numatytų prievolių įvykdymo terminai buvo sustabdyti Sutartyje nustatytais pagrindais, jie atnaujinami pasibaigus sustabdymą lėmusioms aplinkybėms arba Šalių susitarime nurodytam terminui, priklausomai nuo to, kuris įvyksta anksčiau. Tuo atveju, jeigu Sutartyje numatytų prievolių įvykdymo terminai atnaujinami anksčiau negu pasibaigia Šalių susitarime nurodytas sustabdymo terminas, Šalys Sutartyje numatytų prievolių įvykdymo terminų atnaujinimo datą įformina raštu.
21.10. Atnaujinus Sutarties vykdymą, neįvykdytų prievolių (jų dalies) įvykdymo terminai ir Sutarties galiojimas nukeliami tokiam terminui, kiek buvo likę laiko jų įvykdymui (Sutarties galiojimui) jų sustabdymo metu.
21.11. Jei sutartinių įsipareigojimų vykdymas buvo sustabdytas ilgesniam nei 3 (trijų) mėnesių laikotarpiui, praėjus šiam terminui, viena Šalis gali rašytiniu pranešimu kitos Šalies pareikalauti atnaujinti Sutarties vykdymą. Šaliai be pagrįstų aplinkybių neatnaujinus Sutarties vykdymo per 10 (dešimt) dienų nuo atitinkamo kreipimosi, kita Šalis gali nutraukti Sutartį, apie tai įspėjusi kitą Šalį prieš 10 (dešimt) dienų.

22.	SUTARTIES NUTRAUKIMAS

Sutartis gali būti nutraukiama VPĮ 90 straipsnyje ir Sutartyje numatytais atvejais, įskaitant galimybę nutraukti Sutartį Šalių susitarimu.

22.1.	Pretenzijos dėl Sutarties pažeidimų

22.1.1. Jeigu Šalis pažeidžia Sutartį arba įstatymus bei kitus teisės aktus, kita Šalis turi teisę pareikšti jai rašytinę pretenziją, nurodyti, kokią Sutarties ar įstatymų bei kitų teisės aktų nuostatą ir kokiu būdu kita Šalis pažeidė bei nustatyti protingą terminą ištaisyti pažeidimą.
22.1.2. Pretenziją gavusi Šalis privalo nedelsdama, bet ne vėliau nei per 5 (penkias) darbo dienas, atsakyti į pretenziją ir nurodyti, kokių priemonių imsis siekdama ištaisyti pažeidimą per pretenzijoje nustatytą terminą arba motyvuotai pasiūlyti kitą pagrįstą terminą. Tiekėjo teisė siūlyti kitą terminą nelaikoma Pirkėjo pareiga tą terminą priimti. Pretenziją gavusios Šalies pasiūlytasis terminas pakeičia terminą, nurodytą pretenzijoje, tik jeigu kita Šalis jį patvirtina.

22.2.	Sutarties nutraukimas Pirkėjo iniciatyva

22.2.1. Pirkėjas vienašališkai nutraukia Sutartį, įspėjęs Tiekėją raštu prieš ne trumpesnį nei 5 (penkių) dienų terminą, jeigu Tiekėjas padaro esminį Sutarties pažeidimą, nurodytą Specialiosiose sąlygose ar Sutarties pažeidimą, kuris atitinka esminio Sutarties pažeidimo požymius, nurodytus Lietuvos Respublikos civiliniame kodekse, ir, gavęs Pirkėjo pretenziją, per pretenzijoje nurodytą terminą neištaiso pažeidimo.
22.2.2. Pirkėjas turi teisę vienašališkai nutraukti Sutartį ar jos dalį raštu įspėjęs Tiekėją prieš ne trumpesnį nei 10 (dešimties) dienų terminą, jeigu:
22.2.2.1. Tiekėjui yra iškelta bankroto byla, pradėtas bankroto procesas ne teismo tvarka, jis tampa nemokus arba yra nemokumo tikimybė, sustabdo ūkinę veiklą ar susidaro įstatymuose ir kituose teisės aktuose nustatyta tvarka analogiška situacija;
22.2.2.2. Tiekėjo padėtis pasikeičia ir jis atitinka pirkimo dokumentuose nustatytą pašalinimo pagrindą;
22.2.2.3. pasikeičia teisės aktai, susiję su Sutarties objektu, Sutarties vykdymu, ar su Pirkėjo vykdoma veikla, kuriai buvo sudaryta Sutartis, ir dėl tokių pakeitimų Pirkėjas nusprendžia nutraukti Sutartį;
22.2.2.4. Pirkėjas nusprendžia nebevykdyti veiklos, kurios vykdymui Sutartimi įsigyjamos Paslaugos ir Sutarties poreikis išnyksta;
22.2.2.5. Pirkėjo valdymo organas priima sprendimą, dėl kurio Sutarties poreikis išnyksta;
22.2.2.6. pasikeičia (pablogėja) Pirkėjo finansinė padėtis ar Pirkėjas negauna arba netenka finansavimo ir dėl šios priežasties nusprendžia nutraukti Sutartį;
22.2.2.7. keičiasi Pirkėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui arba Sutarties poreikiui;
22.2.2.8. nebelieka perkamų Paslaugų poreikio;
22.2.2.9. Pirkėjas iš pirkimų priežiūrą atliekančių institucijų gauna nurodymą ar rekomendaciją nutraukti Sutartį;
22.2.2.10. Tiekėjas vėluoja pateikti Sutarties įvykdymo užtikrinimo pratęsimą ilgiau kaip 10 (dešimt) darbo dienų nuo paskutinio Sutarties įvykdymo užtikrinimo galiojimo termino pabaigos arba atsisako jį pateikti;
22.2.2.11. Tiekėjas atsisako pašalinti arba nepašalina Paslaugų trūkumų per Pirkėjo nustatytus protingus terminus;
22.2.2.12. Tiekėjas pažeidžia Sutartį arba įstatymus bei kitus teisės aktus ir per Pirkėjo rašytinėje pretenzijoje nurodytą terminą neištaiso pažeidimo;
22.2.2.13. Lietuvos Respublikos Vyriausybė Nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų (taikoma, jeigu Pirkėjas veikia srityse, kurios laikomos nacionaliniam saugumui užtikrinti strategiškai svarbių ūkio sektorių dalimi, ar yra laikomas esminiu subjektu);
22.2.2.14. paaiškėja VPĮ 37 straipsnio 8 dalyje ir (ar) 47 straipsnio 8 dalyje nurodytos aplinkybės.
22.2.3. Sutartis laikoma niekine ir negaliojančia, jei nustatoma, kad Sutarties vykdymas prieštarauja Lietuvos Respublikoje įgyvendinamoms privalomoms tarptautinėms sankcijoms, kaip tai apibrėžta Sankcijų įstatyme ir kituose tarptautiniuose, Europos Sąjungos ir Lietuvos Respublikos teisės aktuose (bent vienai iš taikomų sankcijų). Sutarties negaliojimo momentas nustatomas vadovaujantis minėtu įstatymu.
22.2.4. Pirkėjas nedelsiant, bet ne vėliau kaip per 5 (penkias) dienas, vienašališkai nutraukia Sutartį arba sustabdo jos vykdymą privalomų tarptautinių sankcijų, kaip tai apibrėžta Sankcijų įstatyme ir kituose tarptautiniuose, Europos Sąjungos ir Lietuvos Respublikos teisės aktuose, įgyvendinimo laikotarpiui, apie tai įspėjęs Tiekėją raštu, jei Sutartis įsigaliojo iki šių tarptautinių sankcijų Lietuvos Respublikoje įgyvendinimo nustatymo. Draudžiama prisiimti naujas prievoles pagal Sutartį, kurių vykdymas prieštarautų Lietuvos Respublikoje įgyvendinamoms tarptautinėms sankcijoms.
22.2.5. Jei Sutartis nutraukiama dėl Tiekėjo esminio sutarties pažeidimo ar Tiekėjui nepagrįstai nutraukus Sutarties vykdymą ne Sutartyje nustatyta tvarka, ir jeigu Specialiosiose sąlygose nėra numatyta, kad tinkamas Sutarties įvykdymas yra užtikrinamas Sutarties įvykdymo užtikrinimu, Tiekėjas įsipareigoja sumokėti Pirkėjui Specialiosiose sąlygose nurodyto dydžio baudą ir atlyginti nuostolius, susijusius su Sutarties nutraukimu. Jeigu Specialiosiose sąlygose yra numatyta, kad tinkamas Sutarties įvykdymas yra užtikrinamas Sutarties įvykdymo užtikrinimu, Tiekėjas įsipareigoja Pirkėjui sumokėti likusią dalį Specialiosiose sąlygose nurodyto dydžio baudos ir atlyginti nuostolius, susijusius su Sutarties nutraukimu, kiek jų nepadengia Sutarties įvykdymo užtikrinimas. Pirkėjui pareiškus reikalavimą atlyginti patirtus nuostolius, baudos suma įskaitoma į nuostolių atlyginimą. 
22.2.6. Pirkėjas turi teisę vienašališkai nutraukti Sutartį ir kitais Specialiosiose sąlygose (jei taikoma) ir įstatymuose bei kituose teisės aktuose įtvirtintais atvejais.
22.2.7. Sutartis laikoma nutraukta kitą dieną po to, kai pasibaigia įspėjimo apie Sutarties nutraukimą terminas.
22.2.8. Tais atvejais, kai Tiekėjas pašalina pažeidimą ar išnyksta aplinkybės, dėl kurių buvo inicijuota Sutarties nutraukimo procedūra, Sutartis negali būti nutraukiama ir įspėjimas apie Sutarties nutraukimą netenka galios, jei Tiekėjas pateikia informaciją apie pažeidimo pašalinimą ar išnykusias aplinkybes, dėl kurių buvo inicijuota Sutarties nutraukimo procedūra.

22.3.	Sutarties nutraukimas Tiekėjo iniciatyva

22.3.1. Tiekėjas turi teisę vienašališkai nutraukti Sutartį, įspėjęs Pirkėją raštu prieš ne trumpesnį nei 30 (trisdešimties) dienų terminą, jeigu Pirkėjas pažeidžia atsiskaitymo su Tiekėju terminus (išskyrus atvejus, kai Pirkėjas naudojasi savo teise sulaikyti mokėjimus), ir Pirkėjo skola Tiekėjui viršija 20 (dvidešimt) proc. Pradinės sutarties vertės ir Pirkėjas, gavęs Tiekėjo pretenziją, per 30 (trisdešimt) dienų nesumoka Tiekėjui mokėtinų sumų.
22.3.2. Tiekėjas turi teisę vienašališkai nutraukti Sutartį, įspėjęs Pirkėją raštu prieš ne trumpesnį nei 10 (dešimties) dienų terminą, jeigu:
22.3.2.1. Pirkėjui yra iškelta bankroto byla, pradėtas procesas dėl bankroto ne teismo tvarka, jis tampa nemokus arba yra nemokumo tikimybė, Pirkėjas sustabdo veiklą, arba įstatymuose ir kituose teisės aktuose numatyta tvarka susidaro analogiška situacija;
22.3.2.2. Pirkėjas pažeidžia Sutartį arba įstatymus bei kitus teisės aktus ir per Tiekėjo rašytinėje pretenzijoje nurodytą terminą neištaiso pažeidimo, išskyrus Bendrųjų sąlygų 22.3.1 punkte nustatytą atvejį.
22.3.3. Jeigu Bendrųjų sąlygų 22.3.1 punkte nurodytos aplinkybės yra susijusios tik su atskira dalimi arba atskiru Susitarimu, Tiekėjas turi teisę nutraukti Sutartį tik tos dalies atžvilgiu arba nutraukti tik tokį Susitarimą.
22.3.4. Tiekėjas turi teisę vienašališkai nutraukti Sutartį ir kitais įstatymuose bei kituose teisės aktuose įtvirtintais atvejais.
22.3.5. Jei Sutartis nutraukiama dėl Pirkėjo esminio Sutarties pažeidimo ar Pirkėjui nepagrįstai nutraukus Sutarties vykdymą ne Sutartyje nustatyta tvarka, Pirkėjas įsipareigoja sumokėti Tiekėjui Specialiosiose sąlygose nurodyto dydžio baudą ir atlyginti nuostolius, susijusius su Sutarties nutraukimu. 
22.3.6. Sutartis laikoma nutraukta kitą dieną po to, kai pasibaigia įspėjimo apie Sutarties nutraukimą terminas.
22.3.7. Tais atvejais, kai per įspėjimo apie Sutarties nutraukimą terminą Pirkėjas pašalina pažeidimą arba išnyksta aplinkybės, dėl kurių buvo inicijuota Sutarties nutraukimo procedūra, Sutartis negali būti nutraukiama ir įspėjimas apie Sutarties nutraukimą netenka galios, jei Pirkėjas informuoja Tiekėją apie pašalintą pažeidimą arba išnykusias aplinkybes, dėl kurių buvo inicijuota Sutarties nutraukimo procedūra.

22.4.	Šalių teisės ir pareigos Sutarties nutraukimo atveju

22.4.1. Sutarties nutraukimas neturi įtakos ginčų nagrinėjimo tvarką nustatančių Sutarties sąlygų ir kitų Sutarties sąlygų, kurios pagal savo esmę lieka galioti ir po Sutarties nutraukimo, galiojimui.
22.4.2. Nutraukus Sutartį, Šalys privalo:
22.4.2.1. įsitikinti, jog iki Sutarties nutraukimo dienos suteiktos Paslaugos ir kiti atlikti veiksmai atitinka Sutarties reikalavimus ir Šalys dėl to viena kitai nebereikš pretenzijų;
22.4.2.2. atsiskaityti už iki Sutarties nutraukimo suteiktas Paslaugas, atitinkančias Sutarties reikalavimus;
22.4.2.3. per 10 (dešimt) dienų nuo pranešimo apie Sutarties nutraukimą gavimo dienos ar Susitarimo dėl Sutarties nutraukimo sudarymo dienos perduoti viena kitai visus dokumentus, kuriuos buvo būtina perduoti pagal Sutarties nuostatas.

23.	PREKIŲ MODELIO AR GAMINTOJO KEITIMAS

23.1. Tais atvejais, kai kartu su Paslaugomis yra perkamos prekės, Tiekėjas turi teisę keisti prekių modelį ir (ar) gamintoją, jei yra visos toliau nurodytos sąlygos:
23.1.1. jei Tiekėjo pasiūlyme nurodytos prekės nebegaminamos ar iš esmės sutriko jų tiekimas ir gautas gamintojo patvirtinimas ir (ar) prekės, jų gamintojas kelia grėsmę nacionaliniam saugumui ir (ar) prekių tiekimas prieštarauja Lietuvos Respublikoje įgyvendinamoms privalomoms tarptautinėms sankcijoms, kaip tai apibrėžta Sankcijų įstatyme ir (ar) prekės, jų sudedamosios dalys ar (ir) gamintojas neatitinka VPĮ 45 straipsnio 21 dalies nuostatų;
23.1.2. jei keičiamos prekės visiškai atitinka visus pirkimo dokumentų reikalavimus, yra ne prastesnės, o lygiavertės ar geresnės kokybės nei Tiekėjo pasiūlyme nurodytos prekės ir Tiekėjas pateikia tai patvirtinančius dokumentus. Jeigu pirkimo procedūrų metu Tiekėjas buvo pateikęs prekių pavyzdžius, pristatomos prekės turi būti ne prastesnės kokybės nei pateikti pavyzdžiai;
23.1.3. jei Tiekėjas ne vėliau kaip prieš 10 (dešimt) dienų iki numatomo prekių keitimo pateikė Pirkėjui rašytinį prašymą su keitimą pagrindžiančiais dokumentais bei gavo Pirkėjo rašytinį sutikimą. Pirkėjas turi teisę nesutikti su prekės keitimu ir turi teisę nutraukti Sutartį, jei Tiekėjas nepateikė įrodymų ar jų pateikimas nepagrindžia keičiamos prekės atitikimo pirkimo dokumentams ir lygiavertiškumo ar geresnės kokybės nei Sutartyje nurodytos prekės;
23.1.4. Šalys sudarė rašytinį Susitarimą prie Sutarties dėl prekių keitimo.
23.2. Šiame Bendrųjų sąlygų skyriuje nurodytu atveju prekės turi būti pristatytos už ne didesnę nei pasiūlyme nurodytą kainą.

24.	BENDRAVIMO TVARKA IR KALBA

24.1.	Sutartis sudaroma lietuvių kalba. Jeigu Sutartis ar kuris nors ją sudarantis dokumentas sudaromas kita kalba arba išverčiamas į kitą kalbą, visais atvejais autentišku laikomas tik lietuvių kalba parengtas Sutarties tekstas (jei yra neatitikimų, pirmenybė teikiama lietuvių kalba parengtam tekstui).
24.2. Jeigu Šalis praneša kitai Šaliai apie savo naujus kontaktinius duomenis, tai po to, kai kita Šalis gauna tokį pranešimą, ji visus remiantis Sutartimi siunčiamus pranešimus ir informaciją turi siųsti pagal naujuosius kontaktinius duomenis. Jei Šalis nepraneša apie kontaktinių duomenų pasikeitimą arba kol kita Šalis negauna tokio pranešimo, pranešimo išsiuntimas pagal paskutinius Šaliai žinomus kontaktinius duomenis laikomas tinkamu.
24.3. Jeigu pranešimas yra įteikiamas asmeniškai arba siunčiamas paštu ar per kurjerį, jis turi būti įteikiamas pasirašytinai ir laikomas gautu gavimo patvirtinime nurodytą dieną.
24.4. Jeigu pranešimas siunčiamas el. paštu, laikoma, kad Šalis jį gavo kitą darbo dieną.
24.5. Jeigu pranešimas siunčiamas keliais skirtingais būdais, laikoma, kad gavėjas jį gavo tada, kai jis gavo pirmesnįjį pranešimą.

25.	PRETENZIJOS IR GINČŲ SPRENDIMAS

25.1. Bet kokie ginčai, nesutarimai ar reikalavimai, kylantys iš Sutarties arba susiję su Sutartimi, jos pažeidimu, nutraukimu ar galiojimu, visų pirma privalo būti sprendžiami derybomis tarp Šalių vadovų arba jų įgaliotų asmenų.
25.2. Jeigu Šalys neišsprendžia ginčo derybų būdu, tuomet toks ginčas, nesutarimas ar reikalavimas, kylantis iš šios Sutarties arba susijęs su ja ar jos pažeidimu, nutraukimu arba negaliojimu, yra galutinai sprendžiamas Lietuvos Respublikos teismuose Lietuvos Respublikos įstatymuose nustatyta tvarka.
25.3. Kilę ginčai nesudaro pagrindo Šalims atsisakyti vykdyti savo prievoles pagal Sutartį.

______________





Pirkimo sutarties 4 priedas

SUSITARIMAS DĖL ASMENS DUOMENŲ TVARKYMO
Šalys, atsižvelgdamos į tai, kad:
(I) 2026 m. ______________ d. sudaroma IT saugumo ir projektų valdymo kompetencijų paslaugų pirkimo-pardavimo sutartis Nr. __________ (toliau – Sutartis);
(II) Tiekėjas, pagal Sutartį teikdamas IT saugumo ir projektų valdymo kompetencijų paslaugas Užsakovui / Pirkėjui, Užsakovo / Pirkėjo nustatytais tikslais ir priemonėmis tvarko asmens duomenis; 
(III) tęsdamos sutartinius santykius Šalys siekia susitarti dėl nuostatų, kuriomis užtikrinamas Europos Parlamento ir Tarybos reglamento (ES) 2016/679) dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis Duomenų apsaugos reglamentas) (toliau – Reglamentas) reikalavimų įgyvendinimas;
sudaro šį Susitarimą dėl asmens duomenų tvarkymo (toliau – Susitarimas).

1. TAIKYMO SRITIS
1.1. Susitarimu Užsakovas / Pirkėjas (toliau – Duomenų valdytojas) ir Tiekėjas (toliau – Duomenų tvarkytojas), toliau abu kartu vadinami Šalimis, o kiekvienas atskirai – Šalimi, susitaria dėl bendrųjų asmens duomenų tvarkymo sąlygų Šalims vykdant Sutartį. 
1.2. Bet kokios kitos Susitarime vartojamos sąvokos turi tokią reikšmę, kokią joms suteikia Reglamentas ir jį įgyvendinantys ar pakeičiantys teisės aktai.
1.3. Susitarimo nuostatos taikomos tiek, kiek Duomenų tvarkytojas tvarko asmens duomenis Duomenų valdytojo vardu Susitarime nustatytais tikslais.

2. ASMENS DUOMENŲ TVARKYMAS
2.1. Vykdydamos Sutartį Šalys atliks šį asmens duomenų tvarkymą:
2.1.1. asmens duomenų subjektų kategorijos – Užsakovo darbuotojų asmens duomenų tvarkymas (darbuotojo vardas/pavardė. Pareigos, el. paštas).
2.1.2. asmens duomenų tvarkymo tikslas – pagal su Užsakovu sudarytą sutartį įgyvendinant projekto AKSA numatytas veiklas.
2.1.3. asmens duomenų kategorijos – Lietuvos banko darbuotojų identifikaciniai ir kontaktiniai asmens duomenys: vardas, pavardė, pareigos, el. paštas.
2.1.4. asmens duomenų tvarkymo pagrindas – Asmens duomenys tvarkomi vykdant projekto AKSA įgyvendinimo sutartį ir joje nustatytus įsipareigojimus.
2.1.5. atliekami asmens duomenų tvarkymo veiksmai – asmens duomenų rinkimas, registravimas, saugojimas, naudojimas, peržiūra, atnaujinimas (esant poreikiui) įgyvendinant AKSA projekto sutartį ir sunaikinimas pasibaigus teisės aktuose ar projekto dokumentuose nustatytam saugojimo terminui. 
2.1.6. saugojimo terminai – asmens duomenys saugomi iki projekto įgyvendinimo sutarties pabaigos. Pasibaigus sutarčiai, Duomenų tvarkytojas ištrina arba grąžina visus asmens duomenis Duomenų valdytojui ir užtikrina, kad tą patį padarytų visi pasitelkti duomenų tvarkytojai (jei taikoma), išskyrus atvejus, kai teisės aktai nustato pareigą duomenis saugoti ilgiau.
2.1.7. kiti duomenų tvarkytojai – sutarties vykdymui papildomi duomenų tvarkytojai nėra pasitelkiami. Jei Duomenų tvarkytojui atsiranda poreikis pasitelkti papildomą duomenų tvarkytoją, jis privalo iš anksto raštu informuoti Užsakovą ir gauti jo išankstinį rašytinį leidimą. Užsakovas pasilieka teisę nesutikti su papildomo duomenų tvarkytojo pasitelkimu. Papildomas duomenų tvarkytojas gali būti pasitelkiamas tik gavus tokį Užsakovo sutikimą.
2.2. Tiekėjas užtikrina, kad iš Užsakovo / Pirkėjo gauti asmens duomenys bus tvarkomi tik teisėtais tikslais ir tik tiek, kiek būtina šiems tikslams įgyvendinti, taip pat užtikrina, kad duomenų subjektų asmens duomenys bus tvarkomi laikantis visų aktualių nacionalinių ar tarptautinių duomenų apsaugos įstatymų ar kitų teisės aktų, taikomų šio Susitarimo galiojimo metu priklausomai nuo konkretaus atvejo Duomenų valdytojui arba Duomenų tvarkytojui (toliau – asmens duomenų apsaugos teisės aktai). 

3. BENDROSIOS PAREIGOS
3.1. Duomenų tvarkytojo atliekamas asmens duomenų tvarkymas reglamentuojamas Susitarimu ir asmens duomenų apsaugos teisės aktais, kurie yra privalomi Duomenų tvarkytojui Duomenų valdytojo atžvilgiu ir kuriais nustatoma asmens duomenų tvarkymo dalykas ir trukmė, asmens duomenų tvarkymo pobūdis ir tikslas, asmens duomenų rūšis ir asmens duomenų subjektų kategorijos bei Duomenų valdytojo prievolės ir teisės, kaip nurodyta šiame Susitarime.
3.2. Duomenų tvarkytojas, pagal Susitarimą tvarkydamas asmens duomenis, turi laikytis visų asmens duomenų apsaugos teisės aktų, Valstybinės duomenų apsaugos inspekcijos ar kitų kompetentingų institucijų rekomendacijų. Duomenų tvarkytojas sutinka su visais Susitarimo pakeitimais, atliktais vadovaujantis asmens duomenų apsaugos teisės aktais.
3.3. Duomenų tvarkytojas turi padėti Duomenų valdytojui vykdyti pareigas, numatytas asmens duomenų apsaugos teisės aktuose, įskaitant Duomenų valdytojo pareigą atsakyti į asmenų prašymus pasinaudoti teise susipažinti su apie juos turima informacija bei prašyti asmens duomenis ištaisyti, ištrinti ar apriboti su asmeniu susijusių duomenų tvarkymą.
3.4. Duomenų tvarkytojas negali atlikti jokių veiksmų, dėl kurių Duomenų valdytojas pažeistų asmens duomenų apsaugos teisės aktus.
3.5. Duomenų tvarkytojas turi nedelsdamas informuoti Duomenų valdytoją, jei nėra nurodymų dėl asmens duomenų tvarkymo konkrečioje situacijoje, arba jei nurodymai pažeidžia Susitarimą arba asmens duomenų apsaugos teisės aktus.
3.6. Nesant Duomenų valdytojo išankstinio rašytinio sutikimo, Duomenų tvarkytojas įsipareigoja neatskleisti tvarkomų asmens duomenų jokioms trečiosioms šalims, išskyrus Susitarimo nustatyta tvarka pasitelktus kitus duomenų tvarkytojus.
3.7. Jei asmenys, kompetentingos institucijos ar bet kurios kitos trečiosios šalys Duomenų tvarkytojo prašo informacijos apie pagal Susitarimą tvarkomus asmens duomenis, Duomenų tvarkytojas apie tokį prašymą turi informuoti Duomenų valdytoją. Duomenų tvarkytojas jokiu būdu negali veikti Duomenų valdytojo vardu, arba kaip jo atstovas, ir be išankstinių Duomenų valdytojo nurodymų negali perduoti ar bet kuriuo kitu būdu atskleisti asmens duomenų ar kitos informacijos, susijusios su asmens duomenų tvarkymu, trečiosioms šalims. Tais atvejais, kai Duomenų tvarkytojas pagal asmens duomenų apsaugos teisės aktus privalo atskleisti Duomenų valdytojo vardu tvarkomus asmens duomenis, jis turi nedelsdamas informuoti Duomenų valdytoją apie prašymą atskleisti asmens duomenis.

4. KITI DUOMENŲ TVARKYTOJAI
4.1. Duomenų tvarkytojas, norėdamas pasitelkti kitą duomenų tvarkytoją, turi gauti išankstinį Duomenų valdytojo leidimą pasitelkti konkretų duomenų tvarkytoją arba bendrą rašytinį leidimą. Bendro rašytinio leidimo atveju Duomenų tvarkytojas turi informuoti Duomenų valdytoją apie kito duomenų tvarkytojo pasitelkimą ar jo pakeitimą, kad Duomenų valdytojas turėtų galimybę nesutikti, kad duomenų tvarkytojas būtų pasitelktas ar pakeistas.
4.2. Duomenų tvarkytojas turi užtikrinti, kad pasitelkti kiti duomenų tvarkytojai rašytiniu sutikimu įsipareigotų laikytis Susitarime nustatytų asmens duomenų tvarkymo taisyklių.
4.3. Duomenų valdytojas gali paprašyti, kad Duomenų tvarkytojas atliktų kito duomenų tvarkytojo auditą arba pateiktų patvirtinimą, kad toks auditas jau įvyko, arba, jei įmanoma, padėtų Duomenų valdytojui gauti audito ataskaitą iš trečiųjų šalių, siekiant užtikrinti, kad būtų laikomasi asmens duomenų apsaugos teisės aktų. Pateikęs rašytinį prašymą, Duomenų valdytojas turi teisę gauti Duomenų tvarkytojo sutarčių su kitais duomenų tvarkytojais dėl asmens duomenų tvarkymo kopijas.  

5. PERDAVIMAS Į TREČIĄSIAS VALSTYBES
5.1. Duomenų tvarkytojas, be išankstinio konkretaus Duomenų valdytojo leidimo, negali perduoti asmens duomenų už Europos ekonominės erdvės (toliau – EEE) ribų. Jei Duomenų valdytojas patvirtina tokį asmens duomenų perdavimą, duomenų perdavimo šalys turi sudaryti privalomą susitarimą pagal galiojantį Europos Komisijos sprendimą dėl sutarčių standartinių sąlygų, nustatytų asmens duomenų perdavimui trečiosiose šalyse įsikūrusiems duomenų tvarkytojams, arba užtikrinti, kad būtų bent viena Reglamente nustatyta sąlyga, leidžianti perduoti asmens duomenis už EEE ribų.  
5.2. Duomenų tvarkytojas, pasitelkdamas kitus duomenų tvarkytojus, esančius už EEE ribų, Susitarimo 4.1 punkte nustatyta tvarka Duomenų valdytojo vardu sudaro privalomą susitarimą su juridiniu asmeniu, esančiu už EEE ribų.
5.3. Duomenų valdytojas, esant pagrįstoms aplinkybėms, gali atšaukti leidimą perduoti asmens duomenis į trečiąsias valstybes, kaip nurodyta Susitarimo 5.1 punkte. Tokiu atveju Duomenų tvarkytojas nedelsdamas nutraukia asmens duomenų perdavimą į trečiąsias valstybės ir pateikia rašytinį nutraukimo patvirtinimą.

6. INFORMACIJOS SAUGUMAS
6.1. Duomenų tvarkytojas tvarko asmens duomenis Duomenų valdytojo vardu pagal Duomenų valdytojo raštu pateiktus nurodymus, įskaitant nurodymą dėl asmens duomenų perdavimo trečiosioms šalims ar tarptautinėms organizacijoms, išskyrus atvejus, kai Duomenų tvarkytojas privalo tai daryti pagal jam taikomus teisės aktus. Tokiu atveju Duomenų tvarkytojas turi raštu informuoti Duomenų valdytoją apie tokį reikalavimą, prieš Duomenų tvarkytojui pradedant tvarkyti asmens duomenis, išskyrus atvejus, kai teisės aktai tai draudžiama dėl svarbių viešojo intereso priežasčių.
6.2. Šalys užtikrina, kad darbuotojai, tvarkantys asmens duomenis Šalių vardu, laikytųsi konfidencialumo įsipareigojimų, susijusių su pagal Sutartį tvarkomais asmens duomenimis, pasirašytų konfidencialumo pasižadėjimus / pasižadėjimus saugoti informacijos ir asmens duomenų paslaptis (palikti, kas taikoma) ir kad tokie darbuotojai būtų tinkamai apmokyti, kad atitiktų Sutartyje ir asmens duomenų apsaugos teisės aktuose išdėstytus duomenų apsaugos reikalavimus. Šalys užtikrina, kad konfidencialumo pareiga tokiems darbuotojams būtų taikoma ir po Sutarties nutraukimo.
6.3. Šalys įsipareigoja nedelsdamos informuoti viena kitą, jeigu mano, kad kokie nors kitos Šalies veiksmai ir / ar neveikimas ir / ar nurodymai pažeidžia asmens duomenų apsaugos teisės aktus.
6.4. Duomenų tvarkytojas, siekdamas padėti Duomenų valdytojui vykdyti teisines prievoles, įskaitant prievolę įgyvendinti duomenų saugumo priemones ir atlikti poveikio duomenų apsaugai vertinimą, užtikrina, kad ėmėsi tinkamų techninių ir organizacinių priemonių tvarkomiems asmens duomenims apsaugoti ir laikosi visų Duomenų valdytojo nurodytų duomenų saugumo politikų ir instrukcijų. Priemonės turi užtikrinti tinkamą saugumo lygį, atsižvelgiant į:
6.4.1. esamas technines galimybes;
6.4.2. priemonių sąnaudas;
6.4.3. ypatingą riziką, susijusią su asmens duomenų tvarkymu;
6.4.4. specialių kategorijų asmens duomenų tvarkymą.
6.5. Duomenų tvarkytojas turi užtikrinti pakankamą asmens duomenų saugumo lygį. Duomenų tvarkytojas saugo asmens duomenis nuo sunaikinimo, pakeitimo, neteisėto atskleidimo ar neteisėtos prieigos. Asmens duomenys taip pat saugomi nuo visų kitų neteisėtų asmens duomenų tvarkymo būdų. Atsižvelgdamas į techninių galimybių̨ išsivystymo lygį, įgyvendinimo sąnaudas bei asmens duomenų̨ tvarkymo pobūdį̨, aprėptį̨, kontekstą̨ ir tikslus, taip pat asmens duomenų tvarkymo keliamus įvairios tikimybės ir rimtumo pavojus fizinių asmenų̨ teisėms ir laisvėms, Duomenų̨ tvarkytojas įgyvendina tinkamas technines ir organizacines priemones, kad būtų̨ užtikrintas pavojų̨ atitinkančio lygio saugumas, įskaitant inter alia (jei reikia): 
6.5.1. pseudonimų suteikimą asmens duomenims ir jų šifravimą; 
6.5.2. gebėjimą̨ užtikrinti nuolatinį asmens duomenų tvarkymo sistemų̨ ir paslaugų konfidencialumą̨, vientisumą, prieinamumą ir atsparumą; 
6.5.3. gebėjimą̨ laiku atkurti sąlygas ir galimybes naudotis asmens duomenimis fizinio ar techninio incidento atveju;
6.5.4. reguliarų techninių ir organizacinių priemonių̨, kuriomis užtikrinamas asmens duomenų̨ tvarkymo saugumas, tikrinimo, vertinimo ir veiksmingumo vertinimo procesą.
6.6. Įgyvendindamas technines ir organizacines priemones, nurodytas Susitarimo 6.2 punkte, Duomenų tvarkytojas taiko šias priemones:
6.6.1. fizinės prieigos apsaugą. Neprižiūrimos Duomenų tvarkytojo patalpos su kompiuterine įranga ir asmenine informacija turi būti laikomos užrakintos, siekiant apsaugoti asmens duomenis nuo neteisėto naudojimo, poveikio ar vagystės;
6.6.2. duomenų atkūrimo procesą, skirtą nuskaityti asmens duomenis, atkurtus iš atsarginių kopijų;
6.6.3. leidimų kontrolę (prieiga prie asmens duomenų galima per techninę leidimų kontrolės sistemą). Leidimas turi galioti tik tiems asmenims, kuriems asmens duomenys reikalingi tiesioginėms darbo funkcijoms atlikti. Vartotojo vardai ir slaptažodžiai turi būti privatūs ir negali būti perduoti kitiems subjektams. Taip pat turi būti nustatytos leidimų suteikimo ir panaikinimo procedūros;
6.6.4. galimybę registruoti prisijungimus prie asmens duomenų. Turi būti sudarytos sąlygos retrospektyviai peržiūrėti tokius prisijungimus duomenų bazėse. Duomenų tvarkytojas turi tikrinti duomenų bazes ir teikti ataskaitas Duomenų valdytojui;
6.6.5. saugią komunikaciją, kai išoriniai duomenų perdavimo ryšiai apsaugomi naudojant technines funkcijas, užtikrinančias leidimą prisijungti, taip pat turinio šifravimą tranzitu perduodamuose duomenų perdavimo kanaluose už Duomenų tvarkytojo kontroliuojamų sistemų; 
6.6.6. procesus, skirtus saugiam asmens duomenų naikinimui užtikrinti, kai fiksuotos arba keičiamos laikmenos nebenaudojamos pagal paskirtį; 
6.6.7. konfidencialumo susitarimų sudarymą su paslaugų teikėjais, aptarnaujančiais ir prižiūrinčiais įrangą, naudojamą asmens duomenims saugoti;
6.6.8. paslaugų teikėjų priežiūrą Duomenų tvarkytojo patalpose. Laikmena, kurioje yra asmens duomenys turi būti pašalinama iš patalpų, jei priežiūra neįmanoma.

7. PRANEŠIMAS APIE ASMENS DUOMENŲ SAUGUMO PAŽEIDIMĄ
7.1. Duomenų tvarkytojas, sužinojęs apie bet kokią neleistiną prieigą prie asmens duomenų ar kitą saugumo incidentą (toliau – asmens duomenų saugumo pažeidimas), turi imtis visų reikalingų veiksmų ir nepagrįstai nedelsdamas, bet ne vėliau kaip per 24 valandas pranešti apie tai Duomenų valdytojui. Pranešime turi būti:
7.1.1. aprašytas asmens duomenų saugumo pažeidimo pobūdis, įskaitant, jeigu įmanoma, atitinkamų asmenų kategorijas ir apytikslį skaičių, taip pat atitinkamų asmens duomenų įrašų kategorijas ir apytikslį skaičių; 
7.1.2. nurodyta duomenų̨ apsaugos pareigūno arba kito kontaktinio asmens, galinčio suteikti daugiau informacijos, vardas ir pavardė (pavadinimas), kontaktiniai duomenys;
7.4.3. aprašytos tikėtinos asmens duomenų saugumo pažeidimo pasekmės asmens duomenų subjektams;
7.1.4. aprašytos priemonės, kurių ėmėsi arba pasiūlė imtis Duomenų̨ valdytojas, kad būtų̨ pašalintas asmens duomenų̨ saugumo pažeidimas, įskaitant priemones galimoms neigiamoms pažeidimo pasekmėms sumažinti.
7.2. Duomenų tvarkytojas privalo užtikrinti, kad prieiga prie asmens duomenų būtų suteikta tik tiems darbuotojams, kuriems tai būtina tiesioginėms darbo funkcijoms pagal Sutartį atlikti. Duomenų tvarkytojas užtikrina, kad tokie darbuotojai laikytųsi Susitarime Duomenų tvarkytojui nustatytų konfidencialumo įsipareigojimų.
7.3. Susitarime numatyti konfidencialumo įsipareigojimai lieka galioti ir po Sutarties pasibaigimo ar nutraukimo.
7.4. Šalys visapusiškai bendradarbiauja atliekant asmens duomenų saugumo pažeidimų tyrimą ir imasi visų reikalingų priemonių, kad dar labiau apribotų asmens duomenų, susijusių su asmens duomenų saugumo pažeidimu, atskleidimą be leidimo ar tvarkymą.
7.5. Gavusi kitos Šalies prašymą, Šalis padeda prašančiajai Šaliai pranešti apie asmens duomenų saugumo pažeidimus susijusiems asmens duomenų subjektams ir atitinkamoms institucijoms.

8. TEISĖ ATLIKTI AUDITĄ
8.1. Duomenų valdytojas turi teisę pats imtis priemonių, reikalingų patikrinti, ar Duomenų tvarkytojas gali vykdyti savo įsipareigojimus pagal Susitarimą, ir ar Duomenų tvarkytojas iš tiesų ėmėsi priemonių, užtikrinančių tokį atitikimą. Duomenų tvarkytojas įsipareigoja Duomenų valdytojui pateikti visą reikalingą informaciją, įrodančią, kad laikomasi Susitarime nustatytų įsipareigojimų, ir leidžia atlikti auditą, įskaitant patikrinimus vietoje, vykdomus Duomenų valdytojo arba Duomenų valdytojo paskirto auditoriaus.

9. ATSAKOMYBĖ
9.1. Šalys atsako už savo pareigų pagal Susitarimą nevykdymą.
9.2.Duomenų tvarkytojas įsipareigoja atsakyti už neteisėtą asmens duomenų tvarkymą ir atlyginti visus dėl Duomenų tvarkytojo (jo pasitelktų kitų duomenų tvarkytojų) neteisėto asmens duomenų tvarkymo Duomenų valdytojo patirtus nuostolius, sumokėtas baudas ar kompensacijas.

10. KITOS NUOSTATOS
10.1. Esant pagrįstam Duomenų valdytojo reikalavimui, Duomenų tvarkytojas turi įdiegti papildomas technines ir organizacines saugumo priemones ar įgyvendinti tvarkymo pokyčius be papildomų išlaidų. Apie bet kokius Duomenų valdytojo nurodymus, susijusius su saugumu ir asmens duomenų tvarkymu, bei patikslinimus Duomenų tvarkytojui pranešama per objektyviai pagrįstą laiką, kad Duomenų tvarkytojas galėtų atlikti reikiamus procedūrų pakeitimus. 
10.2. Duomenų tvarkytojas negali perduoti Susitarimo vykdymo be Duomenų valdytojo patvirtinimo.
10.3. Susitarimo turinį sudaranti ir / ar su ja susijusi informacija, taip pat vykdant Susitarimą Šalių viena kitai tiek sąmoningai, tiek atsitiktinai atskleista bet kokia kita informacija yra konfidenciali. Ši informacija tiek Sutarties galiojimo metu, tiek Sutarčiai pasibaigus tretiesiems asmenims gali būti atskleista tik tiek, kiek yra būtina Sutarčiai tinkamai vykdyti, ir tik iš anksto gavus atitinkamą kitos Šalies rašytinį sutikimą.

	UŽSAKOVAS / PIRKĖJAS
Lietuvos bankas
	TIEKĖJAS
(Pavadinimas)

	(Pareigų pavadinimas) 
(Vardas ir pavardė)

________________________
(Parašas)
	(Pareigų pavadinimas) 
(Vardas ir pavardė)

________________________
(Parašas)

KONFIDENCIALUMO SUSITARIMAS
202__ m. ___mėn. ___ d.
Vilnius
 Lietuvos bankas (toliau – Užsakovas), atstovaujamas _________, veikiančio pagal Prekių, paslaugų ir darbų pirkimo bei kitų sutarčių rengimo, įforminimo ir saugojimo Lietuvos banke taisyklių, patvirtintų Lietuvos banko valdybos pirmininko 2016 m. kovo 16 d. įsakymu Nr. V 2026/02-52, 19.1 papunkčio nuostatas, ir __________, atstovaujama  _______, veikiančio pagal _______, (toliau – Tiekėjas), vadinamos Šalimis, atsižvelgdamos į tai, kad:
(I) Užsakovas ir Tiekėjas, sudaro IT saugumo ir projektų valdymo kompetencijų paslaugų pirkimo sutartį (toliau – Sutartis);
(II) Tiekėjas, pagal Sutartį teikia IT saugumo ir projektų valdymo kompetencijų paslaugas (toliau – Paslaugos) Užsakovui; 
sudaro šį Konfidencialumo susitarimą:
1. Sutarties vykdymo metu ir jai pasibaigus (neterminuotai, iki Užsakovas neinformuos Tiekėjo atskiru raštu apie pasikeitimus) Tiekėjas privalo laikytis nustatytų konfidencialumo reikalavimų;
2. Šalys susitaria, kad konfidencialia informacija bus laikoma visa, raštu ir žodžiu, su Paslaugų teikimu susijusi informacija, kurią viena Šalis perdavė ar perduoda kitai Šaliai arba kurią viena Šalis sužinojo vykdydama sutartinius įsipareigojimus iš kitos Šalies ar trečiųjų šalių, įskaitant, bet neapsiribojant, Lietuvos banko teisės aktus, su Paslaugų teikimu susijusius dokumentus ir informaciją, vidaus dokumentus, informaciją, susijusią su Paslaugomis, sistemomis, planais, tikslais, susitarimais, praktine patirtimi (angl. know-how), darbuotojais, ir visą kitą viešai neprieinamą informaciją, tiesiogiai ar netiesiogiai susijusią su bet kuria iš Šalių arba su Paslaugų teikimu susijusiais trečiaisiais asmenimis.
3. Visa Paslaugų teikimo metu gauta informacija iš Užsakovo yra griežtai konfidenciali, tai apima ir visą medžiagą ir informaciją, gaunamą Paslaugų teikėjui dalyvaujant ir arba komunikuojant su kitomis suinteresuotomis šalimis, dalyvaujančiomis Paslaugų teikime.
4. Visa su Paslaugų teikimu susijusi medžiaga, kuri bus Tiekėjui prieinama Sutarties vykdymo metu ir jai pasibaigus, yra laikoma griežtai konfidenciali ir negalima jokiais būdais ja dalintis, informuoti apie jos turinį su Paslaugų tiekimu nesusijusių asmenų, nenaudoti jos jokiais kitais tikslais, išskyrus nurodytus Sutartyje, ir kituose Tiekėjo projektuose ir (arba) darbuose.
5. Tiekėjas privalo užtikrinti, kad visi jo ir/ar subtiekėjo darbuotojai, dalyvaujantys šios Sutarties vykdyme, griežtai įsipareigotų Tiekėjui laikytis šioje Sutartyje taikomų konfidencialumo reikalavimų. 
6. Tiekėjas privalo užtikrinti, kad teisę susipažinti su konfidencialia informacija turėtų tik jų ar subtiekėjų darbuotojai, kurie tiesiogiai dalyvauja Sutarties vykdyme ir tik ta apimtimi, kiek reikalinga jiems priskirtoms funkcijoms atlikti. 
7. Iki atskiro raštiško susitarimo Tiekėjas neatskleidžia ir nereklamuoja savo bendradarbiavimo su Užsakovu dėl Paslaugų teikimo.
8. Tiekėjui yra žinoma ir suprantama, kad Užsakovo ir Tiekėjo tarpusavio bendradarbiavimas teikiant Paslaugas negali būti Tiekėjo suprastas, kaip Užsakovo įsipareigojimas Tiekėjui ateityje bendradarbiauti įgyvendinant kitus Užsakovo vykdomus projektus.
9. Šalys neturi teisės atskleisti jokios su Paslaugų teikimu susijusios tvarkomos dokumentacijos ar Sutarties vykdymo metu vykusių diskusijų, nebent apie tai būtų oficialiai viešai paskelbta.
10.   Šalys patvirtina suprantančios, kad šiame Konfidencialumo susitarime numatytų įsipareigojimų pažeidimas gali sukelti kitai Šaliai žalą.
11.  Šalis, sužinojusi, kad buvo atskleista šiuo Susitarimu saugoma konfidenciali informacija, nedelsdama privalo imtis visų įmanomų priemonių, įskaitant, bet neapsiribojant, ir kreipimąsi į teismą su prašymu taikyti laikinąsias apsaugos priemones. Šalis tai privalo padaryti, kad būtų sustabdytas neteisėtas konfidencialios informacijos tolesnis naudojimas ir taip užkirstas kelias didesnei žalai atsirasti.
12.  Šaliai pažeidus pareigą saugoti konfidencialią informaciją patirti nuostoliai atlyginami bei baudos taikomos vadovaujantis Sutartyje ir jos pagrindu sudarytoje pagrindinėje sutartyje nustatyta tvarka.
13.  Šalys siekia, kad visi ginčai, nesutarimai ir pretenzijos, susijusios su šiuo Konfidencialumo susitarimu, būtų sprendžiamos tarpusavio supratimo ir bendradarbiavimo pagrindais derybomis.
14.   Visi ginčai ir reikalavimai, kylantys iš šio Konfidencialumo susitarimo arba su juo susiję, sprendžiami Lietuvos Respublikos teismuose pagal Lietuvos Respublikos teisę. Šiam Konfidencialumo susitarimui taikoma Lietuvos Respublikos teisė.
 
	UŽSAKOVAS
 
 
Pareigos
Vardas, pavardė
	TIEKĖJAS
 
 
Pareigos
Vardas, pavardė

ĮSIPAREIGOJIMAS SAUGOTI INFORMACIJOS IR ASMENS DUOMENŲ PASLAPTIS
 
Pasirašydamas (-a) Įsipareigojimą saugoti informacijos ir asmens duomenų paslaptis (toliau – Įsipareigojimas), aš, būdamas (-a) ______________(teikėjo pavadinimas) (toliau – Teikėjas) paskirtu (-a) specialistu (-e) ir teikdamas (-a) 20___ m. ____________ d. IT saugumo ir projektų valdymo kompetencijų paslaugų pirkimo sutartyje Nr. __, sudarytoje tarp Lietuvos banko (toliau – Užsakovas) ir Teikėjo, (toliau – Sutartis) nurodytas paslaugas,
	patvirtinu, kad:


1. Esu informuotas (-a), kad:
1.1. visa, raštu ir žodžiu, paslaugų teikimo metu gauta informacija iš Užsakovo, taip pat kita informacija, nurodyta tarp Užsakovo ir Teikėjo sudarytame Konfidencialumo susitarime, (jei taikoma) yra griežtai konfidenciali, t. y. su paslaugų teikimu susijusi informacija, kurią viena šalis perdavė ar perduoda kitai šaliai arba kurią viena šalis sužinojo vykdydama sutartinius įsipareigojimus iš kitos šalies ar trečiųjų šalių, įskaitant, bet tuo neapsiribojant, Užsakovo teisės aktus, su paslaugų pagal Sutartį teikimu susijusius dokumentus ir informaciją, vidaus dokumentus, informaciją, susijusią su paslaugomis, sistemomis, planais, tikslais, susitarimais, praktine patirtimi (angl. know-how), darbuotojais, ir visą kitą viešai neprieinamą informaciją, tiesiogiai ar netiesiogiai susijusią su bet kuria iš šalių arba su paslaugų teikimu susijusiais trečiaisiais asmenimis; 
1.2. teikdamas (-a) paslaugas, įskaitant, vykdydamas (-a) susijusias pareigas ir užduotis, kurias man gali tekti atlikti veikiant pagal Sutartį su Užsakovu, tik vadovaujantis principu „būtina žinoti“ galiu gauti informaciją ir (arba) duomenis, susijusius su Užsakovo veiklos klausimais, Užsakovo informacijos ir patikėtų asmens duomenų tvarkymu, kurie saugotini pagal Europos Sąjungos (ES) ir Lietuvos Respublikos teisės aktus (toliau – konfidenciali informacija);
 1.3. man gali būti pavesta tvarkyti asmens duomenis, kurie gali būti tvarkomi, taip pat atskleidžiami ar perduodami tik įgaliotiems asmenims ar institucijoms, tik ES ir Lietuvos Respublikos teisės aktuose nustatyta tvarka ir atvejais (toliau – asmens duomenys).
1. Suprantu, kad draudžiama perduoti tretiesiems asmenims slaptažodžius ir kitus duomenis, leidžiančius naudotis Užsakovo informacinėmis sistemomis, programinėmis ir (arba) techninėmis priemonėmis ir juose tvarkoma informacija (jei taikoma), ir (arba) asmens duomenimis, ir (arba) kitokiais būdais sudaryti sąlygas susipažinti su konfidencialia informacija, Užsakovo tvarkomais asmens duomenimis. 
1. Man aišku, kad konfidencialią informaciją, asmens duomenis draudžiama naudoti savo, savo artimųjų ar kitų trečiųjų asmenų privačiais interesais ir kitais, nei Sutartyje, teisės aktuose nustatytais tikslais ir (arba) tvarka.
1. Įsipareigoju:
3. saugoti paslaptyje Užsakovo patikėtą man konfidencialią informaciją, asmens duomenis ir kitus duomenis, kurie man gali tapti žinomi teikiant paslaugas pagal Sutartį, tvarkyti ir saugoti juos taip, kad tretieji asmenys neturėtų galimybės su jais susipažinti ar pasinaudoti, nenaudoti jų kituose projektuose ir (arba) kitose veiklose. Šis įsipareigojimas negalioja tada, kai būsiu įpareigotas (-a) Užsakovo patikėtą man konfidencialią informaciją ir asmens duomenis atskleisti pagal Lietuvos Respublikos įstatymus ar kitus teisės aktus;
3. saugoti paslaptyje Užsakovo man patikėtą konfidencialią informaciją, asmens duomenis ir kitus duomenis visą laikotarpį, kuriuo esu pasitelktas teikti paslaugas Užsakovui pagal Sutartį, taip pat ir perėjus dirbti į kitas pareigas ar kitu teisiniu statusu pradėjus veikti pas Teikėją, ir pasibaigus darbo ir (arba) kitiems teisiniams santykiams su Teikėju; 
3. susipažinti su konfidencialia informacija ir (arba) asmens duomenimis, vadovaujantis principu „būtina žinoti“, neatskleisti, neperduoti ir nesuteikti kitokios galimybės bet kokia forma susipažinti su konfidencialia informacija ir (arba) asmens duomenimis tokios teisės neturintiems asmenims tiek Teikėjo viduje, tiek už jo ribų; 
3. tvarkyti ir naudoti konfidencialią informaciją ir (arba) asmens duomenis tik Sutarties įsipareigojimų vykdymo tikslais, Užsakovo nustatytais, teisės aktuose nustatytais tikslais ir (arba) tvarka ir tik tada bei tik tiek, kiek tai būtina man pavestoms funkcijoms, pareigoms ar užduotims atlikti;
3. nekopijuoti, nefotografuoti arba kitu būdu nedauginti konfidencialios informacijos ir (arba) asmens duomenų, jeigu tai nėra būtina man pavestoms funkcijoms, užduotims ar pareigoms atlikti;
3. siekti užkirsti kelią atsitiktiniam ar neteisėtam konfidencialios informacijos ir (arba) asmens duomenų sunaikinimui, pakeitimui, atskleidimui, taip pat bet kokiam kitam neteisėtam konfidencialios informacijos ir (arba) asmens duomenų tvarkymui;
3. laikytis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB, Lietuvos Respublikos asmens duomenų teisinės apsaugos įstatymo, Lietuvos Respublikos Lietuvos banko įstatymo, Lietuvos Respublikos valstybės informacinių išteklių valdymo įstatymo, Lietuvos Respublikos kibernetinio saugumo įstatymo, Lietuvos banko bendrųjų asmens duomenų tvarkymo nuostatų, patvirtintų Lietuvos banko valdybos pirmininko 2018 m. liepos 20 d. įsakymu Nr. V 2018/(1.7.E-260603)-02-113, (toliau – Nuostatai) bei kitų konfidencialios informacijos ir (arba) asmens duomenų saugumą bei tvarkymą reglamentuojančių ES ir Lietuvos Respublikos teisės aktų, įskaitant Užsakovo vidaus teisės aktus (jei taikoma), reikalavimų;
3.  apie bet kokią situaciją, kuri gali kelti ar sukėlė grėsmę konfidencialios informacijos ir (arba) asmens duomenų saugumui, jų tvarkymui, nedelsiant pranešti Užsakovui. 
1. Patvirtinu, kad:
4. esu susipažinęs (-usi) su Sutartyje nurodytais ES ir Lietuvos Respublikos teisės aktais, taip pat Užsakovo vidaus teisės aktais (jei taikoma), reglamentuojančiais konfidencialios informacijos ir (arba) asmens duomenų saugumo ir tvarkymo reikalavimus;
4. suprantu, kad turėsiu atsakyti Lietuvos Respublikos įstatymų ir kitų teisės aktų nustatyta tvarka, jei dėl mano veiksmų dėl Įsipareigojimo nevykdymo arba netinkamo vykdymo Užsakovui bus padaryta žalos ar bus patirta nuostolių, ar kils atsakomybė už konfidencialios informacijos ir (arba) asmens duomenų atskleidimą. Pažeidęs (-usi) Įsipareigojimą, turėsiu atlyginti padarytą žalą, nuostolius galiojančių teisės aktų nustatyta tvarka.
 
Įsipareigojimas galioja neterminuotai, nepriklausomai nuo Sutarties galiojimo termino, mano einamų pareigų, vykdomų užduočių ir (arba) jų pabaigos. 
   
_______________________________________________________________________
(darbovietė, pareigos, Vardas Pavardė, parašas)
   
UŽSAKOVAS 										TEIKĖJAS 
__________
Lietuvos bankas 	
Vardas Pavardė,										Vardas Pavardė 

